Mestské zastupiteľstvo v Košiciach

Z á p i s n i c a
zo VI. rokovania  Mestského zastupiteľstva v Košiciach zo dňa 28.6. a 12.7.2007

Prítomní: podľa prezenčných listín

	Rokovanie mestského zastupiteľstva otvoril a viedol Ing. František Knapík, primátor mesta Košice.  V úvode bolo prítomných 40 poslancov, čo je nadpolovičná väčšina  a mestské zastupiteľstvo bolo uznášania schopné.

K programu rokovania

p. Matoušek – Bod č. 14 navrhol presunúť za bod 58

p. Berberich – Navrhol do programu zaradiť personálne zmeny v komisii cirkvi.
ako bod 59/1.

p. Müller – Navrhol zaradiť do programu rokovania dva body:
45/a – Odpredaj budovy bývalého obecného úradu v Myslave a pozemku pod budovou pre MČ Košice – Myslava,
45/b Odpredaj pozemku v k.ú. Myslava pre JUDr. Slávku Zborovjanovú.
Obidva predaje sú pre mesto výhodné a cenu schválila komisia pre predaj a prenájom majetku.

p. Vargovčák -  Navrhol do programu doplniť bod 24/1 – Odňatie nehnuteľného 
majetku v o vlastníctve mesta Košice zo správy základných škôl.

p. Čečko – Navrhol doplniť do programu bod 35/1 – Odpredaj nehnuteľnosti 
v Obvodovom centre Terasa formou obchodnej verejnej súťaže.

p. Petrvalský – Navrhol v závere rokovania urobiť jeden všeobecný bod 
58/1 – personálne otázky, v ktorom by predniesol zmeny v komisii školstva, športu a mládeže.

p. Filipko – Navrhol zameniť poradie bodov 10 a 11 medzi sebou tak, aby návrh plánu
investičných akcií DPMK bol prerokovaný ako bod č. 10 a Návrh 2. úpravy rozpočtu mesta Košice na rok 2007 ako bod č. 11.
V súvislosti s bodom č. 6 tohto rokovania – Priemyselný plán spoločnosti Kosit – prezentácia, navrhol zaradiť nový bod rokovania pod názvom Stanovisko k realizácii priemyselného plánu spoločnosti Kosit ako bod 58/2 a ak by sa rokovanie prerušilo, tak ako prvý bod na jeho pokračovaní.

p. Halenár – Opýtal sa p. Matoušeka na podporné argumenty, ktoré ho viedli 
k zaradeniu bodu 14 na záver rokovania.

p. Knapík – Konštatoval, že p. Matoušek to nebude bližšie vysvetľovať. Zároveň 
uzavrel možnosť dopĺňať program rokovania.

Hlasovanie č. 1 o presunutí bodu 14 na záver rokovania za bod 58:
za 41, proti 2, zdržali sa 2

Hlasovanie č. 2 o návrhoch p. Berbericha a p. Petrvalského o zaradení bodu 59/1 -  personálne otázky, zmena a doplnenie v komisii cirkví a v komisii školstva, športu a mládeže:
za 48, proti -, zdržal sa -.

Hlasovanie č. 3 o návrhu p. Müllera na zaradenie dvoch odpredajov pod bodmi 45/a a 45/b:
za 47, proti 1, zdržal sa -.

Hlasovanie č. 4 o zaradení návrhu na odňatie nehnuteľného majetku mesta zo správy základných škôl pod bodom 24/1 /návrh p. Vargovčáka/:
za 44, proti 1, zdržali sa 3.

Hlasovanie č. 5 o zaradení bodu 35/1 Odpredaj nehnuteľnosti v OC Terasa formou obchodnej verejnej súťaže /návrh p. Čečka/:
za 46, proti -, zdržal sa 1.

Hlasovanie č. 6 o zámene poradia bodov 10 a 11 /návrh p. Filipka/:
za 48, proti -, zdržal sa -.

Hlasovanie č. 7  o zaradení stanoviska spoločnosti Kosit v závere rokovania, alebo ako 1. bod pokračovania VI. rokovania mestského zastupiteľstva /návrh p. Filipka/:
za 46, proti -, zdržali sa 2.

Hlasovanie č. 8 o celkovom programe:
za 48, proti -, zdržali sa -.

p. Knapík – Informoval prítomných, že na stoly boli rozdané materiály:
č. 11 – Návrh plánu investičných akcií DPMK pre rok 2007
č. 13 -  Návrh zmeny Organizačného poriadku zamestnancov Mesta Košice
Doplnky k bodom:
č. 7 – Rozbor hospodárenia mesta Košice k 31.3.2007
č. 8 – Návrh na vysporiadanie výsledku hospodárenia OS MFK
č. 10 – Pozmeňujúci návrh na 2. úpravu rozpočtu mesta Košice na rok 2007

––-     ––-     ––-

Overovatelia zápisnice:
MUDr. Milan Bereš, PhD.
Štefan Derján
Návrhová komisia:

NEKA					-
KDH					Bc. Bernard Berberich
SDKÚ, DS, SMK			JUDr. Marián Melichárek
Spoločný klub				Ing. Eva Hulmečíková

Hlasovanie č. 9: za 46, proti -, zdržali sa 3. 

––-     ––-     ––-

0/1 Petícia obyvateľov  zo dňa 26.4.2007 vo veci  odvolania  námestníka 
      primátora  MUDr. Mareka Vargovčáka

p. Knapík – Petícia vyjadruje nespokojnosť občanov v súvislosti s riešením 
problematiky školstva a s racionalizáciou siete škôl na území mesta Košice. Mestská rada na svojom 5 rokovaní sa týmto materiálom zaoberala a odporučila mestskému zastupiteľstvu petíciu prerokovať a konštatovala, že nevidí dôvod, prečo by mal byť p. Vargovčák odvolaný z funkcie námestníka primátora.

V rozprave vystúpili:

p. Matoušek -  Dal návrh, aby mestské zastupiteľstvo zobralo na vedomie uvedené 
petíciu.

p. Jutka – Je pravdou, že pri schvaľovaní tak závažných materiálov, ako bola 
racionalizácia siete škôl a školských zariadení sa vždy bude viesť polemika, či boli využité všetky dostupné možnosti na jej úspešné zvládnutie. V tomto prípade sa však poslanecký zbor zhodol na tom, že racionalizácia v školstve je potrebná, ak sa má pozdvihnúť úroveň školstva v meste Košice.. O hoc ktorú školu by išlo, zo strany zainteresovaného subjektu sa zdvihne vlna pripomienok, prečo táto škola áno a iná nie. Tento proces bol schválený väčšinou hlasov mestského zastupiteľstva, preto petíciu zo strany obyvateľov  mesta, ktorí takto prejavili svoj postoj, tiež odporúča zobrať na vedomie a neprijímať iné uznesenie.

p. Petrvalský – Bohužiaľ petíciu píšu vždy tí, ktorí sa cítia byť ukrivdení, tí ktorým sa 
pomohlo petíciu nenapíšu. Je to dosť nevyvážený názor.

p. Bajus – Konštatoval, že materiál bol pripravený veľmi dobre, o čom svedčil aj počet 
hlasujúcich poslancov a to nielen koaličných. 

p. Gamcová – Je to prejav občanov, ktorých sa to bytostne dotýka. Ona na svoju 
otázke, aké opatrenia sa vykonajú v súvislosti s porušením VZN o poskytovaní dotácií dostala odpoveď, že na porade primátora bolo navrhnuté odvolanie vedúcej právneho oddelenia, čo považuje za aroganciu, lebo tento jeden človek nie je celkom zodpovedný za všetky tieto záležitosti, za to, že rok nebolo platné VZN na poskytovanie dotácií. A za tak závažné zlé riešenie a nepripravenú racionalizáciu škôl a školských zariadení o čom svedčí verejné zhromaždenie občanov, kde ani nebol kompetentný pracovník, aby  v tejto súvislosti niečo vysvetlil, ani námestník primátora p. Vargovčák nemal v sebe toľko odvahy, aby sa prišiel postaviť pred občanov mesta Košice, tak toto sa zmietne zo stola iba zobratím petície na vedomie. Vyzvala preto novinárku p. Némethovú, aby toto dala zase ona občanom na vedomie.

p. Knapík – Uzavrel rozpravu a dal slovo návrhovej komisii.

p. Melichárek – Mestské zastupiteľstvo berie na vedomie petíciu obyvateľov mesta 
Košice na odvolanie námestníka primátora mesta Košice.

Hlasovanie č. 10: za 35, proti 1, zdržali sa 12.

––-     ––-     ––-

0/2 Prerokovanie petície obyvateľov mesta Košice k regulačnému plánu mesta

p. Knapík -  Petícia súvisí s rozhodovaním mestského zastupiteľstva v októbri 2006,
ktorá bola doručená počas rokovania MZ a smerovala k záchrane Námestia osloboditeľov podľa platného regulačného plánu. Na rokovaní bol priestor aj na vyjadrenie výhrad, ktoré zástupca petičného výboru  predniesol. Zastupiteľstvo vtedy rozhodlo kvalifikovanou väčšinou. Z formálno-právneho hľadiska je treba túto petíciu prerokovať na mestskom zastupiteľstve. Je to v istom časovom sklze, lebo on považoval petíciu za vybavenú už tým, že predseda vystúpil osobne na rokovaní so svojimi požiadavkami a námietkami.
Po preskúmaní petičných hárkov bolo konštatované, že z 390 podpisov bolo platných 260. Táto petícia nezakladá povinnosť, aby mesto vyhlásilo verejné hlasovanie obyvateľov k tejto problematike.

V rozprave vystúpili:

p. Hlinka – Mestské zastupiteľstvo sa zaoberá týmto materiálom s istým odstupom 
času. Na základe všetkých okolností, ktoré tu boli uvedené, či to mohlo, alebo nemohlo ovplyvniť rozhodovanie, či bol daný priestor ľuďom vyjadriť svoj názor, s odstupom času tá procesno-právna chyba nesvedčí o dobrej kvalite práce, nakoľko orgán verejnej správy, ktorý dostal túto petíciu, je podľa zákona o petíciách povinný sa s petíciou zaoberať do 30 dní a dať písomnú, alebo inú formu odpovede občanom, ktorí sa v petičnom práve obracajú na orgán miestnej samosprávy. Teraz sa s tým už nedá nič urobiť, no treba si uvedomiť, že dôvera občanov bez ohľadu na opodstatnenosť, či neopodstatnenosť názoru, predstaviteľov samosprávy zaväzuje, aby sa zaoberali každou petíciou v lehotách určených zákonom a v lehotách dali aj odpoveď. Aká bude, to je už iná vec. Je to apel na všetkých, ale predovšetkým na predkladateľov, aby si tieto procesné lehoty uvedomili, lebo to skutočne nerobí dobrý dojem a vzbudzuje nedôveru k samospráve.

p. Boritáš – Aj vzhľadom na to, čo  bolo povedané, predložil návrh na uznesenie.
Mestské zastupiteľstvo v Košiciach berie na vedomie informáciu o petícii obyvateľov mesta Košice k regulačnému plánu mesta.

p. Halenár – Nerozumie dosť dobre tomu, čo povedal p. Hlinka. Ide mu o to, že  
v materiáli k uvedenému bodu nie sú uvedené žiadne dátumy. Ak petícia bola podaná ešte pred tým, než sa rozhodovalo o zmene územného plánu, tak sa jedna o hrubú chybu a bolo by dobre, keby poslanci o tom vedeli a zaujali k tomu stanovisko.

p. Hlinka – Dával pozor v momente, keď primátor mesta uvádzal tento materiál, kde 
spomenul, že petícia bola odovzdaná na októbrovom MZ. Bral do úvahy tento dátum a dnes je jún 2007.

p. Knapík – V čase prejednávania regulačného plánu Námestia osloboditeľov bola mu 
doručená táto petícia. Zástupcovia petičného výboru mali možnosť vyjadriť sa  priamo pri prejednávaní tohto bodu a mestské zastupiteľstvo bralo do úvahy aj túto petíciu. Mal za to, že otázky, ktoré z petície vyplynuli, bralo mestské zastupiteľstvo pri svojom rozhodovaní na vedomie.
Uzavrel diskusiu a dal slovo návrhovej komisii.

p. Hulmečíková – Mestské zastupiteľstvo v Košiciach berie na vedomie petíciu 
	obyvateľov mesta Košice k regulačnému plánu mesta.

Hlasovanie č. 11: za 38, proti -, zdržali sa 8.

––-     ––-     ––-

1. Informácia o plnení uznesení MZ

p. Knapík –  Informácia o plnení uznesení je zo IV. Rokovania MZ v Košiciach 
konaného v dňoch 26. a 27. apríla 2007 a prehľad o plnení uznesení za predchádzajúce obdobie.

V rozprave vystúpili:

p. Halenár – K uzneseniu 968 z 30.1.2006 – prehodnotenie výdavkov na mestské
informačné centrum a hľadanie možností prezentácie cez podnikateľské subjekty. Úloha bola pre riaditeľa Magistrátu mesta. V dôvode na vypustenie zo sledovania sa uvádza, že vlastné informačné centrum má všetky  predpoklady na to, aby bolo /v súčasnosti aj je/ najdôležitejším článkom praktickej propagácie mesta.
Tento bod považuje za nesplnený. V januári 2006, keď bol prerokovaný rozpočet, boli zrejme výdavky podrobené kritike a jedna z nich smerovala k uzneseniu poslancov, aby mesto zvážilo aj ďalšie pôsobenie subjektov v oblasti informovania. Keď sa pozrel na súčasný stav, tak Mestské informačné centrum oproti iným informačným centrám ponúka informačné služby v horšej kvalite. Riaditeľ Magistrátu mesta buď nevie o tejto situácii, alebo to napísal len preto, aby sa vyhol plneniu tejto úlohy. 
Návrh na uznesenie je nevypustiť bod 9 uznesenia MZ č. 968/2006 a predpokladá, že na ďalšie rokovanie MZ bude predložený spôsob riešenia. Informácie o meste by sa na internete mali skvalitniť aj v súvislosti so snahou mesta stať sa  Európskym hlavným mestom kultúry.
Ak si dá niekto námahu a pôjde sa pozrieť do privátneho informačného centra, resp. na jeho webstránku a porovná to s tým, čo mesto ponúka v súčasnosti, nájde veľmi vážne nedostatky v prístupe mesta nehovoriac o tom, že nefungujú jazykové mutácie, je veľmi slabá možnosť vyhľadávania.

p. Knapík –Uzavrel rozpravu a krátko zareagoval na kritiku. Bude treba prehodnotiť 
prácu a výsledky Mestského informačného centra. Ak sú poznatky, že privátna sféra je flexibilnejšia a lepšia, tak je to jasná výzva, aby mesto zlepšilo svoje pôsobenie  v tejto oblasti zlepšiť aj také služby, ktoré sa nedajú spoplatniť, no v záujme lepšej informovanosti návštevníkov mesta i jeho obyvateľov treba tieto informácie poskytovať. Touto úlohou sa mesto bude v najbližšom období zaoberať. Dal slovo návrhovej komisii.

p. Melichárek – Prečítal pozmeňujúci návrh p. Halenára.
Mestské zastupiteľstvo v Košiciach podľa § 56 ods. 2 Rokovacieho poriadku mestského zastupiteľstva berie na vedomie informáciu o plnení uznesení od IV. Rokovania MZ v Košiciach zo dňa 26. a 27.4.2007 a prehľad o plnení uznesení za predchádzajúce obdobie. Súhlasí s vypustením sledovania na úrovni M:
-	časť uznesenia  MZ č. 251 bod 3,4 zo dňa 30.10.2003
-	časť uznesenia  MZ č. 885 bod  2 zo dňa 27.10.2005
-	časť uznesenia MZ č. 968 bod 6, 10 zo dňa 30.1.2006.

Hlasovanie č. 12: za 37, proti 2, zdržali sa 10.

––-     ––-     ––-

2. Informácia primátora mesta Košice

p. Knapík – O VI. rokovania mestského zastupiteľstva, ktoré bolo v závere apríla 2007  
ubehli dva mesiace a počas tohto obdobia sa udialo veľa veci, riešil krátkodobé, aj dlhodobé problémy, ktoré bolo treba operatívne riešiť. Absolvoval niekoľko služobných ciest v rámci Slovenska aj za jeho hranicami.
V tomto čase sa uviedol do povedomia priemyselný park Imorend v priestoroch mestských častí Pereš a Barca v blízkosti letiska. 
Rokoval s niektorými investormi, ktorí ohlásili svoj zámer realizovať svoje investičné projekty v Košiciach. Ide o výstavbu Auparku, riešenie asanačného pásma.
Niekoľko rokovaní absolvoval aj s mestskými spoločnosťami o aktuálnych témach, z ktorých časť je zahrnutá v programe dnešného rokovania mestského zastupiteľstva.
Zúčastnil sa kontrolného dňa na Baltickej ulici, kde je pred záverom výstavba bytového domu s 24 bytovými jednotkami, ktoré budú slúžiť ako rozvojové byty pre mladé rodiny.
V máji sa uskutočnilo mimoriadne rokovanie mestského zastupiteľstva, ktoré riešilo otázku zmeny tarify, ktorá vstúpi do platnosti od 1.7.2007.
Niekoľko aktuálnych rokovaní bolo aj na úrovni samosprávneho kraja o otázkach spolupráce, zapájania sa a hľadania spoločného postupu pri projekte Európske hlavné mesto kultúry. 
V tomto období bolo veľa podujatí, ktoré nemali vyslovene pracovný charakter. Boli to sympózium  „Človek v núdzi“ so zameraním na deti a mládež, ktorá má poruchy správania.
Prebehlo tiež niekoľko významných športových podujatí, kde mesto malo záštitu. Medzi najvýznamnejšie patria Majstrovstva sveta v kolkoch, ktoré vo viacerých kategóriách prebehli v Košiciach.
Začiatok mája patril dňom mesta Košíc. Prebiehali tradičné i nové podujatia, ktorých sa zúčastnila aj široká verejnosť.
Rozbehla sa realizácia podporných projektov, ktoré prichádzajú z tvorivej skupiny okolo projektu Európskeho hlavného mesta Kultúry. Niekoľko podujatí prebehlo v centrálnej mestskej zóne, koncerty, výstavy, šachovnica v centre mesta.
Zrealizovala sa cesta do Lyonu, kde Košice a Lyon podpísali memorandum o spolupráci a koordinácii projektov Európske hlavné mesto kultúry o výmene informácií a o spoločných projektoch, ktoré by mali byť v obidvoch mestách realizované.
V rámci dní mesta uskutočnilo aj podujatie Primátorská kvapka krvi, zamerané k charitatívnej zdravotníckej pomoci. Aj on bol darcom krvi a odovzdal ceny tým, ktorí v tom období darovali svoju krv.
Košice navštívilo  Jej veličenstvo  kráľovná Beatrix, ktorá je hlavou Holandského kráľovstva. Tejto udalosti sa venovali aj svetové média.
Významná bola aj návšteva primátora Budapešti s manželkou, kde pri pracovnom rozhovore odznelo množstvo návrhov a ponúk na spoluprácu. Stretol sa s maďarským veľvyslancom, ktorý začal svoje pôsobenie na Slovensku. Na radnici prijal i izraelského veľvyslanca.
Prebehol tradičný zemplínsky majáles a pri tej príležitosti mal možnosť stretnúť sa s primátormi zemplínskych miest.
Košickým basketbalistkám  sa podarilo po 4-krát obhájiť titul majstrov Slovenska. Aj muži získali v basketbale majstrovský titul. Je to výnimočný výsledok.
V rámci združenia K-8 sa začiatkom júna stretli v Košiciach primátori krajských miest. Riešili sa aktuálne problémy hlavne legislatívnych zmien. Vo zverejnenom komuniké závery smerovali k novele stavebného zákona, k zriadeniu stavebnej polície, ktorá by mala zefektívniť postup stavebných úradov, ako aj riešenie problémov, ktoré vznikajú na základe nedodržania podmienok stavebného konania. Je to prax, ktorá sa osvedčila aj v zahraničí a mohla by byť v istej podobe realizovaná aj na Slovensku.. Mali by sa posilniť kompetencie aj mestských polícií na úseku verejného poriadku.
Spomenul rokovania na úrovni ministra výstavby a regionálneho rozvoja, kde na širšom stretnutí vysvetlili projekt mesta realizovať revitalizáciu objektov, ktoré sú vo vlastníctve mesta hlavne na Luníku IX, nakoľko nenachádzajú podporu na financovanie tohto dlhodobého zámeru, ktorý by zlepšil situáciu s bytovým fondom .
V polovici júna spolu s delegáciou primátorov krajských miest absolvoval niekoľkodennú cestu do Brusel, kde bolo možné oboznámiť sa s fungovaním európskych inštitúcii. Informácie, ktoré získali, sú v mnohom motivujúce..
V závere mesiaca sa uskutočnilo podujatie, ktoré súviselo s obnovením historickej tradície keď Košice a maďarské mestečko Aba uj szanto potvrdili dohodu o obnovení  spolupráce týchto dvoch miest. Košice mali v Aba uj szante svoje historické vinice, mali tam správu svojho majetku a memorandum smeruje k tomu, aby sa táto tradícia oživila a kultúru, ktorá súvisí s konzumáciou vína.
Absolvoval krátku pracovnú cestu do Normandie, do francúzskeho mestečka Cann, kde sa uskutočnila prvá zahraničná expozícia Východoslovenského múzea zameraná na sakrálne pamiatky z obdobia gotiky až po baroko. Výstava i vermisáž sa tešili veľkému záujmu. 
Priestor venoval aj stretnutiam s občanmi, so starostami mestských častí i poslancami, kde riešili aktuálne problémy  i dlhodobé zámery mesta.
	Nakoľko k správe neboli žiadne otázky, dal slovo návrhovej komisii.

p. Hulmečíkvá – Mestské zastupiteľstvo v Košiciach berie na vedomie ústnu 
informáciu primátora mesta Košice o svojej činnosti od IV. rokovania mestského zastupiteľstva..

Hlasovanie č. 13: za  48, proti -, zdržal sa -.

––-     ––-     ––-

3. Správa hlavného kontrolóra o činnosti od IV. rokovania  MZ

p. Hojer – V tomto bode sú predložené dve správy o výsledku kontroly aj s prijatými 
opatreniami a zároveň správa o jeho činnosti.
V tomto období musel urobiť niekoľko úkonov, ktoré ho ľudsky netešia a to podať trestné oznámenia. Je to podnet na preskúmanie zákonnosti postupu a rozhodnutia vyšetrovateľa a prokurátora pri vybavovaní podnetu, ktorý podal na základe výsledkov kontroly hospodárenia v DPMK ešte v minulom období. Týkalo sa to  fakturovania odvozu odpadu z areálu. 
Má pripravené trestné oznámenie na firmu, ktorá realizovala opravu strechy na ZŠ Postupimská 37, pretože o fáze realizácie tejto opravy nie sú ani na meste Košice, ani v škole žiadne doklady. Komunikácia s firmou, ktorá realizovala zákazku zatiaľ pripomína dvoch hluchých. Už 2-krat žiadal o doplnenie dokladov na túto akciu, zatiaľ na výzvu nereagovali. Ide o faktúru na 22 mil. Sk.
Ďalšie prípad súvisí s prenájmom ZŠ Petzvalova 4, Kde s oddelením školstva prekonzultovali ďalší postup a na riaditeľku tejto školy podá trestné oznámenie, za porušenie povinností pri správe cudzieho majetku. 

p. Ivanko – Pri týchto správach už vystúpil asi 10-krát a vždy pripomína, že pri 
prijatých opatreniach nie je žiadna právna zodpovednosť. Požiadal riaditeľa Magistrátu mesta, aby na to nezabúdal, veď za nedostatky musí niesť niekto právnu zodpovednosť. 

p. Halenár – Ide mu o zistenie, že na Magistráte pracoval človek, ktorý bol zároveň 
spoločníkom stavebnej firmy, ktorá dostávala zákazky od základných škôl. Požiadal primátora o informáciu, aký je jeho postoj k celej záležitosti a aký vývoj riešenia predpokladá. Malo by sa systémovo zamedziť podobným prejavom. Ak majú riaditelia základných škôl právomoc rozhodovať o dodávateľovi rekonštrukčných prác, tak zistenie hlavného kontrolóra je výkričníkom pre komisiu školstva a príslušného námestníka, aby sa týmto problémom zaoberali, lebo ide o narábanie s verejnými prostriedkami z rozpočtu mesta.

p. Petrvalský – Upozornil hlavného kontrolóra, že to čo bolo odhalené na ZŠ 
Petzvalova, je iba vrcholom ľadovca. Prekročenie právomoci pri uzatváraní zmlúv riaditeľmi niektorých základných škôl vypláva na povrch až vtedy, keď sa chce s týmto objektom niečo robiť. Riaditelia majú jednoznačnú povinnosť nechať si overiť a potvrdiť všetky zmluvy na oddelení školstva MMK. Niektorí túto povinnosť obchádzajú. Z takýchto nekontrolovaných aktivít vznikajú mestu veľké problémy pri nakladaní s majetkom.  Bol by rád, keby hlavný kontrolór v budúcom období sa zameral na jednotlivé školy a preveril uzatvorené zmluvy.

p. Hojer -  Odpovedal p. Ivankovi, že s právnou zodpovednosťou budú poslanci 
oboznámení pri kontrole opatrení, ktoré boli prijaté k tejto správe.
Reakciou na to, čo sa stalo na ZŠ Petzvalova je  odňatie správy majetku jednotlivým školám, ktoré sa bude prejednávať pod bodom 24/1. Majetok sa zverí subjektu, ktorý bude ľahšie kontrolovateľný.

p. Knapík – Neteší ho zistenie, keď ľudia, ktorí by mali poznať pravidla hry, ich sami 
porušujú. Konflikt záujmov v danom prípade nastal v období, keď dotyčný pracovník už pôsobil na Magistráte mesta a v minulo roku po odchode bývalého vedúceho oddelenia školstva bol poverený  vedením tohto oddelenia. Je pravdou, že netušil, že môže mať aj takéto podnikateľské aktivity a že je spoločníkom vo firme, ktorá istým spôsobom zabezpečuje zákazky práve na objektoch mestských škôl.  V prípade konfliktu záujmov mal toto zo zákona zamestnávateľovi  oznámiť.
V budúcnosti ak sa bude niektorý pracovník uchádzať o vedúcu pozíciu v meste, podmienkou bude čestné prehlásenie, že nie je v konflikte záujmov, aby sa predišlo podobným situáciám.
Pravidlá, ktoré legislatíva prijíma vždy predpokladá korektný vzťah aj zo strany partnerov. Keď ten nie je, potom musí nastúpiť represia. Také  situácie môžu nastať aj v budúcnosti, lebo vynaliezavosť v tomto smere medze nepozná.  Je zámerom nastaviť pravidlá tak, aby k podobným situáciám nedochádzalo. Podobná situácia je so základnými školami Petrvalova a Postupimská, kde konanie zodpovedných za za tieto subjekty nie je v súlade s nastavenými pravidlami. 
Vyzval vedúcu oddelenia školstva, aby ozrejmila skutočnosť, ako sú nastavené pravidlá vo vzťahu k rekonštrukciám a opravám. O väčších zámeroch sa rozhoduje na oddelení školstva, kde beží systém obstarávania. Ten je však tiež zraniteľný, pokiaľ  to robia ľudia nekorektne.

p. Jeníková  - Čo sa týka používania bežných prostriedkov, kde nejde o vysoké sumy,
tak v sumách do 4 mil. Sk môžu rozhodovať právne subjekty a štatutári subjektov samostatne. Mesto Košice odovzdalo takýmto subjektom s právnou subjektivitou  majetok mesta do správy. Všetky poznatky, ktoré získali v poslednom období vyplývajú z konania riaditeľov škôl z predchádzajúcich období t.j. z rokov 2005 a 2006. Týmto obdobím sa treba zaoberať a vyhodnotiť. ho.

p. Knapík – Pravidlá boli prijaté a osobná zodpovednosť štatutára tam je. Ak poruší 
vymedzené právomoci, nesie za to osobnú zodpovednosť. Najpodstatnejšie je to, že ani v budúcnosti nevie vylúčiť konanie, ktoré môže smerovať k tomu, aby niekto svoju pozíciu nezneužil.
Nastavený legislatívny systém nedáva veľa možnosti zriaďovateľovi rozhodnúť o tom, komu právny subjekt – škola zastúpená riaditeľom, zákazku pridelí. Aj tam môže byť zárodok nie veľmi objektívneho výberu.

p. Halenár – Ak je predpoklad, že ani v budúcnosti sa mesto nevyhne podobným 
situáciám,  tak najlepší spôsob ako minimalizovať takéto prípady, je skutočne vyvodiť osobnú zodpovednosť. V správe kontrolóra  číta, že nie je objednávka, že nie sú doklady o prevedených prácach – tak treba ešte čakať na niečo iné? Hneď by malo dôjsť k výmene riaditeľa takejto školy. Kým nebude vyvodená osobná zodpovednosť, tak to bude najlepšia cesta, aby sa to opakovalo.
K nekalej činnosti pracovníka  oddelenia školstva na Magistráte mesta – možno by bolo vhodné urobiť previerku zmlúv od roku 2004, koľko rekonštručných prác sa na školách vykonalo a koľko zákaziek získala firma dotyčného pracovníka.

p. Čižmáriková – Nie je až taký problém overiť si niektoré mená. Sú webové stránky, 
kde je obchodný register SR, kde sú firmy, konatelia, mená. Takto sa dá kdečo zistiť a hocčo preveriť. Je to legálna kontrola, ktorú odporučila využiť pri preverovaní niektorých osôb, pri ktorých  je podozrenie, že sú v konflikte záujmov.

p. Petrvalský – Nadviazal na diskusiu a predniesol návrh na uznesenie. Mestské 
zastupiteľstvo v Košiciach dopĺňa plán kontrolnej činnosti hlavného kontrolóra  mesta Košice na II. polrok 2007 o bod: Kontrola zmlúv uzavretých základnými školami a materskými školami v meste Košice v uplynulom období.

p. Drábik -  Pán primátor rozsiahlo odpovedal na otázku p. Halenára, no problém 
nevysvetlil. Je osobný pohľad je takýto: Pracovník Magistrátu mesta, ktorý má povolenú podnikateľskú činnosť a ak nie je totožná s činnosťou, ktorú vykonáva v zamestnaní, tak môže podnikať bez problémov. Nejde tu o žiadne porušenie zákona. Ak je pracovník iba akcionárom nejakej spoločnosti a priamo nevykonáva činnosť, je to zase iná poloha, lebo ide o zhodnocovanie jeho majetku. Ak je pracovník magistrátu šikovný a zoženie si nejaké zákazky, tak treba dokázať, či ide o konflikt záujmov, alebo nie. Podľa neho to nie je konflikt záujmov.
A koľkože tých prostriedkov dáva mesto na opravy a rekonštrukcie škôl? Je to tak málo, že keby sa náhodou chcel niekto obohatiť, tak ani nemá možnosť.
To, čo povedala p. Jeníková, je pravda. Pokiaľ je škola právnym subjektom a má právo dávať objednávky a uzatvárať zmluvy, prečo sa mu šľape do jeho kompetencií? Ak čosi porušuje, resp. ekonomicky nezhodnocuje  zverený majetok, tak vtedy je to pochopiteľné, no do jeho kompetencii nie je možné zasahovať.

p. Knapík – Ak ide o podnikanie v oblasti, ktorú konkrétny človek zabezpečuje a má 
ju vo svojej náplni, potom to nie je v poriadku. Pripúšťa možnosť, že môže byť objektívny a nevyužije znalosti a neovplyvní priebeh súťaže, ale dá sa to dokázať? Zákon o konflikte záujmov vzťahujúci sa na pracovníkov vo verejnej službe je v tejto časti jasný. Potom nech taký človek iba podniká, alebo sa venuje iba  pracovným povinnostiam, ktoré mu zo zamestnania vyplývajú. To nejde dokopy. Etická rovina je vážna.

p. Kočiš – Požiadal predkladateľa doplňujúceho návrhu p. Petrvalského, aby upresnil 
	kontrolované obdobie. 
K zmluvám – oddelenie školstva má svojho právnika a on by mal dôslednejšie kontrolovať, ako sa zmluvy uzatvárajú.

p. Cengel -  Problém je v tom, že mesto vie školy ovplyvňovať iba cez peniaze aj to 
len veľmi obmedzene, lebo je určený normatív. Na riaditeľov veľký dosah nemá, nevie ich vymeniť, lebo je tam rada školy a tí poslanci, ktorí v nich zastupujú mesto, ťahajú za kratší koniec.. On odporúčania p. Halenára  tak optimisticky nevidí.

p. Petrvalský – Upresnil uznesenie, že kontrola zmlúv by sa mala zrealizovať od 
začiatku tohto volebného obdobia.

p. Hojer – Upozornil, že zmluvy musia skontrolovať od začiatku právnej subjektivity 
školy. Ak sa určí fixný termín napr. rok 2004 a škola získala právnu subjektivitu v roku 2003, potom môžu kontrole nejaké zmluvy uniknúť.

p. Knapík – Upresnil, že kontrola by ani nemala byť od začiatku právnej subjektivity 
školy ale od doby zverenia majetku so správy školy.

p. Jeníková – Problém, o ktorom sa diskutuje, nie je v tom, žeby zmluvy boli zle 
urobené, ale štatutár školy, ktorý prevzal majetok do správy, nepredložil túto zmluvu  oddeleniu školstva. V zmluve o zverení majetku je klauzula, že pokiaľ škola uzatvára nejakú zmluvu s treťou osobou, musí ju predložiť na oddelenie školstva k následnému schváleniu. Niektorí riaditelia škôl si túto povinnosť nesplnili, z toho dôvodu ich oddelenie školstva nemá v evidencii.
Poznámka k ZŠ Postupimská – riaditeľa školy môže zriaďovateľ odvolať v prípade, ak poruší zákon. Riaditeľ ZŠ  na Postupimskej by porušil zákon vtedy, ak by podpísal zmluvu o dielo. No takýto doklad mesto k dispozícii nemá. Ak by sa aj mali vyvodzovať personálne dôsledky, nie je tu podklad, na základe ktorého by tak mesto mohlo postupovať.

p. Balún – Ak sa opravila strecha a nie sú k tomu žiadne podklady na úhradu, nemal 
	by si riaditeľ mesta zaslúžiť skôr odmenu?

p. Knapík – Uzavrel tento bod a dal slovo návrhovej komisii.

p. Melichárek – Vyzval p. Petrvalského, či na základe odznelých pripomienok 
neupraví svoj doplňujúci návrh na uznesenie. Po akceptácii výzvy ho prečítal.
Mestské zastupiteľstvo v Košiciach dopĺňa plán kontrolnej činnosti hlavného kontrolóra  mesta Košice na II. polrok 2007 o bod: Kontrola zmlúv uzavretých základnými školami a materskými školami v meste Košice za obdobie od zverenia majetku do správy.

Hlasovanie č. 14: za 44, proti -, zdržali sa 2.

p. Melichárek – Mestské zastupiteľstvo v Košiciach podľa § 6 ods. 2 písm. aa/ Štatútu 
mesta Košice berie na vedomie
1.	Správu o činnosti hlavného kontrolóra mesta Košice od IV. rokovania MZ
2.	Správu o výsledku kontroly prideľovania bytov na MMK a BOMK za obdobie rokov 2003 – 20O06
3.	Správu o výsledku kontroly plnenia podmienok pri poskytovaní dotácií z rozpočtu Mesta Košice podľa VZN č. 76 o poskytnutých v roku 2006.
Ukladá na základe výsledku kontroly plnenia podmienok pri poskytovaní dotácií z rozpočtu Mesta Košice podľa VZN č. 76 poskytnutých v roku 2006
1.	Vyžiadať od subjektov vrátenie finančných prostriedkov, ktoré neboli použité v súlade s účelom ich poskytnutia. Termín: 31.7.2007, zodpovedný: riaditeľ MMK
2.	Penalizovať subjekty, ktoré nepredložili vyúčtovanie použitia poskytnutej dotácie včas. Termín: 31.7.2007, zodpovedný riaditeľ MMK.
3.	Novelizovať VZN č. 76 v zmysle záverov z kontroly. Termín: MZ – 10/2007, zodpovedný: riaditeľ MMK.
Schvaľuje plán kontrolnej činnosti Útvaru hlavného kontrolóra mesta Košice na II. polrok 2007.

Hlasovanie č. 15: za 45, proti -, zdržal sa 1.

––-     ––-     ––-

4. Správa náčelníka Mestskej polície v Košiciach

p. Pavelčák – zástupca náčelníka mestskej polície.
Ospravedlnil neprítomnosť náčelníka mestskej polície, nakoľko je na služobnej ceste v Bratislave, kde je stretnutie náčelníkov mestských polícií krajských miest. 
Doplnil písomne predloženú správu o informáciu, že v minulom týždni prevzali odťahové vozidlo, takže ich počet sa zvýšil na dva a mestská polícia bude môcť pružnejšie reagovať pri výkone svojej činnosti.
Finišujú so spustením nového rampového systému na Festivalovom námestí, ktoré prevádzka sa začne 2.7.2007.

p. Jeník – Požiadal mestskú políciu o zvýšený dohľad v rekreačnej oblasti Jazero 
hlavne na mikro poloostrove  Bukovec – Fliper a potom na malom poloostrove v rekreačnej oblasti, kde je skutočne veľmi pekné prostredie. Chodia tam rómski občania prať veci, ktoré vytiahli z kontajnerov. Nerobí to dobrý dojem.

p. Hrabovský – V oblasti verejného poriadku sa nedočítal, ako chce mestská polícia 
riešiť problém s bezdomovcami aj rómami na Hlavnej ulici, hlavne v okolí fontány a pri obsadzovaní lavičiek v pešej zóne týmito individuami.

p. Pavelčák – V letných mesiacoch vykonávajú zvýšenú kontrolnú činnosť hlavne 
v rekreačných oblastiach a do toho spadá aj priestor okolo Jazera.
Čo sa týka bezdomovcov a rómov na Hlavnej ulici, ak porušujú verejný poriadok, tak ich vedia vykázať z tohto územia. No ak ho neporušujú a len sedia, tak nie je možné vykázať ich z daného územia. Vždy musí dôjsť k porušeniu verejného poriadku.

p. Knapík – Požiadal, aby to bolo dôsledne kontrolované, lebo nie vždy sa jedná 
o sedenie na lavičke. Často je to zaberanie priestoru nad rámec, ďalej je to žobranie a klasický problém – popíjanie alkoholických nápojov. Ak nepomôže dohováranie, tak mestská polícia spolu s legislatívno-právnym oddelením pripraví návrh, kde vymedzí miesta so zákazom konzumácie alkoholických nápojov., aby mesto malo účinnú páku a možnosť o tom rozhodnúť.
Aj keď nie je denno-denne v centre mesta, vždy kaď sa tam dostane, nie je spokojný s čistotou. Hliadkové služby prechádzajú týmto územím 24 hodín denne, preto poprosil o úzku súčinnosť s ľuďmi, ktorí sú za čistotu zodpovední. Je to Kosti, Správa mestskej zelene i fyzické a právnické osoby, ktoré sa musia starať o čistotu pred svojimi budovami. VZN o čistote a poriadku platí.

p. Gamcová – Spýtala sa, ako dopadli náhradné previerky odborných vedomostí a čo 
bude s tými príslušníkmi, ktorí nevyhoveli. Kedy bude funkčný kamerový systém v II. etape?

p. Dittrich – Spýtal sa na problém, ktorý sa rysuje na Sládkovičovej ulici. 
Sládkovičova 3 – sociálne  bývanie – obyvatelia napísali petíciu, nakoľko sa  v týchto priestoroch v nočných hodinách zhlukujú skupiny obyvateľov a rušia nočný kľud. Aké možnosti má mestská polícia, aby tam mohla častejšie hliadkovať, aby sa toto územie precíznejšie monitorovalo.

p. Pavelčák – K previerkam odborných vedomostí – náhradný termín ešte nie je 
vyhodnotený. Informácia bude poslancom poskytnutá v ďalšej správe. V prípade, že niektorí príslušníci  opakovane neuspejú v testoch, bude im odobraný osobný príplatok.
Kamerový systém je momentálne funkčný. V centrálnej mestskej zóne je 6 kamier a do konca mesiaca júl 2007 by tam mali byť nainštalované ďalšie 4 kamery a s prihliadnutím na finančné možnosti by do konca roka chceli nainštalovať spolu 16 kamier.
Sládkovičovú 3 kontrolujú minimálne 4-krát denne a pri zistení porušovania verejného poriadku vedia tieto kontroly ešte zintenzívniť. V tejto oblasti spolupracujú aj s oddelením sociálnych veci a BPMK.

p. Kočiš – Reagoval na vystúpenie poslanca p. Hrabovského a požiadal mestskú
políciu, aby svoj záujem nesústredila iba na historické centrum, ale aj na priestranstva pred obchodnými domami veľkých obchodných reťazcov, napr. obchodné centrum Galéria. Schodisko a všetky múriky sú obsadené – zabetónované popíjajúcimi ľuďmi.

p. Knapík – Zdôraznil, že za poriadok na priestranstvách pred obchodnými domami sú 
zodpovedné spoločnosti, ktoré ich  prevádzkujú a vo večerných hodinách to tam tiež nevyzerá veľmi dobre. Mestská polícia by mala upozorňovať zodpovedných ľudí, aby veci dali do náležitého stavu.

p. Müller –  Verejne poďakoval členom mestskej polície,, ktorí v Myslave začali 
kontrolovať  vozidlá. Vypichol priestor popri potoku, smerom k Luníku IX po kostol, na ktorí by sa mestská polícia mala sústrediť.

p. Knapík – Uzavrel rozpravu a dal slovo návrhovej komisii.
p. Hulmečíková – Prečítala pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. aa/ Štatútu mesta Košice berie na vedomie správu náčelníka mestskej polície Košice o činnosti mestskej polície od IV. rokovania mestského zastupiteľstva konaného v dňa 26.4.2007.

Hlasovanie č. 18: za 41, proti -, zdržal sa -.

––-     ––-     ––-

5. Správa o odpovediach na interpelácie a dopyty

p. Mutafov – Na aprílovom MZ mal interpeláciu nielen k organizačnej štruktúre. 
Po informácia riaditeľa MMK, že na Magistráte mesta pracuje 350 pracovníkov sa spýtal sa, prečo na internete nie je zverejnená organizačná štruktúra s 350 okienkami. Ak boli prijímaní ľudia do apríla, tak museli byť prijímaní na voľné miesta, do voľných okienok. Ak boli prijímaní nad rámec, potom je to porušenie finančnej disciplíny. K tomu smerovala jeho otázka
Upozornilo opätovne na skutočnosť, že komisia  na predaj majetku bola schválená na základe návrhu jej predsedu p. Čečka a sú v nej fyzické osoby, no starý štatút tejto komisie hovorí niečo iné. Treba to upraviť. 

p. Gamcová – Podporila predrečníka a ani ona nie je spokojná s odpoveďou na jej 
interpelácie. Interpelácie slúžia na to, aby pomohli občanom.
V prípade riešenia situácie dopravy na Vysokoškolskej ulici – odpoveď typu „interpelácia  bola riešená na dispečingu dopravného značenia“ považuje za irelevantnú a nevysvetľujúcu daný problém. Situácia na Vysokoškolskej ulici bola riešená asi pred rokom, keď tam bola osadená značka zákazu zastavenia v jednom smere Dnes pribudlo niekoľko tisíc študentov, ktorí parkujú v celom jednom smere a celkom blokujú celú jednu stranu cesty. V blízkosti je parkovisko, na ktorom boli nedávno demontované všetky unimo bunky. Toto parkovisko má odhadom minimálne 100 parkovacích miest. Dnes je riešenie tejto situácie relevantné a žiada, aby s dopravným inšpektorátom zabezpečili zákaz parkovania po oboch stranách Vysokoškolskej ulice, lebo tam vznikajú kolóny áut prichádzajúcich z ul. B. Nemcovej a je to naozaj situácia, ktorá by sa mala riešiť.
Čo sa týka listu, ktorý vraj mala dostať 6.12.2006 s odpoveďou, že kritéria na výberové konania stanovuje primátor, tak jej otázka neznela, kto stanovuje kritéria. Možno by stálo zato vypočuť si záznam, ale ona sa pýtala, na kritéria zverejnené na webovej stránke mesta, ktoré boli platné, ktoré si mohli pozrieť všetci občania Košíc a mohli sa uchádzať o dané miesto. Následne na to boli odrazu zrušené. Ona sa pýtala, prečo boli zrušené a myslí si, že keď primátor mesta vypíše výberové konanie, tak by si za tým mal stáť.
Odpoveď typu, že tieto kritéria stanovuje primátor považuje za odpoveď na inú otázku.
Čo sa týka toho listu – dostala nejaký list, v ktorom boli úplne iné veci. To, čo mala dostať, jej o tri mesiace doručila neznáma osoba, boli v tom jej osobné údaje týkajúce sa ročného zúčtovania dane. Takéto veci by sa nemali stávať, lebo je to porušenie zákona o osobných údajoch. 
O iných listoch nevie a na Magistráte mesta je možno nejaký doklad o tom, aké listy dostala.

p. Knapík – Na niektoré veci nevie reagovať, lebo ich potrebuje preveriť. Ale po 
preverení bude na podnet písomne reagovať.
Otázka ktorá súvisí s organizačným poriadkom a počtom pracovníkov – v zmysle aktuálneho organizačného poriadku má primátor kompetenciu  stanoviť stav a počet pracovníkov na jednotlivých oddeleniach, ak od poslednej úpravy v priebehu času došlo k situáciám, že bolo potrebné posilniť oddelenia a referáty. Administratívno-právne to bolo dotiahnuté tak, že je dokument, kde rozhodol o navýšení počtu pracovníkov a myslí si, že to nebol jeho rozmar, ale že to bola reálna potreba, ktorá bola vyvolaná vonkajšími okolnosťami.
V tejto chvíli by sa mohla pripraviť analýza  týchto opatrení a úprav, ktoré prebehli za  posledné obdobie, ale takto to v organizačnom poriadku je a zodpovedá za to aj referát PaM.

p. Halenár – Ak to dobre pochopil, tak primátor mesta má kompetenciu, aby nad 
stanovený stav  v zmysle organizačného poriadku, mohol počet pracovníkov zvyšovať.

p. Knapík -  Je to kompetencia upraviť alebo presunúť pracovníkov podľa potreby, 
	prípadne aj zvýšiť ich počet.

p. Mutafov – Pýtal sa na to, či prijatí zamestnanci sú v súlade s počtom a príslušnými
okienkami organizačnej štruktúry. Ide o to, že nie je problém, že mesto má troch zástupcov riaditeľa Magistrátu mesta ale či je to zapracované v organizačnej štruktúre. Organizačná štruktúra by sa mala najprv schváliť a potom obsadzovať miesta. A nie najprv obsadiť miesta a potom predložiť na schválenie organizačnú štruktúru. Prijali sa ľudia na Stavený úrad. Do akej štruktúry boli zaradení? Do akej kolónky, do ktorého referátu? Aká je ich pracovná náplň? Kto z personálneho, či mzdového referátu vystavil dekrét? Na základe čoho? Tá otázka nie je o tom, že sa nemôže, ide o postupnosť. Najprv schváliť štruktúru a potom prijímať, alebo prepúšťať.

p. Knapík – Odpoveď bude v tom zmysle upresnená. Faktom je, že táto téma je aj 
v programe dnešného rokovania.
Uzavrel rozpravu a dal slovo návrhovej komisii.

p. Melichárek – Prečítal pôvodný návrh na uznesenie.
Mestské zastupiteľstvo v Košiciach podľa príslušných ustanovení Štatútu mesta Košice a ustanovenia § 64 ods. 3 Rokovacieho poriadku mestského zastupiteľstva berie na vedomie správu o odpovediach na interpelácie a dopyty poslancov mestského zastupiteľstva, ktoré boli prednesené na IV. rokovaní Mestského zastupiteľstva v Košiciach dňa 27.4.2007.

Hlasovanie č. 17: za 40, proti -, zdržali sa 2.

––-     ––-     ––-

6. Priemyselný plán spoločnosti KOSIT, a.s. - prezentácia

p. Knapík – Ide o realizáciu technického riešenia, ktoré bude zamerané na 
zhodnocovanie komunálneho odpadu. Odborný výraz na pomenovanie tejto činnosti je termovalorizácia. Treba vnímať aj to, že táto téma je rozdelená na dva podbody. Teraz ide o prezentáciu podnikateľského zámeru a stanovisko po zohľadnení a preskúmaní otázok, ktoré súvisia s týmto zámerom bude riešené na pokračovaní rokovania mestského zastupiteľstva.

p. Filipko – Téma bola prejednávaná na porade primátora mesta a tom sa rozhodlo, že 
bude zaradená do programu VI. rokovania mestského zastupiteľstva. Prebehla aj diskusia s o odborným oddelením Magistrátu mesta a odborníkmi spoločnosti
Kosit, predsedom a podpredsedami komise verejného poriadku, životného prostredia a ochrany zdravia.
Navrhol úpravu uznesenia k predmetnému materiálu, aby sa hlasovalo iba o časti 1 – berie na vedomie prezentáciu priemyselného plánu spoločnosti Kosit, a.s.. Požiadal, aby sa dnes nevytváral priestor na konfrontáciu medzi ochranárskymi združeniami a spoločnosťou Kosit, a.s.. V liste od ochranárov je množstvo nepodložených a zavádzajúcich informácií. Vyzval ich k diskusii, no nedošlo k nej.  Urobil to znovu s tým, že zajtra upresní dátum a miesto stretnutia, kde zabezpečí účasť zainteresovaných subjektov.
Privítal zástupcov spoločnosti Kosit, a.s., prišli v početnej zostave a sú pripravení odpovedať na otázky poslancov. Prezentáciu uviedol Mgr. Roland Banhedyi, manažer spoločnosti.

p. Banghegyi – Prezentácia priemyselného plánu spoločnosti sa týka budúcich 
investícií. Pri jeho spracovaní vychádzali zo smerníc európskej únie s prihliadaním na 5 priorít. Je to prevencia, opätovné použitie, recyklovanie, znovuzhodnotenie surovín a termovalorizácia, zneškodnenie na skládke.  Ich hlavným zámerom je recyklácia a zhodnotenie druhotných surovín, resp. termovalorizácia. 
Prezentáciu začal vývojovým trendom recyklácie v 15 krajinách európskej únie a súčastných 25 krajinách. Graf ukazuje klesajúcu tendenciu. Na druhej strane rastie využívanie termovolorizačných zariadení v krajinách európskej únie. 
Vďaka ekonomickému rastu rastie aj množstvo vyprodukovaného odpadu. Momentálne sa v Košiciach vyprodukuje 215 kg odpadu na osobu za rok. Každým rokom registrujú značný nárast a oproti minulému roku je to 13 %. Podľa takej vývojovej schému predpokladajú, že v roku 2014 bude produkcia odpadu 560 kg na osobu za rok, čo je spolu 138 tisíc ton za rok.
Prečo termovalorizátor a nie skládky. Zneškodnenie odpadu na skládke znamená veľké znečistenie životného prostredia a Slovensko, vychádzajúc zo smerníc európskej únie, sa rozhodlo uzavrieť do konca roka 2008 viac ako 50 % skládok. Tým vzniká veľký problém so skladkovaním odpadov na východnom Slovensku.
Termovalorizátor je zariadenie, ktoré je vybavené čistením spalín, stále sa monitoruje a po rekonštrukcii termovalorizátora skládky budú potrebné  len na odloženie finálneho produktu procesu spaľovania, t.j.  škváry, ostatného odpadu a popolčeka.
Spaľovňa čelí týmto problémom: Keďže bola projektovaná v 80-tých rokoch minulého storočia, kedy bolo zloženie odpadov iné s menšou výhrevnosťou, dnes kvôli výhrevnosti kotol dokáže spáliť menej odpadov, ako bolo projektované. Časté odstávky a minimálne využitie pary sú tiež veľkým problémom. Na to, aby sa nainštalovali nové systémy sú potrebné 2 roky vrátane projekčných prác i samotnej realizácie.
Momentálne majú dve spaľovacie linky K1 a K2. Funguje iba K, ktorá má potrebné povolenia na čistenie spalín.
Zámerom je dokázať zneškodniť rastúce množstvo odpadov, zhodnotiť materiál a energiu, ochraňovať  životné prostredie, bez prestávky a kvalitne poskytovať služby pre mesto Košice a vybudovať zo spoločnosti Kosit najmodernejšie energetické centrum na strednom a východnom Slovensku.
V prvej etape chcú zamedziť zneškodňovaniu odpadu a naštartovať produkciu elektrickej energie nainštalovaním turbíny. Elektrická energia sa dá predať na voľnom trhu a zo zisku sa budú financovať ďalšie investície. Zároveň to umožní stabilizovať cenu za komunálny odpad. Na linke K2 sa bude spaľovať biomasa a kaly, čo sa využije na zvýšenie ceny elektrickej energie.
Náklady na rekonštrukciu linky K2 spolu predstavujú 11,8 mil. Eur. Investícia bude z 90 % pokrytá bankovým úverom, ktorý zoberie spoločnosť Kosit, a.s., 10 % by so rozdelilo medzi spoločníkov.
Zisky z predaja elektrickej energie sú celkom zaujímavé. 
Po rekonštrukcii linky K2 bude odstavená linka K1 a začne sa s budovaním novej inovatívnej termovalorizačnej linky K3. Rekonštrukcia starých kotlov je nutná z dôvodu nainštalovania turbíny, aby sa mohla vyrábať elektrická energia, ktorej predaj by zabezpečil potrebné finančné prostriedky na K3. Po vybudovaní tejto linky ostatné kotly budú slúžiť len ako rezerva v prípade technickej údržby.
Vybudovaním tejto inovatívnej linky budú schopní zneškodniť rastúce množstvo odpadu, budú môcť konštantne vyrábať elektrickú energiu pomocou turbíny, radikálne znížia množstvo odpadov na skládkach  a je tam aj určitý priestor na  obchodovanie s emisnými kvotami na európskom trhu.
V tretej etape priemyselného plánu sa vybuduje zariadenie na predúpravu odpadov. Pomôže zvýšiť efektivitu spaľovania odpadov triedením suchej a mokrej zložky. Mokrá zložka bude následne využitá na výrobu bioplynu
Benefity projektu pre mesto Košice: vybuduje sa  moderné energetické zariadenie podľa predpisov európskej únie, Kosit sa pretransformuje na inovatívne energetické centrum na zhodnocovanie druhotných surovín a výrobu elektrickej energie, je možnosť získania financií pre tieto projekty z európskych fondov, znamená to zvýšenie príjmov pre spoločnosť a tým aj pre mesto Košice a stabilizáciu ceny za odpad pre mesto Košice.
Základné prvky rozhodovania akcionárov. Napriek obavám niektorých organizácií komunálny odpad mimo Slovenskej republiky sa do spaľovne dovážať nikdy nebude. Dokážu poskytnúť kvalitné služby pre mesto a dosiahnuť ekonomickú návratnosť investovaného kapitálu. Keďže spoločnosť  bude vyrábať elektrickú energiu vytvára sa tu priestor na jej predaj za zvýhodnené ceny v rámci určitých legislatívnych opatrení aj pre mesto Košice.
Tento projekt bol prezentovaný na 15. Európskej konferencii o biomase v Berlíne Ing. Andreom Morigonim, ktorý je aj jeho tvorcom. Vyvolal mimoriadnu pozornosť odborníkov hlavne pre svoju jedinečnosť a prepracovanosť.

V rozprave vystúpili:

p. Blaškovičová – Odzneli argumenty jednej strany. Nakoľko nie je odborník na 
životné prostredie,  bola by rady, keby bolo umožnené vystúpiť zástupcovi tej druhej strany. Poslanci dostali otvorený list od ochranárskej spoločnosti Priatelia zeme, ktorý je zverejnený aj na stránke cassovia.sk. Myslí si, že občianske združenia, ktoré chcú prejaviť svoj názor sú renomované a venujú sa životnému prostrediu. Požiadala, aby im bolo udelené slovo.

p. Knapík – Pripomenul odporúčanie námestníka primátora p Filipka, aby táto odborná 
diskusia prebehla na jeho úrovni za účasti odbornej verejnosti. Nevie, či tento priestor je najvhodnejší, ale ak p. poslankyňa trvá na svojom návrhu, dá o ňom hlasovať.

p. Halenár – Mal niekoľko konkrétnych otázok súvisiacich s prezentáciou.
1. Má Kosit informáciu o tom, aké množstvá akého odpadu tvorí napr. 100 kg komunálneho odpadu v súčasnosti?
2. Kosit predpokladá stabilizáciu poplatkov občanov za odpad výnosmi elektrickej energie tohto projektu. Má Kosit analýzu množstva odpadov v kg vplyvom účinnosti predpisov európskej únie v oblasti separovaného odpadu a tým možného zníženia vstupov do tohto projektu, teda výroby elektrickej energie?
3. Má Kosit aj prepočet návratnosti nákladov na tento projekt aj pre prípad vzniku konkurencie? Ak áno, je možné  s tým oboznámiť poslancov?
4. Ako majú predpokladať kvalitný beh spolupráce mesta ako 34 %-tného akcionára Kositu v tak vážnom projekte, kde sa predpokladajú výnosy rádovo v stotisícoch  Eur ročne, keď sa v súčasnosti nevie Kosit dohovoriť s mestom ani na úhrade faktúr za zimnú údržbu?

p. Müller -  Má pred sebou prezentovaný materiál, ktorý je veľmi zhutnený. Ako 
technik je za to, aby myšlienka využitia pary, ktorá vzniká pri spaľovaní komunálneho odpadu a jej následné využitie cez turbínu, aby sa to udialo. 
1. V materiáli je už vyčíslený čistý zisk pre Kosit i mesto Košice. Zaujíma ho, na základe akých kalkulácii boli vypočítanie tieto údaje. 
2. Keďže zisky sú vypočítané aj na rok 2008, zaujíma ho, či Kosit už má zazmluvnené vzťahy s dodávateľmi, t.j. ak sa budú spaľovať kaly, tak s Vodárenskou spoločnosťou, ak sa bude používať biomasy, tak s dodávateľom biomasy, ak sa bude predávať elektrická energia, komu a za koľko.
3. Keď Kosit vyhral svojho času súťaž, bolo povedané a zrejme aj napísané, že . ten, kto súťaž vyhral, vloží investície do rekonštrukcie a modernizácie súčasných zariadení. Je tu však zastaralý  termovalorizátor, tak mu z toho vychádza, že rekonštrukcia a valorizácia neprebehla a funguje len jedna spaľovacia linka. Bolo by vhodné najprv sa pozrieť, aká bola zmluva s Kositom svojho času podpísaná, čo z nej vyplývalo, čo sa realizovalo a čo by sa malo realizovať.

p. Petrvalský -  Vie sa aká je vojna v európskej únii kvôli emisii oxidu uhličitého. 
Termovalorizácia  jednoznačne prinesie nápor na produkciu oxidu uhličitého. Predstavitelia Kositu chcú dokonca obchodovať s kvotami. Obáva sa, že za chvíľu nastane opačný problém.

p. Boritáš – Mal dve otázky:
1. Sú už známe stanoviská ďalších akcionárov k navrhovanému priemyselnému plánu?
2. Aká bude spoluúčasť ďalších akcionárov, ktorí sú akciovej spoločnosti Kosit na tomto návrhu, ktorý bol teraz prezentovaný?

p. Pajtáš – Predniesol svoje otázky na predstaviteľov Kositu.
1. Aká bude kapacita spaľovne po skončení celého projektu? Má na mysli početnosť kilogramov za rok.
2.   Koľko kg odpadu ročne  spáliť na 100 %-tný chod turbíny?
3. V prípade, ak nebude potrebné množstvo odpadu, akým spôsobom vie turbína pracovať?

p. Blaškovičová - Požiadala , aby bolo hlasované o jej procedurálnom návrhu a otázky, 
ktoré prednesie p. Hegyi, aby boli brané ako jej otázky.

p. Gamcová – Požiadala o odpovede na tieto otázky:
1. Spýtala sa na koreláciu medzi čistým ziskom Kositu, čistým ziskom mesta, ktorý bol na jednom z posledných sleidov a na poplatky, ktoré budú platiť občania mesta Košice, keďže tam bola nejaká perspektíva.
2. Aký je plán v oblasti recyklácie odpadov? 
3. Keď si porovná Prešov, ktorý je síce menší než Košice, ale je podstatne ďalej v oblasti triedenia a recyklácie odpadov a uplatňovaní legislatívnych noriem európskej únie. Poprosila predstaviteľov Kositu, aby sa vyjadrili aj v tejto otázke.

p. Knapík – Dal hlasovať o procedurálnom návrhu o možnosti vystúpenia zástupcu
	spoločnosti Priatelia zeme p. Hegyiho.

Hlasovanie č. 18:  zmätočné
Hlasovanie č. 19: skrutátor oznámil výsledok – za  23, proti 1, zdržali sa 20.

p. Matoušek -  Požiadal technikov, aby zabezpečili prehľadný spôsob hlasovania.
Požiadal o prestávku do doby, kým sa hlasovacie zariadenie nedá do poriadku. Je to jeho procedurálny návrh a požiadal, aby sa o ňom hlasovalo ručne.

Ručné hlasovanie: za 28.

p. Knapík – Keďže medzi tým nabehlo hlasovacie zariadenie, dal ešte raz hlasovať 
	o procedurálnom návrhu p. Blaškovičovej, aby sa udelilo slovo zástupcovi 
spoločnosti Priatelia  zeme. 

Hlasovanie č. 20: za 22, proti -, zdržalo sa 21.

p. Hegyi - Základné výhrady voči návrhu Kositu:
Poslancom boli predložené neúplné informácie a podľa nich sa nedá hlasovať o investícii za niekoľko stoviek miliónov Sk.  Hovorilo sa len o tom koľko bude stáť I, etapa, no už neodzneli čísla, koľko bude stať II. etapa, koľko III. etapa. Dochádza na slová Priateľov zeme – už pred rokmi predpovedali, že rekonštrukcia košickej spaľovne bude omnoho vyššia, ako tvrdil Kosit. Odhadom to bude na 1 mld. Sk.
Taký vysoký úver sa môže splatiť tromi spôsobmi. Spaľovaním biomasy a kalov. Technologické zariadenie na spaľovanie biomasy je oveľa lacnejšie, lebo nepotrebuje filtre na dioxyny, prevádzkové náklady i cena na trhu je výhodnejšia. Spaľovňa odpadov nie je zariadenie na výrobu energie. Je to v prvom rade zariadenie na zneškodňovanie odpadu.
Nie je štandardné, aby spaľovňa vo výraznej miere získavala  energiu z biomasy. Obáva sa, že spoločnosť Kosti má opäť veľké oči, tak ako pred pár rokmi, keď chcela riadiť odpadové hospodárstvo na celom východnom Slovensku. Spoločnosť Kosit je drahá a na východe nie je záujem o jej služby. Nie je žiadna skúsenosť s tým, aby spaľovňa mohla fungovať z veľkej časti na výrobe energie z biomasy, lebo sú tu lacnejšie alternatívy.
Spoločnosť uvádza nereálne čísla o náraste odpadov. Aby za 6,5 roka narástlo množstvo komunálnych odpadov z dnešných 215 kg na 560 kg, to by odmietli zapísať aj Guinesovej knihe rekordov. Za posledný rok na Slovensku v priemere narástlo množstvo komunálnych odpadov o 5 %.
Prečo, spoločnosť, ktorá sama v liste tvrdí, že v prvom rade treba predchádzať vzniku odpadov a znižovať ich, dnes uvádza, že množstvo odpadov narastie a v investičnom pláne nepočíta ani s korunou vynaloženou na  znižovanie vzniku odpadov.
Je reálne riziko, že nebude úspešná v spaľovaní biomasy, lebo na trhu bude konkurenčne drahšia, obávajú sa dvoch iných alternatív, ktoré považujú za reálnejšie. Buď to bude dovoz veľkého množstva odpadov zo zahraničia – toto spoločnosť Kosit prezentovala viackrát  v médiách a toto prezentovala v jednom svojom propagačnom materiáli.
Ak ani to nevýjde, ostáva posledná možnosť, že sa to bude musieť splácať veľmi vysokými poplatkami občanov za odpady. Takto dopadli v Liberci, kde mali veľké oči z toho, že celý región bude zvážať odpad do libereckej spaľovne, opak je pravdou, Liberec má jeden z najvyšších poplatkov v Českej republike za odpady. Okolie nezváža do spaľovne, lebo je drahšia ako alternatívy.
Zväčšenie kapacity spaľovne na 270 tis. ton je extrémne predimenzované. To, že spaľovňa chce neskôr využívať kotol na 120 tis. ton, to je reálna kapacita. Projektovaná kapacita, ktorú budú môcť kedykoľvek využiť a spustiť za navyšuje o prvé dva kotly. Košice budú mať projektovanú kapacitu 270 tis. ton, Bratislava  má kapacitu 130 tis. ton, Praha, ktorá ma podobne veľkú spaľovňu 300 tis. ton a Plzeň 200 tis. ton.
Lžou je, že v Košiciach je porovnateľný systém triedenia odpadov s akýmkoľvek veľkým moderným mestom v západnej Európe.  V Košiciach to predstavuje 6 % - Insburg s 240 tis. obyvateľmi 54 % recyklácia. To sú porovnateľné čísla?0
Keď bola podpisovaná zmluva s Kositom, bolo sľubované, že kapacita spaľovne sa nezvýši. Teraz je tu návrh na 270 tis. ton, no odkiaľ bude odpad?
Nejde o to, kto sa ako bude podieľať na investícii. V konečnom dôsledku všetky investície do spaľovne odpadov zaplatia občania a miestni podnikatelia v poplatkoch za odpady a je jedno, kto sa v akej miere bude podieľať na nákladoch. Cenotvorba v trhovom hospodárstve je taká, že všetky náklady spoločnosti sa musia premietnuť do ceny.
Podľa nich je to veľmi rizikový proces bez akýchkoľvek záruk úspešnosti na trhu. 
Treba si vypýtať podrobné štúdie, ekonomické analýzy, analýzy návratnosti, reálnosti a záruk úspešnosti na trhu, čo sa týka spaľovania biomasy a kalov a garancie odboru energie. Až potom sa môžu poslanci kompetentne rozhodnúť a hlasovať. Zatiaľ niet čo podporiť.

p. Knapík  - Prezentácia dala širší obraz o investičných plánoch a spoločnosť Kosit má 
svoje orgány, ktoré o tomto môžu rozhodnúť v rámci platnej legislatívy. Mesto je akcionár spoločnosti, má právo sa k tomu vyjadriť a jeho najkompetentnejším orgánom je mestské zastupiteľstvo, ktoré môže vyjadriť, alebo nevyjadriť podporu. Nič sa nezakrýva, bol predstavený zámer na skvalitnenie likvidácie odpadu, zaistenie výnosov  za podmienky, že nebude ohrozené životné prostredie obyvateľov.
Požiadal predstaviteľov Kositu, aby zodpovedali na predložené otázky.

p. Morikoni – tvorca prezentovaného projektu.
Na otázky ekonomického, technického a finančného charakteru, na tie bude pripravená písomná odpoveď aj keď všetky tieto otázky sú zodpovedané v štúdii realizovateľnosti, ktorá bola spracovaná pracovnou skupinou. Tiež si myslí, že na tomto rokovaní nie je vhodné odpovedať na list ekologickej organizácie, lebo na ich list a nepravdivé informácie v ňom už reagovali písomne. Je veľmi dôležité zdôrazniť, že spoločnosť Kosit musí naplniť veľmi presne formovanú misiu a to je zneškodňovanie tak, aby to nemalo dopad na životné prostredie, tak aby spôsob zneškodňovania bol spoľahlivý aj z hľadiska časového horizontu. Z ekonomického hľadiska to musí byť udržateľný spôsob a musí zabezpečiť konkrétne odpovede na naplňovanie  týchto služieb. Celé odpadové hospodárstvo bolo formulované na úrovni európskej únie, ktorá  zadefinovala jeho smerovanie. Už zrealizované investície aj budúce investície sú potrebné na ochranu životného prostredia v Košiciach. V prípade, žeby sa pri zneškodňovaní odpadu postupovalo starým spôsobom a nevyrábala by sa elektrická energia, znamenalo by to nárast poplatkov pre mesto a Kosit by nemohol dosiahnuť výnosy, aké by sa dali získať po realizácii projektu.
Zdôraznil, že mesto Košice je ich partnerom a akcionárom a on ako zástupca súkromného akcionára spoločne s mestom a ďalším slovenským súkromným akcionárom analyzovali a preskúmali celý rozsah investície, ktorú chcú realizovať, lebo to je prirodzený postup v každej spoločnosti, ktorá pred schválením investície musí v prvom rade identifikovať istoty včítane nákupných zmlúv surovín na predaj elektrickej energie, lebo tieto predstavujú garancie, ktoré si vyžadujú aj banky na poskytnutie úveru.

p. Knapík – Požiadal, aby boli zodpovedané niektoré praktické otázky, ktoré odzneli 
a to z hľadiska štruktúry komunálneho odpadu, možnosti stabilizácie poplatkov a ku kalkulácii podmienok medzi ziskom spoločnosti Kosit, mesta a otázka smerovala aj k rozvoju plánu recyklácie odpadu spoločnosti do budúcnosti a to zaznelo aj z úst p. Hegyiho, že dosahované percento je malé oproti Insburgu. Aj p. Gamcová uvádzala, že Prešov je v lepšej pozícii
Ak chcú zástupcovia spoločnosti odpovedať písomne, nemôže naliehať, no na niektoré z uvedených otázok by bolo možné odpovedať.

p. Makatúrová – Štruktúru odpadu sledujú dlhodobo. Otázka zrejme smeruje k tomu, 
aká je výťažnosť zo súčasnej produkcie odpadu z hľadiska separovaného zberu. Majú predstavu o tom koľko zhodnotiteľných komodít je v odpade. Ale trh s odpadovými druhotnými surovinami má určité špecifiká. Je možno predať iba čisté materiály a ktoré zodpovedajú požiadavkám kupujúcich. Pokiaľ sú plastové fľaše znečistené , môže ich občan dať do nádoby so separovaným zberom, no oni na stredisku ich musia vytriediť. Zbierajú papier, kartón, sklo, plasty, fólie, kovy, objemný odpad,  stavebná suť, pneumatiky, textil. Majú presnú evidenciu, koľko bolo vytriedené za jednotlivé roky. A triedenie odpadu zaznamenalo veľký nárast.

p. Knapík – Ako spoločnosť uvažuje s recykláciou a ak by parametre dosiahli taký 
slušný výsledok, ako v Insburgu, kde sa 58 % komunálneho odpadu odseparuje a recykluje, čím by objem určený na spálenie klesol, bude potom ten zámer aktuálny? Aký je dlhodobý plán Kositu v oblasti recyklácie?

p. Makatúrová – Hovoria o zhodnotení. V prípade materiálového a ekonomického 
zhodnotenia hovoria o integrovanom systéme. Znamená to, že všetok odpad, ktorý bude dovezený, má prednostné právo materiálového zhodnotenia, pokiaľ je následná komodita zobchodovateľná. Integrovaný systém v ich ponímaní znamená, že to, čo sa bude dať na trhu ekonomicky zhodnotiť ako druhotná surovina, do kotla nepôjde. Ale to, čo ostane, môže ísť do spaľovne na energetické zhodnotenie a zvyšok na skládku. Neuprednostňujú spaľovanie, pracujú v rámci integrovaného systému. Nie je pravdou, že sú na tom horšie ako Prešov, či iné zrovnateľné mestá s rovnakou zástavbou. Tiež nie je pravda, že počítajú s dovozom odpadu zo zahraničia. Voči tomu sa ako spoločnosť veľmi ostro ohradzujú.
Momentálne sa recykluje 12 % odpadu a toto percento s možnosťami Kositu  stále rastie a to aj s kapacitou výkupu materiálov. O množstvo vytriedených odpadov nie je na trhu záujem.

p. Filipko – Potvrdilo sa to, čo povedal na začiatku, že ochranári vychádzali z tej 
jednej informácie na formáte  A4. Spýtal sa, či ochranárske spoločnosti využili možnosť rozobrať to so spoločnosťou Kosit

p. Knapík – Verejne položená otázka bola aj verejne zodpovedaná – ochranárske 
organizácie nevyužili túto možnosť. Nikto z vedenia mesta ani z poslancov nemá záujem podporiť projekt, ktorý by z Košíc urobil smetisko strednej Európy.

p. Krištof – Spaľovňa sa nachádza v jeho mestskej časti. Od deväťdesiatych rokov je 
pri  každom probléme, riešia spolu každú situáciu a modernizácia technického vybavenia  je nevyhnutná. Čo sa týka úveru – banky majú v tomto smere tvrdé pravidlá a dôkladne si preverujú jeho návratnosť.
Košická spaľovňa bola porovnávaná s inými mestami, aj s Libercom. Pre zaujímavosť uviedol aktuálnu informáciu – každý občan Liberca platí mesačne 41,- Čk,  čo predstavuje 492,- Čk ročne. V Košiciach je to 650,- Sk ročne.

p. Knapík – Uzavrel diskusiu a dal slovo návrhovej komisii.

p. Hulmečíková -  Prečítala upravený návrh na uznesenie, ktorý predniesol p. Filipko.
Mestské zastupiteľstvo v Košiciach podľa § 6 ods. 2 písm. ad) Štatútu mesta Košice berie na vedomie prezentáciu priemyselného plánu spoločnosti KOSIT, a.s.

Hlasovanie č. 21: za 43, proti -, zdržali sa 4.

p. Knapík – Poďakoval manažmentu spoločnosti Kosti, a.s. za účasť a požiadal ich, 
aby písomne zodpovedali na otázky poslancov..

––-     ––-     ––-

7. Rozbor hospodárenia mesta Košice k 31. 3. 2007

p. Knapík – K materiálu sú doložené aj výsledky hospodárenia rozpočtovej 
a príspevkových organizácií. Príjmy za prvý štvrťrok sa vyvíjali v súlade s odhadom. Príjmy nie sú rozložené celkom rovnomerne za celý rok, lebo to závisí od platieb a splatnosti daní. Rozpočet sa aj v ďalších mesiacoch, ktoré nie sú zahrnuté v materiáli, vyvíja v súlade s plánom.
Nakoľko sa do rozpravy nikto neprihlásil, odovzdal slovo návrhovej komisii.

p. Melichárek – Pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. c) Štatútu mesta Košice berie na vedomie rozbor hospodárenia mesta Košice k 31. 3. 2007.

Hlasovanie č. 22: za 57, proti -, zdržal sa -.

––-     ––-     ––-

8. Informácia o výsledku hospodárenia obchodných spoločností za rok 2006 
    s účasťou mesta a stave konkurzných konaní obchodných spoločností 

p. Knapík -  Materiál nadväzuje na rozbor hospodárenia za minulý rok, ktorý uzatváral 
na aprílovom rokovaní MZ. V materiáli sú závery z rokovaní valných zhromaždení okrem Geothermu, ktoré bude v najbližších dňoch, ale v tejto spoločnosti má mesto minimálnu účasť s minimálnym vplyvom. Najpodstatnejší je výsledok hospodárenia – strata MFK, čo rezonovalo aj v médiách.  K tomu je doložený materiál, ktorý hovorí o možnostiach, ktoré mesto ako 50 %-tný akcionár v spoločností má, aby stratu vysporiadalo.

V rozprave vystúpili:

p. Boritáš -  V súvislosti s výsledkom hospodárenia  MFK predložil doplňujúci návrh 
na uznesenie.
Mestské zastupiteľstvo v Košiciach schvaľuje finančné usporiadanie výsledku hospodárenia – straty za rok 2006 obchodnej spoločnosti MFK, a.s. vo výške 9 415 439,28 Sk podľa rozhodnutia akcionárov MFK, a.s. na rokovaní valného zhromaždenia do konca roku 2007.
Žiada  
1. primátora mesta Košice,  povereného   zastupovaním   akcionára  mesta  Košice  na   VZ  MFK  Košice, a.s.,  zástupcov mesta Košice v orgánoch spoločnosti MFK Košice, a.s. a kompetentných predstaviteľov mesta Košice, aby v spolupráci s predstaviteľmi druhého akcionára,  obchodnej spoločnosti FC Steel Trans a predstaviteľmi akciovej  spoločnosti  MFK  Košice, spracovali návrh vzájomnej dohody o spôsobe účasti mesta  Košice v  tejto  akciovej spoločnosti a zabezpečení práv a povinností  obidvoch  akcionárov. Tento  návrh predložiť  na rokovanie MZ v Košiciach a po schválení aj na  zasadnutie VZ  MFK Košice, a.s. do konca roku 2007, Termín: do konca roka 2007. zodpovedný: primátor mesta Košice poverený zastupovaním akcionára mesta Košice na VZ MFK, a.s.
2. všetkých predstaviteľov mesta Košice zastúpených v orgánoch spoločnosti MFK Košice, a.s., aby poskytovali základné  informácie  o  činnosti MFK Košice, a.s. najmä  o   hospodárení,  stave   a   použití   finančných   prostriedkov,  o  plnení   harmonogramu  prác  a  úloh  obsiahnutých  v   Memorande  MFK  Košice,  a.s. športových  výsledkoch,  ktoré  písomnou  formou  budú  predkladané na  každé  riadne rokovanie MZ v Košiciach. T: každé riadne rokovanie MZ v Košiciach, Z: riaditeľ MMK.
Na vysvetlenie: Nepožaduje, aby ten písomný materiál pripravovali predstavitelia mesta v MFK, ale aby poskytli informácie riaditeľovi MMK, ktorý by ich dal spracovať a predložil stručný prehľad o hospodárení a fungovaní MFK na každé riadne rokovanie mestského zastupiteľstva.

p. Cengel – Finančná komisia sa zaoberala výsledkami hospodárenia za rok 2006 
v obchodných spoločnostiach s účasťou mesta a so stavom konkurzných konaní obchodných spoločností s účasťou mesta.  Stratu MFK odporučila riešiť dofinancovaním. Požiadal členov predstavenstva a dozornej rady, aby prijali také opatrenia, ktoré v budúcnosti zamedzia vzniku takejto situácie. Finančná komisia odporučila mestskému zastupiteľstvu materiál prerokovať a schváliť.

p. Halenár – Jeho názor je, že takýto vážny bod by mal byť predmetom samostatného 
rokovania. O fungovaní každej spoločnosti by sa dalo hovoriť veľmi dlho. Aby  uspokojil svoje svedomie poslanca, vyjadril sa aspoň k systémovým veciam, ktoré v materiáli vidí. Väčšina spoločností, v ktorých má mesto účasť, sú monopoly. Z predložených čísel nedokázal zhodnotiť, či dosiahnutý hospodársky výsledok je dostatočný, je slabý, či vynikajúci. Preto nedokáže ani povedať, či si mesto v tej ktorej spoločnosti počínalo dobre, či mestským zastupiteľstvom zvolení predstavitelia mesta vykonali v spoločnosti dobrú  prácu a zaslúži si odmenu za spôsob akým riadil firmu, alebo nie. 
Taká informáciu by získal, keby poslanci, ktorí sú delegovaní do dozorných rád, vystúpili pri takomto ročnom hodnotení a informovali prítomných o plusoch i mínusoch danej spoločnosti, či bol spokojný, alebo s čím bol nespokojný 
To mu tu veľmi chýba a je na škodu, že sa títo poslanci nehlásia do diskusie. Vyzval členov dozorných rád v týchto spoločnostiach a chcel by povedať svoj názor na ich fungovanie, tak on by to veľmi uvítal.
K MFK – s prekvapením a nemilo privítal vstup mesta do žumpy, ktorá sa volá futbal. Nehovoriac o tom, čo sa deje na celoslovenskej úrovni, futbal je jedna neprehľadná spleť hlavne finančných záležitostí. Prikláňa sa k tomu, čo povedal p. Cengel, že mesto by malo niesť zodpovednosť za svoje rozhodnutia vstúpiť ako 50 %-tný akcionár do tejto akciovej spoločnosti a vyrovnať dlh. No súčasne sa treba pozrieť do správy na str. 2, kde sa konštatuje: Zo zápisov z rokovaní dozorných rád za rok 2006 predkladaných primátorovi mesta a námestníkom primátora možno konštatovať, že v priebehu roka nemali zásadné výhrady voči hospodáreniu spoločností mimo DPMK. Pri MFK je vážne konštatovanie predkladateľa, že boli porušované finančné pravidlá hry. Poukázal na protirečenie, kde v úvode sa hovorí, že zápisy dozorných rád neobsahovali žiadne informácie, ktoré by mali signalizovať problém a pri hodnotení MFK sa konštatuje opak. Tomu by sa mali v budúcnosti vyhnúť a precíznejšou prácou poslancov v dozorných radách, by sa závažné informácie týkajúce sa hospodárenie danej spoločnosti, zverejnili skôr a predišlo by sa vážnejším nepríjemnostiam.
Je to vážna vec, lebo aj v budúcnosti mesto bude v rôznych akciových spoločnostiach a možno v MFK už v roku 2007 je vývoj taký, ktorý by sa mal riešiť. Aj keď mesto získava peniaze z týchto monopolov, keby prišla nejaká konkurencia, bolo by viditeľnejšie zistenie, ako sa darí mestskej firme.
Podporí návrh p. Cengela, ktorý predložil za finančnú komisiu.

p. Knapík – Ocenil prístup p. Halenára  k prejednávanej téme. Principiálne je to 
pravda.  Nie je to tak, že tu sa nikto nezaujíma o to, ako stojí svet a či by mesto nedokázalo držať krok s konkurenciou. V predchádzajúcich rokoch boli urobené nezávislé analýzy, ktoré hodnotili mestské spoločnosti, vyplynuli z toho isté závery a vyplynuli z toho aj niektoré dlhodobé úlohy a zmena ekonomických parametrov hospodárenia. U niektorých sa to podarilo, u niektorých nie. Materiál hovorí o konkrétnych výsledkoch za uplynulé obdobie a na nich sa nedá nič zmeniť, ale v tomto roku je to možné. Tomu by sa mala venovať väčšia pozornosť – v tom s p. Halenárom súhlasil. Vystúpenia členov dozorných rád  môže byť tiež impulzom, aby sa proces zmien začal.  No za riadenie a chod spoločnosti je v prvom rade zodpovedný výkonný manažment. Sú tam štatutári, ktorí dostávajú odmeny. Hlavne oni by mali reagovať na pripomienky a výhrady a ak to nájde odozvu, potom nastupuje mestské zastupiteľstvo, kde sa riešia principiálne a zásadné veci. Ku koncepcii by sa mala vyjadrovať dozorná rada a jej návrhy by mali byť realizované.
Veľa možností priniesť konkurenciu do tohto prostredia nie je. Ostali spoločnosti, ktoré si mesto prirodzene nechalo. Ak by návrhy v tomto duchu prišli, mestské zastupiteľstvo bude o nich rokovať.
Nakoľko sa už nikto do rozpravy nehlásil, dal slovo návrhovej komisii.

p. Hulmečíková – Prečítala pozmeňujúci návrh p. Boritáša.
Mestské zastupiteľstvo v Košiciach žiada  
1. primátora mesta Košice, povereného   zastupovaním   akcionára  mesta  Košice  na   VZ  MFK  Košice, a.s.,   zástupcov mesta Košice v orgánoch spoločnosti MFK Košice, a.s. a kompetentných  predstaviteľov mesta Košice, aby v spolupráci s predstaviteľmi druhého akcionára,  obchodnej spoločnosti FC Steel Trans a predstaviteľmi akciovej  spoločnosti  MFK  Košice, spracovali návrh vzájomnej dohody o spôsobe účasti mesta  Košice v  tejto  akciovej spoločnosti a zabezpečení práv a povinností  obidvoch  akcionárov. Tento  návrh predložiť  na rokovanie MZ v Košiciach a po schválení aj na  zasadnutie VZ  MFK Košice, a.s. do konca roku 2007. T: do konca r. 2007, Z: primátor mesta Košice  poverený zastupovaním akcionára  mesta Košice na VZ MFK Košice, a.s.
2. všetkých predstaviteľov mesta Košice zastúpených v orgánoch spoločnosti MFK Košice, a.s., aby poskytovali základné  informácie  o  činnosti MFK Košice, a.s. najmä  o   hospodárení, stave a  použití   finančných   prostriedkov,  o  plnení harmonogramu prác a úloh obsiahnutých v Memorande  MFK  Košice,  a.s. športových  výsledkoch,  ktoré  písomnou  formou  budú  predkladané na  každé   riadne rokovanie MZ v Košiciach. T: každé riadne rokovanie MZ          v Košiciach, 	Z: riaditeľ MMK

Hlasovanie č. 23: za 44, proti 1, zdržali sa 3.

p. Hulmečíková – Pôvodný návrh na uznesenie.
Mestské zastupiteľstvo v Košiciach podľa § 6 písm. ad) Štatútu mesta Košice  berie na vedomie informáciu o výsledkoch hospodárenia za rok 2006 obchodných spoločností s účasťou mesta a stave konkurzných konaní obchodných spoločností s účasťou mesta s doplnením návrhu p. Boritáša.

Hlasovanie č. 24: za 48, proti -, zdržali sa 2.

––-     ––-     ––-

9. Problematika zmeny právnej formy príspevkovej organizácie BPMK

p. Knapík – Dôvody už boli na predchádzajúcich rokovaniach vysvetlené. Aj tento 
	návrh je predložený, aby sa súčasný stav zosúladil s legislatívou.

V rozprave vystúpili:

p. Halenár -  Na str. 2 je rozpis toho, čo BPMK dlhodobo uhrádza. Sú to náklady 
s užívaním bytov. Zaujíma ho, koľko BPMK zaplatil dodávateľom za dodávky energií pre tzv. krízové bývanie. Čo myslel predkladateľ materiálu, riaditeľ MMK p. Sabol pod  bodom 1 - sprehľadnením tokov do oblasti bývania v meste Košice a pod bodom 3 – vytvorenie tlaku na mesto pre prijímanie komplexných opatrení?

p. Hlinka – Legislatívno–právna komisia sa zaoberala týmto materiálom, odporučila 
ho prijať v predloženom znení, lebo je v súlade s možnými alternatívami riešenia. za danej situácie v Košiciach. Z hľadiska právnej normy je potrebné uzavrieť túto otázku, lebo to ukladá zákon o rozpočtových pravidlách vo verejnej správe.

p. Kočiš – Chápe tento materiál ako možnosť dať činnosti BPMK právnu formu.  
Nemyslí si, že BPMK by mal vykonávať iné činnosti okrem správy a údržby bytového a nebytového fondu  mesta Košice. Píše sa tu, že BPMK je príspevkovou organizáciou v súlade s jej základným predmetom činnosti. Je proti, aby sa rozširovala jeho činnosť na dodávanie nejakých prác, na inú podnikateľskú činnosť, na rekonštrukcie bytov, na zatepľovanie bytov. 
Nemyslí si, že BPMK bol stvorený preto, aby vykonával dodávateľskú činnosť a nemyslí si, že vykonávanie týchto prác je správny krok.
Dal do pozornosti, či stavebná činnosť, ktorú vykonáva BPMK, je niekým kontrolovaná, či je kontrolovaný výkon prác, či zodpovedá kvalite, či činnosť nie je predražovaná a tým pádom aj nájomné. Nevytvára sa konkurenčné prostredie. Nesúhlasí s týmto materiálom. Je za zachovanie základného statusu tejto organizácie, čiže správu a údržbu bytového fondu a dodávanie iných prác – rekonštrukcie, zatepľovanie bytov by sa malo nechať na odborných organizáciách a verejným zaobstarávaním by sa mala zabezpečiť kvalita týchto prác.

p. Cengel – Finančná komisia sa tiež zaoberala touto problematikou a odporučila tento 
materiál prerokovať a schváliť. Boli im vysvetlené dôvody, prečo dochádza k zmene právnej formy s tým, že to nemajú chápať ako transformáciu BPMK, tá by v budúcnosti mohla prísť. Toto je iba zmena právnej formy z istých dôvodov.

p. Stanková – riaditeľka BPMK.
Platby, ktoré BPMK od nájomcov dostáva formou platieb za služby spojené s bývaním, sú vyúčtovateľné a v rámci ročného zúčtovania sú aj nájomcovi vyúčtované. Problém je so sociálnym bývaním, kde v súčasnej dobe dlhujú nájomníci za tieto služby, ktoré BPMK už zaplatil vo výške 220 mil. Sk. Je v tom Luník IX, Herlianska, Golianova a Demeter, s časti Sládkovičova a objavili sa aj nedoplatky na sociálnom bývaní na Južnej triede, Mlynárskej, Vojvodskej a Zborovskej. Platby, ktoré BPMK zaplatil za energie, dnes vymáha súdnou cestou a inými formami.
Správa a údržba bytov je rozsiahla činnosť, ktorá je zakotvená v rozpise činnosti BPMK. Všetky činnosti, ktoré BPMK v súčasnej dobe vykonáva, aj na zatepľovanie a ďalšie spomínané p. Kočišom, sú zakotvené v zriaďovateľskej listine BPMK Túto činnosť začali vykonávať práve preto, aby dokázali zabezpečiť komplexnú údržbu daného domu. Zatepľovanie bytov v súčasnosti nemá vplyv na výšku nájomného, lebo nájomné je regulované štátom. 
Byty tvoria dom a jeho plášť. Opravujú strechy, robia klampiarske práce, vymieňajú okná a aj zatepľujú. Robí sa to z dôvodu, aby sa znížili náklady na tieto domy. Naposledy zatepľovali obytný dom na Mlynárskej, kde sa okamžite o 50 % znížili náklady na vykurovanie.
Zatepľovanie bytov vykonáva BPMK na základe platnej licencie. Má na to kapacity, priestory a všetko čo s tým súvisí.

p. Knapík – Ukončil rozpravu a dal slovo návrhovej komisii.

p. Melichárek – Prečítal pôvodný návrh na uznesenie.
Mestské zastupiteľstvo v  Košiciach   podľa § 6 ods. 2 písm. b) a ad) Štatútu mesta Košice berie na vedomie materiál „Problematika zmeny právnej formy príspevkovej organizácie Bytový podnik mesta Košice“. 
Schvaľuje 
a) ponechanie správy a údržby  bytového a nebytového fondu  vo vlastníctve mesta  Košice v právnej forme - príspevková organizácia,
b) použitie príjmov z  prenájmu nebytových priestorov a zisk z podnikateľskej činnosti  Bytového podniku mesta Košice na úhradu nákladov súvisiacich so sociálnym bývaním.

Hlasovanie č. 25: za 44, proti -, zdržali sa 4

––-     ––-     ––-

10. Plán investičných akcií DPMK, a.s. na rok 2007

p. Filipko – Mestská rada odporučila mestskému zastupiteľstvu materiál prerokovať.
Samotné schválenie investičného plánu DPMK pre rok 2007 je v kompetencii zástupcu akcionára povereného výkonom valného zhromaždenia v spoločnosti podľa stanov čl. VII bod 4 a preto je aj takto formulované uznesenie. Materiál bol doručený oneskorene z dôvodu, že do poslednej chvíle hľadali možnosti financovania autobusov inými formami, resp. úverom, ktorý by zobralo mesto Košice. Na rokovaní mestskej rady vyjadril podporné stanovisko aj p. Forgáč, ktorý je predsedom dozornej rady v DPMK. 
Navrhovaná výška transféru 35 mil. Sk je to minimum, čo mesto môže DPMK poskytnúť. Na nákup autobusov zoberie DPMK vlastný úver.

p. Knapík – Nakoľko sa do rozpravy  nikto neprihlásil, dal slovo návrhovej komisii.

p. Hulmečíková – Mestské zastupiteľstvo v Košiciach  podľa § 6 ods. 2 písm. c) a § 25 
Štatútu mesta Košice berie na vedomie
a)  návrh plánu investičných akcií DPMK a.s. na rok 2007,
b)  nákup autobusov vo výške 130 mil. Sk uvedených pod bodom č. 5 plánu,   
ktorý bude realizovaný vlastnými úverovými zdrojmi, o ktoré požiada   DPMK, a.s.. 
Schvaľuje  kapitálový  transfer pre DPMK, a.s. vo výške 35,05 mil. Sk na krytie investičných akcií pod bodmi č. 1 až 4 plánu.

Hlasovanie č. 26: za 40, proti -, zdržali sa 8. 

––-     ––-     ––-
,
11. Návrh na 2. úprava rozpočtu mesta Košice na rok 2007

p. Knapík – Materiál je upresnený aj na základe rokovaní komisií a poslaneckých
klubov, ktoré prebehli v tomto týždni. Je to kompromisný materiál, ktorý čiastočne zahŕňa vznesené požiadavky. Dal sa do pohybu proces predaja pozemkov v asanačnom pásme a financie získane z predaja by sa mohli použiť na úhradu nákladov, ktoré budú v II. Polroku a ktoré sa schvália v tejto zmene rozpočtu.
V rozprave vystúpili.

p. Cengel – Finančná komisia na svojom rokovaní 14.6. prebrala tento materiál. 
Odzneli mnohé požiadavky, z ktorých niektoré sú zapracované v predloženom materiáli.  Čiastočne je zohľadnená požiadavka p. Petrvalského na vyčlenenie prostriedkov pre Koncepciu športu a odporúča zapracovať do materiálu aj požiadavku MČ Košice – Nad jazerom na príspevok na nájomné úradu. 
Na jednej strane sú požiadavky mestských častí, poslancov a organizácií na stále vyššie čiastky, ale príjmy má iba z daní, transférov a predajov. Finančná komisia navrhla preto, aby sa rokovalo o predaji asanačného pásma, kde sa predpokladá príjem zhruba 200 mil. Sk a druhý návrh bol pouvažovať o predaji niektorej školy a tieto peniaze vložiť jednorázovo na kapitálové výdavky pre školstvo. Nie je v tom nič osobného, ale všetci majú iba požiadavky a peniaze treba odnekiaľ brať.  O odpredaji budovy školy hovorí preto, lebo v programe rokovania je aj prenájom budov 4 zrušených škôl a pritom je možná aj alternatíva predaja. Nejde mu o predaj za každú cenu, ale aby sa otvorila diskusia o možnostiach naplnenia príjmovej časti rozpočtu.

p. Knapík – Otázka asanačného pásma je už zapracovaná, len ten odhad predpokladá 
podstatne nižšiu časť, lebo dopredáva sa časť určená na zástavbu v pomere s ostatnými plochami, ktoré budú použité počas výstavby, ale potom budú vrátené mestu. 200 mil. Sk je nadsadená čiastka.

p. Cengel – Vychádzali z ceny, ktorú povedal starosta p. Mutafov. Iné informácie 
nemali a či bude taká vysoká, to je oba odhad, lebo finančná komisia nevidela znalecký posudok.

p. Matoušek – Prehlásil, že to, o čom hovoril p. Cengel, nebolo prerokované na 
finančnej komisii, takže to nie je stanovisko finančnej komisie. Myslí tým predaje. 

p. Andrejčáik – Predložil návrh na uznesenie. 
Mestské zastupiteľstvo v Košiciach v rámci 2. úpravy rozpočtu mesta Košice na rok 2007 schvaľuje v bežnom rozpočte vo výdavkovej časti sumu 500 tis. Sk pre MČ Košice – Dargovských hrdinov na rekonštrukciu Klubu dôchodcov a Kultúrneho strediska.
Jedna sa o mestskú budovu, v ktorej sa nachádza Klub dôchodcov a Spoločenské stredisko. MČ Košice – Dargovských hrdinov investovala do tejto budovy svoje prostriedky na opravu podláh a malieb. No okná sú vo veľmi zlom stave a zateká cez ne. Tým sa znehodnocuje nová – plávajúca podlaha. Požiadal o podporu svojho návrhu, ktorý nebol odmietnutý ani v jednotlivých komisiách ani na Rade starostov.

p. Filipko – Na finančnej komisii hovorili na túto tému a bolo konštatované, že 
samotná výmena okien nemôže stáť 500 tis. Sk. Treba vyčleniť konkrétnu položku na okná a keď bude vyšpecifikovaná presná čiastka, bude sa riešiť pri ďalšej úprave rozpočtu.

p. Andrejčák – Ide o dvojpodlažnú budovu, kde sú  rozmerovo veľké okná 
a balkónové dvere. Z jeho laického pohľadu je požiadavka adekvátna.

p. Ivanko – Ak sa to bude riešiť až v auguste a ak dovtedy prídu 4 lejaky, tak výjde 
navnivoč milión, ktorý do toho investovali. Preto požiadal o podporu tohto návrhu.

p. Jutka – Predniesol požiadavku na úpravu rozpočtu, ktorá by sa mala realizovať až 
na najbližšom rokovaní mestského zastupiteľstva. Jedná sa o povinný odvod mestu SMMK, s.r.o., ktorá spravuje  objekty zdravotníckeho zariadenia v Ťahanovciach a Polikliniky KVP. Z vybratého nájomného SMMK, s.r.o. odvádza mestu sume vo výške cca 1,3 mil. Sk. Je to povinný odvod. Ide mu o to, aby časť finančných prostriedkov vo výške 800 tis. Sk bola vrátená SMMK, s.r.o. na riešenie havarijných situácií v týchto budovách. Na Poliklinike KVP je v dezolátnom stave schodište.
Návrh na uznesenie: Mestské zastupiteľstvo v Košiciach schvaľuje vrátenie časti finančných prostriedkov ako odvod nájmu mestu Košice pre SMMK, s.r.o.  vo výške 800 tis. Sk, ktoré budú použité pre Polikliniku KVP v sume 500 tis. Sk a Zdravotnícke zariadenie Ťahanovce v sume 300 tis. Sk.
Ukladá riaditeľovi MMK zapracovať do návrhu  úpravy rozpočtu zníženie príjmovej časti o 800 tis. Sk. Termín: najbližšie riadne rokovanie mestského zastupiteľstva.
Táto úprava sa netýka tohto materiálu, ale týka sa budúcej úpravy.
Zároveň predniesol ešte jeden návrh. Na ostatnom rokovaní mestského zastupiteľstva v návrhu  na zmenu uznesenia pod č. 25, ktorým Mestské zastupiteľstvo v Košiciach schválilo rozpočet na rok 2007 boli v bode 2 výdavky celkom – kapítálové výdavky v položke 06.20 schválené účelové prostriedky pre mestské časti v zmysle pravidiel poskytovania účelových prostriedkov mestským častiam v zmysle uznesenia MZ č. 22/2007.
Pre  MČ Košice – Západ bola na verejné osvetlenie schválená suma vo výške    2 mil. Sk. Predniesol návrh, v ktorom presne špecifikuje, na ktoré ulice, resp. lokality mestskej časti by tieto finančné prostriedky mali byť poskytnuté. Bolo to konzultované aj so Správou komunikácií Košice.
MČ Košice Západ  na pokračovanie výstavby verejného osvetlenia na ul. Bratislavská vo výške 1,5 mil. Sk.
Doplnenie verejného osvetlenia v MČ Košice – Západ na základe požiadaviek občanov mestskej časti:
a) ul. Laborecká 	2 ks		sadový stožiar
b) ul. Kežmarská 	2 ks 		sadový stožiar
c) ul. Trnavská 	4 ks		sadový stožiar
d) ul. Petzvalova 	1 ks		sadový stožiar

Nie je to návrh na zmenu rozpočtu, ale len špecifikácia výdavkov, ktorá nepriamo súvisí s rozpočtom mesta. 

p. Kažimír – Predniesol stanovisko Rady starostov k 2. úprave rozpočtu mesta Košice 
na rok 2007. Je to stanovisko k materiálu, ktorý dostali 12.6.2007.
Rada starostov mesta Košice žiada Mestské zastupiteľstvo v Košiciach doplniť návrh na 2. úpravu rozpočtu mesta Košice na rok 2007 o tieto položky:
Bežný rozpočet – výdavková časť
pre MČ Košice – Dargovských hrdinov na opravu Klubu dôchodcov 500 tis. Sk 
pre MČ Košice – Nad jazerom – nájomne miestneho úradu 		  300 tis. Sk
pre SMsZ – kosenie							          1 000 tis. Sk
Kapitálový rozpočet – výdavková časť
pre MČ Košice – Poľov – na spracovanie projektovej dokumentácie 
na vybudovanie chodníka, premostenie potoka, parkové úpravy         350 tis. Sk
pre MČ Košice – Poľov – na dofinancovanie 5 %-tnej spoluúčasti
k dotácii z environmentálneho fondu na dobudovanie kanalizácie       500 tis. Sk

p. Mutafov – Robia rekonštrukciu Popradskej 72, začína sa rekonštrukcia bývania na 
Goliánovej, ale v súvislosti s peniazmi určenými na Popradskú 72, by sa v budúcnosti malo počítať s takou štruktúrou takých ľudí, ktorí by neničili okolité prostredie. Výber týchto ľudí by sa mal nejakým spôsobom selektovať, aby sa tento opravený bytový fond neničil. Je to len prosba.

p. Knapík – Vyzval sociálne oddelenie MMK a BPMK, aby túto požiadavku 
registrovali a prihliadali na ňu.

p. Balún – Predniesol uznesenie komisie kultúry. Komisia kultúry žiada mestské 
zastupiteľstvo o zvýšenie rozpočtu v položke - dotácie pre kultúru na rok 2007 o 15 mil. Sk.
Komisia kultúry eviduje k polroku na viac ako 8 mil. Sk a prichádzajú ďalšie. Nie sú v tom zarátané požiadavky na isté investičné aktivity vo vzťahu ku kultúrnym objektom. Bol by rád, keby sa v budúcnosti viac pamätalo na kultúru aj v súvíslosti so snahou mesta získať titul Európske hlavné mesto kultúry. Vzhľadom na to, že v úprave sa objavila aj položka – kultúrny rozvoj 7 mil. Sk, poďakoval spracovateľom za snahu, že aspoň necelá polovica je v rozpočte zahrnutá a dúfa, že ďalších 7 mil. Sk bude predložených na augustové zasadnutie.

p. Jenčová – Poďakovala sa kolegom z finančnej komisie aj Rade starostov za podporu
ich požiadavky na sumu 300 tis. Sk pre MČ Košice - Nad jazerom ako príspevku k nájmu, lebo miestny úrad sídli v prenajatých priestoroch, kde ročné nájomné je vo výške 1,3 mil. Sk. Zároveň je prekvapilo, že toto stanovisko poradných orgánov nebolo zapracované do návrhu, ktorý bol predložený na stôl.  Ľutuje, že je politicky nevhodná starostka, za čo sa ospravedlňuje občanom tejto mestskej časti, no z dôvodu, aby pre mestskú časť Nad jazerom z mesta prišli nejaké peniaze, svoju politickú orientáciu nezmení. Ani MČ Košice – Dargovských hrdinov, ktorá má tiež politicky nevhodnú starostku nedostala prostriedky na odôvodnené aktivity a pre občanov potrebné. 
Aj medzi členmi KDH má veľa priateľov, preto táto myšlienka je určená len niektorým. Určite si pred niektorými poslancami KDH nekľakne, nebude plakať, ale pôjde sa pomodliť, aby im Pán Boh odpustil. 

p. Čižmáriková – Očakávala, že p. Balún ako predseda kultúrnej komisie v MČ Košice 
– Dargovských hrdinov sa prihovorí za schválenie čiastky 500 tis. Sk pre Klub dôchodcov a Spoločenské centrum. Nakoniec bude stačiť, keď za túto položku zahlasuje. 
Samozrejme, že je možné prikrývať sa iba takou perinou, na akú mesto má, ale na druhej strane, keď si pozrela návrh na úpravu rozpočtu, tak je znovu prekvapená, že posledný návrh dostali na stôl až počas priebehu rokovania, hoci mohla byť doručená včera domov spolu s organizačnou štruktúrou, ale keď sa pozrie, že sú tam také veci, ktorým sa jednoducho nedá vyhovieť a starostovia sa musia uspokojiť s odpoveďou, že pre augustovej zmene rozpočtu možno na nich dôjde, tak je jej smutno keď sa pozrie na dotácie a peniaze sú vyčlenené pre 10 objektov, ktoré patria cirkvám. Voči tomu nemá nič, aby sa mesto skrášľovalo aj týmto spôsobom, ale keď má mesto na príspevok k takým opravám, ako to že nemá na príspevok na opravu vlastného majetku?
Keby to bol osobný majetok poslancov, dali by najprv do cudzieho a do vlastného nie? Z toho jej je na duši trochu smutno.

p. Knapík – Rok ani dianie nekončí dnes a verí, že mesto sa vysporiada aj s týmito 
požiadavkami.

p. Balún – Faktická poznámka. Ako predseda komisie kultúry v MČ Košice – 
Dargovských hrdinov sa stará predovšetkým o to, aby sa tam diala nejaká kultúrna kultúra. Zatiaľ vždy dostal odpoveď, že kultúrne stredisko vynikajúco prospieva a zarába. Je ziskové. Obáva sa, že keď bude hlasovať za výmenu okien, tak bude v tomto zastupiteľstve jediný. Je mu ľúto, keď sa táto koalícia snaží napodobniť vládnu koalíciu v posudzovaní jednotlivých žiadateľov o nejaké dotácie, či už je to na ministerstvách, alebo na úrade vlády. Magistrát by sa nemal učiť od tejto úspešnej vlády, ale mal by k tomu pristupovať ľudsky.

p. Drábik – Použil slová p. Balúna a je za to, aby nerobili iným to, čo nechcú, aby sa 
	robilo im, preto by sa  mesto Košice nemalo správať ako macocha k niektorým
	mestským častiam, ako napr. k MČ Košice- Nad jazerom. 
Pani starostka hovorila ako hovorila, lebo každý má svoj rukopis, svoj naturel. On kultúrne pripomenul, že z požadovaných prostriedkov, ktoré by mesto mohlo dať, v minulom roku schválilo 10 mil. Sk z to 8 mil. Sk poskytlo, 2 mil. Sk zobralo. Tieto 2 mil. Sk doplnila mestská časť zo svojich úbohých prostriedkov. V tomto roku mesto nedalo nič, mestská časť dala 3,5 mil. Sk, aby sa urobili aspoň niektoré práce. Ak sa to nechá tak, tak veci z rozostavanej budovy sa rozkradnú a vložené peniaze výjdu nazmar. Ak by sa do tohto objektu vložilo ešte niekoľko miliónov, tak občania mesta Košice žijúci v mestskej časti Nad jazerom, ktorých je  cca 25 tisíc, by mali svoj inteligentný, sympatický, kultúrny stánok.
V materiáli, ktorý dostali dnes, v návrhu na uznesenie v bode – účel použitia schválených finančných prostriedkov je pod bodom 8  Rád premonštrátov, opátstvo Jasov. Spýtal sa, či je to ten Rád premonštratov, ktorý má svoje sídlo v Jasove, má tam obrovský kláštor, ktorý je prázdny, nevyužítý, ktorý pred 3 rokmi odtiaľ vyhodil Dom sociálnych služieb, ktorý riadne plnil svoje záväzky? Či je to ten istý Rád premonštrátov, ktorý vlastní budovu na Kováčskej 28, kde bolo Gymnázium Kováčska 28, ktorý vyhodil túto školu z budovy, hoci im štát platil a dnes veľmi surovo podniká v týchto priestoroch, berie obrovský nájmy od podnikateľov, ktorí tam sú? A mesto im má dať dotáciu vo výške 600 tis. Sk? Ak sú to tí, o ktorých hovorí, tak túto dotáciu neodporúča, lebo je to hlboko nemorálne aby mesto cudzej organizácii podnikajúcej vo svojich priestoroch ešte dávalo peniaze.

p. Dittrich – Poopravil p. Drábika, lebo mu to nedá. Áno je to ten istý Rád 
premonštrátov, ale z Jasova nevyhodil Domov sociálnych služieb. Domov sociálnych služieb sa presťahoval do Rožňavy do vhodnejších priestorov na podnet sociálnej komisie samosprávneho kraja a odboru sociálnych vecí. Bol vtedy predsedom sociálnej komisie a dobre si to pamätá.

p. Betuš -  Nadviazal na myšlienku p. Cengela a to v tej časti, odkiaľ získať príjmy do 
rozpočtu, lebo zatiaľ prevláda tendencia žiadať. Existuje zákon SR o štátnej správe v školstve a školskej samospráve, ktorý v § 20 dáva možnosti združovať základné školy s materskými škôlkami. Taký zámer majú aj na Sídlisku Ťahanovce vo vzťahu k zriadeniu Obvodného oddelenia policajného zboru, ale spomína to vo vzťahu k financiám. Ak sa podarí takéto združenie školských  zariadení, tam kde je to možné, tak im v prepočte vychádza úspora 6 mil. Sk za rok. Odporučil preto komisii školstva a oddeleniu školstva a starostom mestských častí, aby urobili prieskum a analýzu možností, kde by bolo možné združenie školských a predškolských zariadení uskutočniť a takýmto spôsobom získať finančné prostriedky, ktoré by mohli byť viazané na vylepšovanie školských priestorov.

p. Jeník -  Myslí si, že všetky informácie  o rozvojovom programe MČ Košice – Nad 
jazerom na meste odzneli. Mesto, ktoré by malo investovať do svojho majetku je momentálne zdržanlivé. Má zakódované výstupy z komisie, vystúpenie p. Drábika a i p. Jenčovej a rozumie im.

p. Halenár – Upozornil na predposledný riadok vo výdavkoch 9.400 tis. Sk za MFK
a na dĺžku debaty, ktorá tu bola k 300 tis. Sk pre mestskú časť a ďalších pár tisíc pre iné mestskú časť.  Požiadal prítomných, aby si dali do súvisu pomer týchto dvoch súm a dĺžku debaty aj vzhľadom na to, že kolegovia - poslanci sú v dozorných radách a mali by dávať dostatočne jasné signály o tom, čo sa deje s peniazmi.
Upozornil aj na napĺňanie príjmovej časti – mesto musí predať majetok za 79 mil. Sk, aby sa časť z týchto peňazí – 9,5 mil. Sk, dala futbalistom. Keď na začiatku volebného obdobia sľubovali, že sa budú starať o zveľaďovanie majetku tohto mesta, aby sa pozreli aj na činnosť poslancov v dozorných radách v podnikoch, kde má mesto majetkovú účasť  a aby sa s nimi rozprávali aj o vážnejších témach.

p. Kažimírová – Reagovala na stanovisko p. Halenára. Najrizikovejšou položkou 
v príjmoch je predaj majetku. Ak bude schválená táto úprava, bez predaja bytov bude na odpredaj majetku rozpočtovaná čiastka vyše 240 mil. Sk. Ku dnešnému dňu sa predal majetok za cca 80 mil. Sk. Do konca roka mesto potrebuje zrealizovať a naplniť rozpočet ešte vo výške 160 mil. Sk. Či toto bude reálne a či sa to mestu podarí, to dnes nikto zodpovedne nepovie. Pokiaľ by mesto bolo úspešné, bolo by schopné realizovať všetky výdavky zahrnuté v 2 úprave rozpočtu.
K požiadavke SMsZ na 1 mil. Sk – do doplnku zahrnuli sumu 8 mil. Sk, tak si myslí, že tu ide o duplicitu.
Čo sa týka ostatných požiadaviek, je na poslancoch, ši ich schvália, no zatiaľ nie sú kryté, takže o schválenú sumu by sa musel navýšiť predaj. 
Predaj je riziková položka a keď sa nenaplní do konca roka, mesto nebude  schopné uhradiť všetky požiadavky a zvýšia sa jeho záväzky.
Ďalším rizikovým faktorom je odpadové hospodárstvo a Veros.

p. Pučanová – K problematike predaja a napĺňania príjmov.
Oddelenie správy majetku chystá určité predaje, ktoré bude schvaľovať mestské zastupiteľstvo. Aj v dnešnom programe je  materiál pod bodom 35/1, ktorý by mohol výraznejšie navýšiť príjmy mesta. Odpredaje formou verejnej obchodnej súťaže chystajú na augustové rokovanie mestského zastupiteľstva. Minimálne 80 % s uvažovanej sumy by sa malo naplniť.

p. Matoušek – Vyjadril sa k doplňujúcim návrhom, ktoré boli predložené dodatočne.
Možno by bolo vhodné prediskutovať bežný transfér pre Správu mestskej zelene. Ostatné veci, ktoré sú v návrhu zapracované, aj keď si uvedomujú, že nie je možné do rozpočtu zapracovať všetky požiadavky, dali sa tam veci, ktoré sú bezodkladné. Keďže sa dnes schválilo vykrytie straty MFK takýmto podielom, tak považovali za vhodné zapracovať to aj do úpravy rozpočtu, to isté platí aj pre MČ Košice – Kavečany 1,5 mi. Sk, kde sa zvýšila atraktívnosť tejto lokality z dôvodu, že je tam ZOO. Tiež považovali za potrebné, aby pre kultúru bola schválená aspoň časť prostriedkov a neznamená to, že hneď po schválení pôjde 7 mil. Sk na rozdanie. To isté platí pre šport. Je to aj na zvážení komisie, ktorá bude prostriedky rozdeľovať v zmysle Koncepcie športu. 100 tis. Sk je pre letné tábory, ktorých schválenie v neskoršom čase by už nemalo opodstatnenie. V kapitálových výdavkoch je to transfér pre DPMK, ktorý nutne potrebuje previesť niektoré investície, lebo je tam ohrozené zdravie občanov. 
Poslanecké kluby SDKÚ, DS,  SMK, KDH takto upravený návrh úpravy rozpočtu podporia.
p. Balún -  Pripomenul, že len v úprave rozpočtu rozdiel medzi športom a kultúrou  je 
20 mil. Sk v neprospech kultúry. Nie je proti športu, ale ak mestské zastupiteľstvo schválilo uznesenie, že sa bude uchádzať o titul Európske mesto kultúry, tak by malo na kultúru úplne inak myslieť.

p. Knapík – Uzavrel diskusiu a dal slovo návrhovej komisii.

p. Melichárek -  Predniesol návrh p. Balúna.
Mestské zastupiteľstvo  v Košiciach v zmysle § 6 ods. 2 písm. c/ Štatútu mesta Košice  schvaľuje 2. úpravu rozpočtu mesta Košice na rok 2007 v časti  Bežný rozpočet – výdavky  - kultúrny rozvoj 15 mil. Sk.

Hlasovanie č. 27: za 8, proti 1, zdržali sa 36.

p. Melichárek – Doplňujúci návrh p. Andrejčáka.
Mestské zastupiteľstvo  v Košiciach v zmysle § 6 ods. 2 písm. c/ Štatútu mesta Košice  schvaľuje 2. úpravu rozpočtu mesta Košice na rok 2007 v časti  Bežný rozpočet – výdavky 500 tis. Sk pre MČ Košice – Dargovských hrdinov na rekonštrukciu Klubu dôchodcov a Kultúrneho strediska.

Hlasovanie č. 28: za 17, proti 2, zdržali sa 27.

p. Melichárek  - Doplňujúci návrh p. Jutku.
Mestské zastupiteľstvo v Košiciach schvaľuje vrátenie časti finančných prostriedkov ako odvod nájmu mestu Košice pre SMMK, s.r.o.  vo výške 800 tis. Sk, ktoré budú použité pre Polikliniku KVP v sume 500 tis. Sk a Zdravotnícke zariadenie Ťahanovce v sume 300 tis. Sk.
Ukladá riaditeľovi MMK zapracovať do návrhu  úpravy rozpočtu zníženie príjmovej časti o 800 tis. Sk. Termín: najbližšie riadne rokovanie mestského zastupiteľstva. Zodpovedný: riaditeľ MMK.

Hlasovanie č. 29: za 36, proti -, zdržali sa 10.

p. Melichárek – Predniesol druhý návrh p. Jutku.
Návrh na zmenu uznesenia pod č. 25, ktorým Mestské zastupiteľstvo v Košiciach schválilo rozpočet na rok 2007 - bod 2  - výdavky celkom – kapitálové výdavky v položke 06.20 schválené účelové prostriedky pre mestské časti v zmysle pravidiel poskytovania účelových prostriedkov mestským častiam v zmysle uznesenia MZ č. 22/2007.
Pre  MČ Košice – Západ  vo výške  2 mil. Sk v členení:
MČ Košice Západ  na pokračovanie výstavby verejného osvetlenia na ul. Bratislavská vo výške 1,5 mil. Sk.
Doplnenie verejného osvetlenia v MČ Košice – Západ na základe požiadaviek občanov mestskej časti:
a) ul. Laborecká 	2 ks		sadový stožiar
b) ul. Kežmarská 	2 ks 		sadový stožiar
c) ul. Trnavská 	4 ks		sadový stožiar
d) ul. Petzvalova 	1 ks		sadový stožiar

Hlasovanie č. 30: za 37, proti 1, zdržali sa 9.

p. Melichárek – Návrh p. Drábika.
Mestské zastupiteľstvo  v Košiciach v zmysle § 6 ods. 2 písm. c/ Štatútu mesta Košice  schvaľuje v rámci 2. úpravy rozpočtu mesta Košice na rok 2007 v časti  Kapitálový rozpočet – výdavky  - položku: 
MČ Košice – Nad jazerom – rekonštrukcia objektu - Poludníková ul.  7 mil. Sk.

Hlasovanie č. 31: za 12, proti 2, zdržali sa 32.

p. Melichárek – Návrh p. Jenčovej.
Mestské zastupiteľstvo  v Košiciach v zmysle § 6 ods. 2 písm. c/ Štatútu mesta Košice  schvaľuje 2. úpravu rozpočtu mesta Košice na rok 2007 v časti  Bežný rozpočet – výdavky  300 tis. Sk na čiastkovú úhradu nájomného pre úrad  MČ Košice – Nad jazerom.

Hlasovanie č. 32:  za 20, proti 4, zdržali sa 13.

p. Melichárek – Prečítal pôvodný návrh na uznesenie.
Mestské zastupiteľstvo  v Košiciach v zmysle § 6 ods. 2 písm. c/ Štatútu mesta Košice  schvaľuje 2. úpravu rozpočtu mesta Košice na rok 2007 so schválenými pozmeňujúcimi návrhmi a časti:
Bežný rozpočet – Príjmy 				24 848 tis. Sk
Bežný rozpočet – Výdavky			62 250 tis. Sk
Kapitálový rozpočet – Príjmy			99 158 tis. Sk
Kapitálový rozpočet – Výdavky			44 256 tis. Sk
Finančné operácie
Príjmy							  2 500 tis. Sk
Preúčtovanie záväzkov z roku 2006 podľa finančnej klasifikácie:
Výdavky verejnej správy			         - 74 044 tis. Sk
Výdavky verejnej správy				 11 454 tis. Sk
Archív mesta Košice				        48 tis. Sk
Civilná ochrana					          3 tis. Sk
Policajné služby					        14 tis. Sk
Výstavba						 14 789 tis. Sk
Cestná doprava					 14.776 tis. Sk
Útvar SKK						        79 tis. Sk
Nakladanie s odpadmi				 26 058 tis. Sk
Ochrana prírody a krajiny				      206 tis. Sk
Rozvoj bývania					        76 tis. Sk
Rozvoj obcí						   5 802 tis. Sk
Verejné osvetlenie 					        52 tis. Sk
Kultúrne služby a marketing			      157 tis. Sk
ICMK							         9 tis. Sk
Ostatné kultúrne služby				     375 tis. Sk
Staroba						        98 tis. Sk
Rodina a deti						        24 tis. Sk
Starostlivosť o bezdomovcov			        24 tis. Sk
Granty a transféry zo ŠR SR
Bežný rozpočet – príjmy				 10 350 tis. Sk
Bežný rozpočet – výdavky				 10 350 tis. Sk
Kapitálový rozpočet – príjmy			      450 tis. Sk
Kapitálový rozpočet – výdavky			      450 tis. Sk
Účel  použitia schválených finančných prostriedkov v zmysle uznesenia     MZ č. 25 zo dňa 22.2.2007 v časti Kapitálové výdavky, Dotácie v zmysle VZN mesta Košice č.76 vo výške 7 300 tis. Sk, v tom:
1.	Rímskokatolícka cirkev, Farnosť Košice – Šaca			250 tis. Sk
- na rekonštrukciu a opravu budovy farského úradu 
(rekonštrukciu strechy) v Košiciach - MČ Košice - Šaca, 
Kvetná ul. č 25 
2.	Gréckokatolícka cirkev, Farnosť Košice – Západ			600 tis. Sk
- na  dokončenie   pastoračného  centra Košice -  Západ
na Toryskej  ul. č. 1/D v Košiciach
3.	Gréckokatolícka cirkev, Farnosť Košice – Ťahanovce		500 tis. Sk
- na zriadenie pastoračno-služobných priestorov pre  farnosť
v blízkosti gréckokatolíckeho chrámu na Helsinskej ul. č. 1 
v Košiciach
4.	Cirkevný zbor Evanjelickej cirkvi augsburského vyznania	600 tis. Sk
na Slovensku so sídlom v Košiciach					
      - na generálnu opravu fasády chrámu a farskej budovy  
        na Mlynskej ul. č.23 v Košiciach
5.	Zbor Cirkvi bratskej v Košiciach					300 tis. Sk
     - na rekonštrukciu kúrenia a zateplenie objektu  na Kováčskej 
       ul. č. 31 v Košiciach
6.	Univerzitné pastoračné centrum Sv. košických mučeníkov        3 300 tis. Sk
- na rekonštrukciu a opravu budovy Univerzitného pastoračného
  centra Svätých košických mučeníkov v Košiciach na Roosevel-
  tovej ul.
7.	Rímskokatolícka cirkev, Farnosť sv. Michala Archanjela,		500 tis. Sk
Košice – Poľov
- odvodnenie základov  rímskokatolíckeho kostola v MČ Košice
- Poľov
8.	Rád premonštrátov – Opátstvo Jasov					600 tis. Sk
- na opravu  barokového  oltára  sv. Jozefa  v kostole
  Najsvätejšej Trojice na Hlavnej 67 v Košiciach
9.	Rímskokatolícka cirkev, Farnosť Košice – Kavečany		400 tis. Sk
- na obnovu fasády  kostola sv. Petra a Pavla apoštolov
  v MČ Košice - Kavečany
10.	Reformovaná kresťanská cirkev na Slovensku, Maďarský 	250 tis. Sk
cirkevný zbor
- na obnovu uličnej fasády a stavebné úpravy na budove  
  reformovanej  cirkvi na Kováčskej15 v Košiciach.

Hlasovanie č. 34 : za 41, proti -, zdržal sa 1.

-----     -----     -----

11. Priebežné vyhodnotenie plnenia úloh vyplývajúcich z Príkazu primátora 
mesta na zabezpečenie plnenia opatrení na odstránenie nedostatkov zistených NKÚ

p. Knapík – Kontrola bola v závere minulého roka. Nakoľko sa do rozpravy nikto 
neprihlásil, dal slovo návrhovej komisii.

p. Hulmečíková - Mestské zastupiteľstvo v Košiciach podľa § 6 ods. 2 písm. c) Štatútu 
mesta Košice berie na vedomie priebežné vyhodnotenie plnenia úloh vyplývajúcich z Príkazu primátora mesta na zabezpečenie plnenia opatrení na odstránenie nedostatkov zistených NKÚ pri kontrole hospodárenia s finančnými prostriedkami a nakladania s majetkom mesta v roku 2005.

Hlasovanie č. 33: za 37, proti 6, zdržali sa 4.

––-     ––-     ––-

13. Zmena organizačnej štruktúry samosprávnych a výkonných orgánov Mesta 
      Košice

p. Knapík – Táto otázka sa dotýka fungovania a výkonnosti administratívy Magistrátu 
mesta, ako výkonného orgánu mestského zastupiteľstva. Je tu prepojenie a zosúladenie jednotlivých väzieb: mestského zastupiteľstva, primátora, mestskej rady, Magistrátu mesta. Štruktúra mesta tvorí prílohu č. 1. Príloha č. 2 je o usporiadaní útvarov Magistrátu mesta vo väzbe na jednotlivé oddelenia a dôvodová správa hovorí o tom, ako bol celý tento návrh pripravený, z akých predpokladov vychádzal. Myslí si, že spracovatelia, vrátane zástupcov výkonných zložiek, t.j. vedúcich oddelení a referátov, sa podieľali na spracovaní tohto materiálu. Záverečnú fázu mali na starosti zástupcovia riaditeľa Magistrátu mesta. Celá snaha smeruje k tomu, aby organizačná štruktúra a organizačný poriadok boli upravené tak, aby výkonný aparát mesta bol odľahčený, bol flexibilný, bol výkonný a od doterajšieho funkčného riadenia, ktoré predstavovalo pomerne plochú riadiacu štruktúru,  prešiel na procesnú štruktúru. Mal by sa vytvoriť lepší predpoklad na riadenie základných procesov, ktorými Magistrát mesta prechádza. Jednu veľkú časť by mala tvoriť skupina, ktorá bude zabezpečovať výkon a služby spojené so stránkami, čo dnes zabezpečuje Kancelária prvého kontaktu. V takomto ponímaní a takejto štruktúre by mali pribudnúť ďalšie činnosti do tejto štruktúry a zázemie – hlavná časť opäť by mala byť vo fáze, ktorá bude zabezpečovať tie procesy, ktoré súvisia s prípravou strategických dokumentov, koncepcií, prípadne vo fáze, ktorá bude zabezpečovať tieto procesy a svojou povahou sú také, že potrebujú zastrešenie doterajších viacerých oddelení. Zo zázemie – ťažisková časť, by mala byť rozdelená do úsekov, ako je úsek pre ekonomiku a správu majetku, úsek pre urbanizmus a ekológiu,  úsek pre služby obyvateľstvu. V tom sú zahrnuté oddelenia, ktoré by mali na starosti infraštruktúru a hospodársku správu.
Je to koncepcia, ktorá využíva skúsenosti z organizácií iných miest, ktoré fungujú v podobnej štruktúre a zohľadňuje aj špecifika mesta Košice, ktoré má usporiadanie svojich samosprávnych orgánov podľa zákona o meste Košice.
Je priestor, aby sa do doby účinnosti tejto štruktúry pripravil na augustové rokovanie mestského zastupiteľstva aj organizačný poriadok vrátane pracovných náplní a v účinnosti od 1.9.2007 s definitívnou platnosťou sa začala napĺňať a uskutočňovať táto zmena.

V rozprave vystúpili:

p. Cengel – Uvažuje sa v zmene organizačnej štruktúry aj so zjednodušením 
stavebného konania? V Košiciach sa totiž očakáva stavebný bum a v súčasnosti to vyzerá tak, že  ten, kto požiada o stavebné povolenie, bude musieť obísť niekoľko oddelení mesta k jednému stavebnému problému. Upraví a zjednoduší sa nejakým spôsobom aj táto záležitosť?

p. Gamcová – Pripadá jej to ako zámer, lebo vzhľadom na pokročilý čas majú prítomní 
nárok aj na zdravotnú prestávku, že je práve teraz daný tento materiál na prerokovanie. Poslanci ho dostali včera večer, čo nepovažuje za férový postup. Mali ho mať k dispozícii minimálne 5 dní vopred. Je to vážny materiál a má dopad aj na zamestnancov magistrátu. Diví sa, že sa o ňom teraz bavia, lebo aj na zamestnancoch vidí, že sú z toho dosť prekvapení.
Aký dopad to bude mať na výdavky mesta, na výdavky v oblasti verejnej správy, lebo má pocit, že pokles počtu zamestnancov o 45, nemusí znamenať aj zníženie výdavkov. Informácia o dopade na financie mala byť súčasťou  dôvodovej správy. 
Ďalej ju zaujíma, akú presnú pracovnú náplň bude mať splnomocnenec primátora. Ona sa s takou funkciou ešte nestretla.
Tiež by bolo fér, keby súčasťou materiálu bol aj predchádzajúci organizačný poriadok, keďže mnohí poslanci sú tu noví a nemusia presne vedieť, aká je štruktúra magistrátu a aké sú tu pracovné miesta.

p. Knapík – Myslí si, že priestor na rokovanie bol určený poradovým číslom materiálu 
a schválením programu v úvode rokovania. Prestávka bola nedávno. Ak treba ďalšiu, je pripravený dať o takomto procedurálnom návrhu hlasovať.
Nie je jednoduché spracovať takýto materiál. Aj návrh na uznesenie predpokladá isté korektúry, ktoré môžu vzísť aj z diskusie aj z prípravy organizačného poriadku, čo môže priniesť aj úpravy organizačnej štruktúry. O materiáli treba diskutovať a ak sa dospeje k záveru, že nie je vhodné robiť zmeny, tak sa tento návrh nepríjme. 
Materiál neprešiel obvyklým procesom, ale reagovalo sa na požiadavku, aby na júnové rokovanie mestského zastupiteľstva takýto návrh bol predložený.
Špeciálne otázky budú zodpovedané neskôr.

p. Boritáš – Víta návrh zásadnej zmeny organizačnej štruktúry. Materiál pokladá za 
vážny a z toho dôvodu predložil doplňujúci návrh na uznesenie, aby bolo presné a jasné. Keby sa to nechalo v pôvodnom znení, tak by sa uložilo riaditeľovi Magistrátu mesta vykonať potrebnú legislatívno-technickú úpravu Štatútu mesta.. To nie je v jeho právomoci, preto navrhol úpravu:
Mestské zastupiteľstvo v Košiciach ukladá riaditeľovi Magistrátu mesta Košice, aby zabezpečil spracovanie
1. návrhu legislatívno-právnej a technickej úpravy Štatútu mesta Košice     v súlade so zmenou organizačnej štruktúry,
2. návrhu organizačného poriadku zamestnancov Mesta Košice a obidva návrhy predložiť na augustové rokovanie mestského zastupiteľstva v roku 2007.
T: v texte, Z: riaditeľ MMK

p. Mutafov – Zatiaľ má materiál zbežne preštudovaný, pretože organizačná štruktúra 
má svoje súvislosti a vzájomné väzby, takže nie je možné k tomu len tak ľahko  pristúpiť. Chýbajú mu počty na jednotlivých úsekoch, na jednotlivých oddeleniach.  Je treba zaoberať sa postavením a úlohami ÚHA. Druhou otázkou je zlúčenie stavebných úradov. Za socializmu ich bolo 5, teraz sa ide urobiť 1. Napriek tomu, že bude 1, o stavebnom povolení pre mesto Košice rozhodnú Bidovce. Keby boli 4, tak tieto stavebné úrady v Košiciach si vydávajú stavebné povolenia navzájom. Toto si treba jasne povedať, lebo dnes to takto funguje.
Chystá sa novela stavebného zákona, ktorá by mala byť platná od 1.7.2008. V Bratislave žiadne zlučovanie, ani povinnosť z ústavy, ani v súvislosti s novým zákonom o meste Bratislave, nevyplýva. Nemení sa tam postavenie stavebného úradu, ktorý ostal na mestských častiach. Je mnoho vecí, ktoré by sa mali dodiskutovať a vyjasniť si názory.  Spracovateľ vložil do materiálu veľa energie, veľa now-how, ale nie je tu informácia o tom, čo na to hovorí odborová organizácia, lebo mínus 45 ľudí znamená hromadné prepúšťanie. 
Pripomenul diskusiu pri bode 5, kde sa primátor mesta vyjadril „keď som potreboval, tak som prijal“, tak prečo je v novej organizačnej štruktúre mínus 45 ľudí, keď len nedávno boli títo ľudia potrební?
Berie to ako prvostupňový materiál a v auguste sa môže s definitívnou platnosťou prijať v precíznej forme. Zatiaľ ešte nepozná všetky plusy0 a mínusy tohto materiálu.

p. Dittrich – V dôvodovej správe je uvedené, že je to plnenie uznesenia 642 zo dňa 
13.1.2005, bod 5. Pritom rok pred tým v marci 2004 mestské zastupiteľstvo pri schvaľovaní rozpočtu prijalo uznesenie č. 409. kde sa v bode 4 ukladá tá istá úloha, ktorá tu je. Chcel týmto svojim príspevkom pochváliť štruktúry magistrátu, že sa neskutočne rozbehli a že sa pripravil takýto materiál. Je to vážny materiál, treba sa nad nim zamyslieť. Upozornil na to, že od roku 2004, prípadne od roku 2005 prešiel na mesto celý rad ďalších kompetencií, ktoré zrejme personálny audit v roku 2004 nepostrehol. Požiadal preto, aby sa dopracovali v rámci komplexu všetky činnosti, ktoré musí magistrát zabezpečovať.

p. Halenár – Na príklade predchádzajúcej štruktúry, ktorú si vytlačil z internetu 
poukázať, že oproti súčasnému stavu je  navrhovaná zmena hlavne v blokovej schéme logickejšia a zrozumiteľnejšia. Tým, že sa upraví príliš veľký počet oddelení na nižší, prináša to niekoľko benefitov a podľa neho jeden z najhlavnejších je ten, že niektorí ľudia prestanú pracovať na magistráte. Vyhodiť niektorých ľudí z magistrátu je v jeho očiach vysoko záslužný čin. Uviedol niekoľko príkladov z komunikácie. Vo februári poslal E-poštu na legislatívne oddelenie a dodnes nedostal odpoveď. Magistrát má byť servisná organizácia pre poslancov. To nemá byť štruktúra, ktorá funguje svojim vlastným životom.  Dobre sa mu počúval komentár primátora mesta, hlavne vo vzťahu k flexibilite. Aj magistrát pracuje v pulzujúcom rytme, lebo sú nárazové práce a je obdobie medzi nárazovými prácami a preto by bolo dobre zvážiť vhodnú formu pracovných zmlúv, alebo uvažovať o systéme outsorsingu, to znamená, čo je treba zariaďovať z činností, ktoré magistrát a poslanci zabezpečujú pre toto mesto vlastnými silami a čo je možné posunúť bokom s tým, aby sa dosiahol vyšší efekt. Ide o fixné výdaje a efektivitu.  Problém je v tom, že magistrát nemá konkurenciu. To je forma, ktorá si nevie na seba zarobiť tým, že robí nejaké výkony, ktoré by boli nejako ohodnocované. Vyplýva to z povahy veci. Preto treba dobre zvážiť, čo sa dá urobiť vlastnými silami, alebo čo sa dá delegovať inde. 
Ak nie je limitovaný počet ľudí a primátor mesta má právomoc prijímať zamestnancov, dosť ťažko sa ustrážia náklady. Ak bude jasné, akým spôsobom funguje magistrát, bude sa dať vyšpecifikovať nejaké kritérium, ktoré určí strop pre primátora. Ukazovateľom by nemal byť počet ľudí, ale splnenie úlohy pre mesto. Dôležité je, aby to bola flexibilná a efektívna organizácia.

p. Knapík –Nepriamym ukazovateľom sú mzdové náklady pre verejnú správu. Ak sa 
budú držať odmeny na minime, môže sa prijať väčší počet pracovníkov a naopak ak sa bude šetriť na počtoch, budú pracovníci lepšie zaplatení.

p. Halenár – Systém sa dá nastaviť aj tak, aby vytváral dostatočný tlak na štatutára, 
aby dodržiaval systém flexibility a efektívnosti. Môže to byť tiež stanovením pomeru medzi príjmami mesta a výdavkami na verejnú správu, ale pri predpokladanom náraste príjmov by to nebol vhodný ukazovateľ. Môže to by stanovené aj na rozsah činnosti, ktoré mesto musí a môže vykonávať, určí sa objem peňazí, ktorý by sa valorizoval podľa vývoja. V stave neexistencie konkurencie sa nedá vymyslieť žiaden systém. Dá sa len povedať, čo sa dá urobiť vlastnými silami, čo mesto musí zo zákona urobiť s vlastnými pracovníkmi a čo sa dá delegovať vonku. Ak sa toto dokáže v novej organizačnej štruktúre zadefinovať, tak to bude vážny počin, ktorému on bude tlieskať. A bude tlieskať aj vtedy, keď niektorí ľudia z magistrátu odídu.

p. Knapík – Aj keď magistrát nemá konkurenciu, v rámci Slovenska existujú 
štandardy, ktoré hovoria o porovnateľných nákladoch na obyvateľa, pri plnení úloh, ktoré jej ukladá zákon o obecnom  zriadení. A je to porovnateľné aj vo vzťahu k administratíve, ktorou úrad disponuje. Košice sa nachádzajú v optime.

p. Kočiš -  Nadviazal na myšlienku p. Halenára, že vyhodiť niektorých zamestnancov
magistrátu je záslužný čin.  Spýtal sa však, či takto pripravenou štruktúrou sa vylúčia práve tí, ktorí prácu brzdia. Je na škodu veci, že sa materiál nedostal aspoň do niektorých komisii a to do komisie dopravy, životného prostredia, legislatívno-právnej. Prečo sa nevytvoril priestor na diskusiu, prečo mu bol materiál doručený v noci o 22.30 hod.? Nepokladá to za seriózne jednanie voči poslancom mesta. Požaduje čo najviac informácii, aby dospel k presvedčeniu, že sa správne rozhodol.
Uznáva, že je potrebné previesť organizačnú zmenu, lebo v tomto „štáte Dánskom“ nefunguje všetko tak, ako by malo.
Očakáva sa hospodársky rozvoj mesta, príchod investorom, ktorým by sa mal poskytnúť prvotný servis a poradenstvo preto sa mu nezdá, že sa samostatný Útvar hlavného architekta povýši na nejaký „referát“, ktorý podlieha zástupcovi riaditeľa. Aká odbornosť bude požadovaná od zástupcu riaditeľa? Prečo sa robil konkurz na obsadenie postu hlavného architekta mesta Košice? Chýba mu v tom koncepcia a seriózny pohľad dopredu. Prebehla diskusia v odbornej verejnosti, čo to prinesie mestu, ak za zo samostatného Útvaru hlavného architekta vytvorí referát? Nie je to krok späť? Bude toto prospešné pre rozvoj mesta? Ak sa má Útvar hlavného architekta presťahovať, nech sa tak stane, ale nech podlieha priamo pod primátora mesta a on nech úkoluje a kontroluje Útvar hlavného architekta mesta. Je to predsa prvý servis, ktorý mesto poskytuje investorovi prichádzajúcemu do Košíc. Odporučil neschváliť zatiaľ takto pripravený materiál. Treba o ňom ešte diskutovať a verí, že sa nájde to najsprávnejšie riešenie.

p. Halenár – Kvalitu ľudí, ktorí ostanú určia poslanci MZ, občania mesta. Servisná 
organizácia, poslanci a občania by mali byť prepojení nielen pred voľbami, ale stále. Najpodstatnejšie je, aby Magistrát mesta Košice zmenil riaditeľa.

p. Betuš – Tiež je za to, aby materiál bol prerokovaný v komisiách MZ. V tejto 
organizačnej štruktúre samosprávnych výkonných orgánov  mu chýba Rada starostov. Vytvárajú sa tri oddelenia: ekonomiku, urbanizmu, služieb pre obyvateľov. Domnieva sa, že by bolo dobre vytvoriť aj oddelenie dopravy aj vzhľadom na tože Košice sú druhé najväčšie mesto Slovenská, očakáva sa jeho rozvoj a zavádza sa systém KORID  /košická osobná integrovaná doprava/, budú sa realizovať vážne dopravne stavby a mesto bude reprezentovať referent dopravy?  Malo by sa vytvoriť oddelenie dopravy a pod nim by mohla byť zahrnutá aj Správa komunikácií. Nie je za likvidáciu Útvaru hlavného architekta.

p. Matoušek – Chcel by zmierniť rétoriku, že je záslužný čin povyhadzovať niektorých 
ľudí z magistrátu. Kým ľudia nemajú jasné pravidlá, nevedia, že sú nadbytoční, neefektívni. Materiál dáva poslancom odvahu zobrať do rúk rozhodnutie na nastavenie procesov. Treba si pripomenúť, čo povedal p. Boritáš a šo formuloval do návrhu na uznesenie, že sa ukladá riaditeľovi MMK navrhnúť potrebnú technicko-legislatívnu zmenu, ktorá sa bude schvaľovať v auguste 2007. Toto je nastavenie procesov, ako to má vyzerať od 1.9.2007. Počas dvoch mesiacov sa to bude dolaďovať aj v názvoslovnej skupine, aby bolo zrozumiteľné, ako to bude fungovať.
Pri schvaľovaní rozpočtu na rok 2007 sa krátili výdavky na verejnú správu a vedeli, prečo to robia. Je tu deň, keď bez auditu a výdavkov za túto službu, skupina ľudí pripravila materiál, ktorý má skutočne vysokú výpovednú hodnotu, mení celý systém a štruktúru výkonu verejnej správy. Možno nebudú všetky procesy dokonalé, ale preto sú tu, majú svoj rozum, vedia počúvať a na budúci rok pri schvaľovaní nového rozpočtu už celý proces bude v takom stave, aby mohli preukázať občanom, že majú odvahu veci meniť a zobrať na seba zodpovednosť.

p. Drábik – Za Spoločný poslanecký klub vyjadril presvedčenie, že materiál by dnes 
nemal byť schválený. Materiál prišiel neskoro a už nebol čas na nejaké diskusie.
Zaujímal sa hlavne o cestovný ruch a jeho priradenie ku kultúre nepovažuje za vhodné. Aj kultúra aj cestovný ruch by si zaslúžili samostatné odrážky. Cestovný ruch môže pomôcť pri napĺňaní mestskej pokladnice. 

p. Knapík – Vyzval Ing. Hrabovského – spracovateľa materiálu, aby zodpovedal 
	otázky.

p. Hrabovský – Najviac pripomienok odznelo k ÚHA. Pôvodná myšlienka bola, aby 
pôvodný názov  „úsek zástupcu“ mal názov „sekcia riaditeľa“, ale zákon o meste Košice  natvrdo určuje, že magistrát sa skladá z oddelení a referátov, preto sú použité takéto názvy. Aj podľa neho to trochu dehonestuje ÚHA.
Proces nastavený v úseku pre ekológiu a urbanizmus vytvára priestor pre vedenie tohto útvaru hlavným architektom, ktorý bude zabezpečovať nielen súčasné činnosti, ale komplet územné plánovanie až po stavebné rozhodnutie. Sústreďuje a rozširuje sa činnosť od myšlienky až po koncový efekt.
V tomto roku sa nepočíta s priamou úsporou, lebo pri prepúšťaní zamestnancov vznikajú nároky na základe kolektívnej zmluvy a zákonníka práce. Budú jednať s odbormi, zamestnanci by si mali určiť svojich zástupcov a podľa dohovorov sa bude riadiť prepúšťanie. Nebude to hromadné prepúšťanie a s každým zamestnancom sa bude jednať korektne. 
Pre nastavenie aktivít a efektívnosti sú aj také parametre, ktoré budú nútiť vedúcich pracovníkov rozdeľovať prácu ekonomickejšie a efektívnejšie. Bude sa využívať forma skráteného pracovného času a určenie nadčasov zamestnancov. Takou kombináciou sa dá riadiť celý chod úradu.
Tým že prešla kompetencia stavebných úradov na mesto, vznikol jeden útvar, ktorý je pričlenený k oddeleniu výstavby a životného prostredia. V novej štruktúre bude vystupovať samostatne a bude mať päť pracovísk.
V II. fáze, ktorá začne budúcim rokom sa zavedú nové činnosti a pôjde tam o optimalizáciu procesov a bude sa zvažovať, ako čo najefektívnejšie využiť formu krátkodobých služieb cez verejné obstarávanie a sú úvahy o outsorsingu.  Súvisí to s ÚHA, aby bol zdecimovaný na 1 magického človeka, ktorý by bol priamo pod primátorom a výkony a služby by sa mohli outsorsingom riadiť formou zmlúv na kratšie i dlhšie obdobie.
V rámci útvaru, ktorý má viesť architekt je aj doprava a aj jemu sa zdá, že pomenovanie „vedúci referátu dopravy“ nevystihuje podstatu, ale nie je to o funkcii, ale o obsahu a schopnostiach jednotlivých  odborníkov reprezentovať tieto veci. Doprava sa rozširuje aj o činnosť dopravného inžinierstva, lebo tento úsek si vyžaduje väčšiu pozornosť.

p. Kočiš – Uskutočnilo sa výberové konanie na šéfa Útvaru hlavného architekta. Boli 
vybraní 3 účastníci, ktorí postúpili do užšieho výberu. Ako sa bude ďalej postupovať? Požiadal, aby slovo dostal aj zástupca ÚHA, aby informoval poslancov, v čom spočíva ich úloha, čo riešia teraz a ako sa pozerajú na navrhované  zmeny. A čo sa týka outsorsingu, Útvar hlavného architekta už v súčasnosti túto možnosť využíva. Nevie, aké iné služby by si ešte mesto mohlo objednávať. ÚHA šetrí mestu peniaze, lebo vo vlastnej réžii robí niektoré štúdie potrebné pre chod mesta.

p. Hrabovský – Nebol vo výberovej komisii na šéfa ÚHA.
Zriadiť funkciu splnomocnenca primátora je myšlienkou p. Buraša a mal by zabezpečiť kontakt na európsku úniu.

p. Jenčová – Pozitívne hodnotí snahu znížiť náklady na správu. S kým sa bude 
rozväzovať pracovný pomer? Zaujíma ju, či vytvorením jedného staveného úradu sa znížia náklady, keď na mestských častiach ostali len výkonní pracovníci? Upozornila, že títo ovládajú svoje teritórium, preto sa jej nevidí vhodné do toho zasahovať, nehovoriac o tom, že ľudia si na ten spôsob zvykli.

p, Mutafov – Klasické pozemné stavby rieši 5 stavebných úradov sídlach bývalých 
okresov a špecializovaný stavebný úrad na dopravné stavby je pri SKK. Budú všetky tieto stavebné činnosti včlenené do jedného úradu. Upozornil na systém podpisovania, kde rozhodnutia by mal podpisovať štatutár a len vo výnimočných prípadoch môže preniesť túto právomoc na inú osobu, ale nie natrvalo.
Zriadiť funkciu splnomocnenca navrhol p. Buraš, ale na meste už je jeden splnomocnenec a je to p. Čuňo.

p. Hrabovský – Dôležitý je obsah činnosti, názov sa môže prispôsobiť. 
Splnomocnenec – je to možná alternatíva.
K stavebným úradom – Bude to jeden organizačný útvar magistrátu a cieľom je všetko dostať na jedno miesto, ak nebude zmenený stavebný zákon.

p. Mutafov -  Dnes sa drobné stavby riešia priamo na mieste. Aká bude organizačná 
štruktúra, systém riešenia drobných stavieb, keď bude jeden úrad? Dnes chodia na Juh ľudia z Krásnej. Ten jeden úrad bude sústredený, alebo bude mať detašované pracoviská? Nevie si predstaviť, žeby kvôli drobnej stavbe občan Krásnej išiel to riešiť do stredu mesta. Predtým to riešil v obci.

p. Hrabovský – Už hovoril o forme rozviazania pracovného pomeru. Budú to 
rozhovory a na základe platnej kolektívnej zmluvy a zákonníka práce. Naraz sa neprepustí viac ako 19 pracovníkov.

p. Halenár – Pán Hrabovský hovoril o nejakých pravidlách hry, ktoré budú tlačiť na 
efektivitu pracovníkov. Dúfa, že im budú dostatočne jasné a vopred dané, aby na ich základe mohli konať a aby sa dali vyhodnocovať a to aj vo finančnej forme. 
K outsorsingu,  ÚHA je veľmi dobrý príklad, kde by sa dal tento spôsob uplatniť. Lebo opäť je to oddelenie, ktoré nemá konkurenciu a dáva podklady na veľmi vážne rozhodnutia. V minulom volebnom období bol členom komisie výstavby a životného prostredia a musí povedať, že kvalita podkladov, ktoré prichádzali od ÚHA na komisiu bola mnohokrát veľmi chabá. ÚHA je prvý, ktorý si zaslúži konkurenciu. Ako terajší člen komisie bude dávať také návrhy, aby sa dalo dostatok dát verejne, aby sa privátne firmy mohli uchádzať o riešenie buď globálnych, alebo  špecifických problémov jednotlivých mestských častí.
Treba v celom systéme brať do úvahy aj informatizáciu a možnosť vybavovať veci cez internet.  Treba sa vžiť do situácie, že nebude treba osobne chodiť na magistrát vybavovať potrebné veci, ale bude sa to dať urobiť cez internet.

p. Filipko – Treba si uvedomiť, že toto je živý materiál a bude reagovať na legislatívne 
zmeny. V materiáli sa hovorí, že v II. fáze by sa mal stavebný úrad zúžiť a o presťahovaní sa bude uvažovať vtedy, keď sa ujasní legislatíva. Zatiaľ to v NR SR nie je uzavreté.

p. Betuš – Bol by rád, keby p. Buraš vysvetlil niektoré veci týkajúce sa vízii, ktoré už
prerokovala komisia regionálneho rozvoja a pri funkcii splnomocnenca primátora pre záležitosti európskej únie by sa patrilo zaujať stanovisko aj voči Domu, ktorý ma Slovenská republika zriadený v Bruseli.

p. Knapík – Nie je to len Slovenská republika, ale aj regióny.

p. Mutafov – Otázka stavebných úradov je mu blízka a pripomenul, že v Bratislave 
mali také skvelé myšlienky a zrušili ÚHA. No v ďalšom období ho znovu ustanovili a prof. Flachta je hlavným architektom mesta Bratislavy. Pri novelizácii zákona o meste Košice sa prijal právny názor, že stavebné úrady nemôžu byť posunuté mestským častiam. Ak by to bolo v rozpore s ústavou, tak nový zákon o Bratislave by to musel rešpektovať. A vôbec tomu tak nie je. Drobné stavby – to je úplne uletená záležitosť, ak by sa mali riešiť centrálne. Miestne úrady by nemali prehľad o tom, čo  a kto návrh podáva. To už nie je riadenie, ale je to úplne v rukách administratívnych pracovníkov a pritom volené orgány vôbec nebudú vedieť, čo sa podáva a čo sa vybavuje. Prijatím novely zákona 401/1990 Zb. o meste Košice, ktorý posunul stavebné úrady na magistrát došlo k nárastu finančných prostriedkov odhadom o milión Sk. Je to otázka auta, priestorov, telefónov, ktoré predtým automaticky poskytovali mestské časti.  Mal by niekto urobiť sumár, koľko to mesto stálo. Teraz sa znovu budú sťahovať, čo predstavuje ďalšie výdavky.
Toto je diskusia a pokiaľ nepadne rozhodnutie, dovtedy sa môže diskutovať.

p. Kočiš – Je za outsorsing, ale nie pri Útvare hlavného architekta. On sa pohybuje
v investičnej výstavbe a dokonca sa tým aj živí a má o tom prehľad aj skúsenosti. Škoda, že ho v tomto smere nikto neoslovil. Preto by mal ísť materiál do komisii a vybrať to najlepšie riešenie.

p. Buraš – Pár slov k otázke splnomocnenca primátora mesta pre európske záležitosti
a bezpečnostný priestor, čím sa mieni šenghen. Má to niekoľko opodstatnení a je to priamy ťah na Brusel, čo obnáša neskutočné množstvo nových informácií pre mesto. Treba si zvážiť, že každý jeden samosprávny kraj má v Bruseli svoje zastúpenie. Vytvoril sa Slovenský dom regiónov, ktorý ponúka možnosť využívať schopnosti, možnosti, nové vízie, nové grantové schémy priamo z lobistických skupín a informácií od členov európskej únie a komisárov. Sú to informácie, ktoré nejdú cez Bratislavu a cez jej grantové schémy, ale idú priamo do Košíc. Sú to výzvy pre regionálny rozvoj, pre cestovný ruch, pre školstvo a v prvom rade pre kongresovú turistiku. Košice, ako centrum karpatského  euroregiónu, by mohli v blízkej budúcnosti získať štatút mesta pre organizovanie bezpečnostných konferencií smerom na východ ako vstupná brána do európskej únie a ako výstupná brána pre Ukrajinu a štáty Ázie. Je to veľká možnosť, ktorá sa črtá práve počas plánovacieho obdobia 2007 – 2013 z podporných programov, ktoré idú pre znevýhodnené regióny. Východoslovenský kraj patrí medzi 5 najzaostalejších regiónov európskej únie. Idú pre mesta, pre vonkajšiu ochranu hraníc a myslí si, že to, čo je v Košiciach problémom a to je rómsky problém možno vidieť aj z opačného hľadiska a môže to byť prínosom pre budovanie infraštruktúry a zveľaďovanie niektorých častí. Treba si uvedomiť, kam smerujú peniaze, čo sa dá z toho získať a akým spôsobom sa vie naplniť aj príjmová časť rozpočtu mesta Košice.

p. Boritáš – Vyzval prítomných, aby podporili navrhované uznesenie s tým, že ešte je 
2 mesiace priestor na dopracovanie. Netreba zastavovať proces, úpravy možno robiť na každom zastupiteľstve.

p. Gamcová – Nedostala odpoveď  na svoju otázku, aká bude finančná úspora.

p. Hrabovský – Už spomenul, že toho roku sa neuvažuje o žiadnej úspore, lebo sa
bude vyplácať aj odstupne a keby p. Gamcová bola v rokovacej miestnosti, tak odpoveď by počulo v pravý čas.

p. Mutafov – Páčilo sa mu vysvetlenie p. Buraša, ale byť zmocnencom je politické 
poverenie, alebo je to súčasť organizačnej štruktúry. Ak by bol politickým reprezentantom zmocnený primátorom v danej veci, tak by sa mohlo prijať uznesenie, že primátor má právo vymenovať na potrebný čas splnomocnenca pre rôzne oblasti životnej sféry, ale nebude to priamo zamestnanec obce. Ak to bude zakomponované do organizačnej štruktúry, tak to bude splnomocnenec v pracovnom pomere.

p. Knapík – S touto otázkou sa budú musieť zaoberať a nájsť najvhodnejší spôsob.
	Táto pozícia musí byť aj z legislatívno-právneho hľadiska čistá.

p. Gamcová – Vyprosila si tón toho pána, ktorý jej odpovedal na otázku. Takýto 
arogantný prejav voči poslancovi nie je prípustný. A čo sa týka jej práv, ako poslankyňa môže žiadať informácie pokiaľ nie sú postačujúce. Pýtala sa na úsporu mzdových prostriedkov v dlhšom časovom horizonte, nie do konca roka.  Takáto informácia by mala byť súčasťou dôvodovej správy pri tak vážnom materiáli. Mala by tu byť aj predchádzajúca organizačná štruktúra, aby všetci noví poslanci vedeli posúdiť, či je to dobré, alebo zlé.

p. Halenár – To, čo teraz povedala p. Gamcová, je jedna z najvážnejších vecí. Vysokí 
úradníci Magistrátu mesta sa navážajú do poslancov. To musí prestať. Oni majú dostatok informácií, niekedy až neúmerne veľa oproti poslancom. Poslanci prídu z pracovného procesu, potrebujú si aj odbehnúť a pokiaľ nebudú mať vysokí úradníci magistrátu trpezlivosť s otázkami poslancov, vtedy končí vzťah poslanec – servisná organizácia. Poďakoval pani poslankyni, že sa nenechala zatlačiť do defenzívy. 

p. Knapík – Dal slovo p. Bohušovej, aby krátko reagovala na postavenie ÚHA a na 
pripravený návrh.

p. Bohušová – K tejto téme odznelo veľa príspevkov, preto sa zmienila o dvoch 
veciach. Prebehlo výberové konanie na hlavného architekta, kde odzneli názory aj na to, ako by mal tento útvar ďalej fungovať. Ak sa tieto názory pri procese spracovávania materiálu nedostali ďalej, tak je to na škodu, lebo boli odborné. Mrzí ju aj to, že hoci sa v materiáli uvádza, že tieto otázky boli diskutované, oni nemali šancu tohto procesu sa zúčastniť. 
Zareagovala na poznámku p. Halenára k materiálom predkladaným na komisiu. Boli tieto materiály chabé z hľadiska odbornosti, alebo z hľadiska vzhľadu. Lebo ak mal na mysli odbornú stránku, dovolila si oponovať. Útvar hlavného architekta minimálne za posledných 5 rokov je permanentne zapojený do procesu jednania s investormi, kde treba dosť promtne a rôznorodo reagovať a tam žiadne sťažnosti neboli, skôr naopak. V prípade nejasností vedia každému poslancovi poskytnúť potrebné informácie.

p. Halenár – Išlo o problematiku zápočtu dopravy okolo Auparku, kde prvýkrát dostal 
skutočne jasnú informáciu, že  ÚHA nevie spočítať také čísla a predložiť ich komisii, ktoré potrebovali k vážnemu rozhodnutiu týkajúceho sa zmeny územného plánu. Je veľmi ďaleko od toho, aby začal šíriť nejaké reči, ale ÚHA sa značne podieľa na prolongácii rozhodnutí, t.j. čas, od kedy investor, alebo podnikateľ chce začať niečo a príde na ÚHA, tak sa to neúmerne predlžuje.  Aj tieto výstupy, ktoré sú na formáte A4 a majú ich študovať  z lupou svedčia o tom, aká kvalita informácií je poslancom predkladaná. Neverí, že sa to nedá urobiť inak.

p. Knapík – Treba rešpektovať každý názor, kto do kontaktu s Magistrátom mesta, 
ÚHA, či mestským podnikom príde. Materiál je živý a aj keď si mnohí myslia, že nie je ideálne nastavený, je ešte priestor na jeho dopracovanie. Návrhy, ktoré odzneli, sa budú zvažovať a do istej miery môžu byť aj akceptované. Vykročiť treba.
Dal slovo návrhovej komisii.

p. Melichárek – V rámci rozpravy boli predložené dva pozmeňujúce návrhy.
Návrh poslanca p. Boritáša.
Mestské zastupiteľstvo v Košiciach podľa § 6 ods. 2 písm. l) Štatútu mesta Košice ukladá riaditeľovi Magistrátu mesta Košice zabezpečiť spracovanie:
1. návrhu legislatívno-právnej a technickej úpravy Štatútu mesta Košice 
v súlade so zmenou organizačnej štruktúry,
2. návrhu organizačného poriadku zamestnancov Mesta Košice
a obidva návrhy predložiť na augustové rokovanie mestského zastupiteľstva v roku 2007.
	
Hlasovanie č. 35: za 35, proti 1, zdržali sa 7.

p. Melichárek – Prečítal pozmeäujúci návrh poslanca p. Kočiša.
Mestské zastupiteľstvo v Košiciach podľa § 6 ods. 2 písm. l) Štatútu mesta Košice schvaľuje zmenu Organizačnej štruktúry samosprávnych a výkonných orgánov mesta Košice tak, že územné plánovanie a dopravu zaraďuje pod priame riadenie primátora mesta Košice s účinnosťou od 1.9.2007,

Hlasovanie č. 36: za 7, proti 3, zdržali sa 34.

p. Melichárek – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. l) Štatútu mesta Košice schvaľuje zmenu Organizačnej štruktúry samosprávnych a výkonných orgánov mesta Košice podľa predloženého návrhu s účinnosťou od 1.9.2007.

Hlasovanie č. 37: za 31, proti 3, zdržali sa 11.
15. VZN mesta Košice o erbe a vlajke MČ Košice - Šaca

p. Knapík – Materiál je v písomnej podobe. Dopĺňa symboliku mestských častí. Bol 
prerokovaný v mestskej rade s odporúčaním schváliť ho.
Nakoľko sa do rozpravy nikto neprihlásil, odovzdal slovo návrhovej komisii.

p. Hulmečíková - Mestské zastupiteľstvo v Košiciach podľa § 6 ods. 2 písm. a) Štatútu 
mesta Košice schvaľuje Všeobecne záväzné nariadenie mesta Košice o erbe a vlajke Mestskej časti Košice – Šaca.

Hlasovanie č. 38: za 42, proti -, zdržali sa 2.

––-     ––-     ––-

16. Zrušenie VZN mesta Košice č. 4 o Mestskom požiarnom zbore v Košiciach

p. Knapík – Dôvody zrušenia sú uvedené v dôvodovej správe. Nakoľko sa do rozpravy 
nikto neprihlásil, dal slovo návrhovej komisii.

p. Hulmečíková - Mestské zastupiteľstvo v Košiciach podľa § 6 ods. 2 písm. a) Štatútu 
mesta Košice schvaľuje  zrušenie Všeobecne záväzného nariadenia mesta Košice č. 4 o Mestskom požiarnom zbore v Košiciach.

Hlasovanie č. 39: za 42, proti -, zdržal sa 1.

––-     ––-     ––-

17. Zrušenie VZN mesta Košice č. 7 o dražobnom poriadku

p. Knapík – Taktiež ide o zrušenie VZN, dôvody sú v dôvodovej správe. Nakoľko sa 
do rozpravy nikto neprihlásil, dal slovo návrhovej komisii.

p. Hulmečíková - Mestské zastupiteľstvo v Košiciach podľa § 6 ods. 2 písm. a) Štatútu 
mesta Košice schvaľuje zrušenie Všeobecne záväzného nariadenia mesta Košice č. 7 o dražobnom poriadku.

Hlasovanie č. 40: za 44, proti -, zdržal sa -.

––-     ––-     ––-

18. Zmeny a doplnky VZN mesta Košice č. 65 o úhradách za poskytovanie 
      sociálnych služieb

p. Knapík – Nakoľko sa do rozpravy nikto neprihlásil, dal slovo návrhovej komisii.

p. Hulmečíková - Mestské zastupiteľstvo v Košiciach podľa § 6 ods. 2 písm. a) Štatútu 
mesta Košice schvaľuje Zmeny a doplnky Všeobecne záväzného nariadenia mesta Košice č. 65 o úhradách za poskytovanie sociálnych služieb v pôsobnosti územnej samosprávy mesta (nariadenie o úhradách za sociálne služby).

Hlasovanie č. 41: za 44, proti -, zdržal sa -.

––-     ––-     ––-

19. Zmeny a doplnky ÚPN HSA Košice lokality: Výslnie, Košická Nová Ves,
      Kasárne kpt. Jaroša, Južná trieda, Šebastovce

p. Knapík – Návrh vyplýva zo zmien, ktoré boli vyvolané zmenami vo vzťahoch, 
pribudli nové dôvody na rozšírenie priestoru občianskej vybavenosti, služieb, prípadne zmien, ktoré sa dotýkajú individuálnej bytovej výstavby.

V rozprave vystúpili:

p. Mutafov – Nedávno bola vôľa kasárne kpt. Jaroša predať. Bol dokonca predstavený 
anglický partner, ktorý tam chcel urobiť nový výstavbu a tieto objekty zbúrať. Názor sa zmenil a v správe sa píše, že je tu snaha tieto objekty ponechať. Kto ich opraví a za aké ťažké peniaze? Z akých zdrojov, keď už dnes je prievan v rozpočte. Ak sa tam budovy ponechajú, komu sa predá zbytok územia a na akú kvalitnú výstavbu?
Prečo bolo dobré niekedy vo februári vypísať výberové konanie na obsadenie tohto priestoru, prišiel tu aj investor, potom sa povedalo nie, zmenilo sa to. Ak sa tam budovy nechajú – dobre, mesto prišlo o 100 mil. Sk + vysporiadanie MFK. To treba povedať rovno.
Druhá otázka je kto dá peniaze na opravu a vysporiadanie budov, ktoré tam ostanú. Koľko priestoru sa predá pre príslušných investorov?

p. Kočiš – Tiež chcel upozorniť na skutočnosť, na ktorú upozornil predrečník, ale 
podobné je to aj s konkurzom na šéfa Útvaru hlavného architekta. Vypíše sa nejaká súťaž, ktorá sa vzápätí zruší a potom sa ide úplne inou koncepciou. Stáva sa to pravidlom.
Jeho návrh - v kapitole C – regulatívy pre územný rozvoj – doplnky v bode 5 doplniť text:
v záhradkárskych lokalitách umožniť výstavbu objektov individuálnej rekreácie pri dodržaní týchto limitov:
- Zastavanosť pozemku do 10 %.
- Odstup objektu od hraníc pozemku minimálne 2 m. Sám má záhradu, je tam záhradná chata takže z vlastnej skúsenosti vie, že keby bol odstup 3 m, tak ten priestor záhradkár nevyužije na nič, lebo si bude tieniť vlastnou stavbou. Stavebný zákon hovorí, že osoadzovanie rodinných domov musí byť od spoločných hraníc minimálne 2 m a v stiesnených podmienkach to môže byť aj 1 m.

p. Drabík – Ak sa schváli zmena plánu zóny Kasární kpt. Jaroša, bude pokračovať 
rokovanie s víťazom súťaže, ktorá sa riadne uzavrela, vyhodnotila a bol vyhlásený víťaz?

p. Knapík – Na tomto území je vyčlenený priestor aj na komerčné aktivity a bude 
ponúknutý, tak sa bude jednať o novú súťaž. Tá súťaž z minulého roka sa skončila tak, že ponuka sa neprijala a za týchto podmienok sa zmluva s investorom neuzavrela. On to vníma ako proces, ktorý by mal začať nanovo.

p. Bohušová – K zmenám v lokalite kasární /odpovedala aj p. Halenárovi/ - výkresy sú
preto také, lebo sa robia zmeny pôvodného územného plánu, kde to predpisuje metodika v mierke 1 : 10000. Tieto  zmeny sú spracované digitálne na internete, dajú sa zväčšiť, ale oni ich musia robiť v zmysle metodiky a takto musia byť odoslané na uschovanie a registráciu na ministerstvo.
K zmenám v lokalite Kasární kpt. Jaroša – už aj v podmienkach prvej súťaže bolo zadefinované zachovať historickú vzrastlú zeleň a existujúce objekty. Toto nie je nová myšlienka. Pri zmene sa snažili vychádzať z toho, že tento areál kasární má svoju hodnotu. Poznajú názory investorov na ekonomické zhodnotenie tohto územia. Na jednej strane je percento zelene mínusom, na druhej plusom a dvíha hodnotu lokality. Je to otázka pohľadu na využitie. Táto zmena je zmena polyfunkčná, pri ktorej sa domnievajú, že zachovanie 30 % zelene je presne ten stred, ktorý pri akýchkoľvek funkciách by mal zostať. Môže tam byť bývanie aj vybavenosť s podmienkou, že musí byť 20 %-tné zastúpenie  každej funkcie. V podmienkach súťaže je možné zadefinovať pomer funkcií bývania aj vybavenosti bez toho, aby sa porušil územný plán. Je to zmena, ktorá umožňuje mestu postupovať variabilne.

p. Košič – pracovník ÚHA. K pripomienke a návrhu poslanca p. Kočiša. Pri 
vzdialenostiach od okraja pozemku ide o otázku zatienenia a toto bolo dôvodom stanovenia 3 m od hranice pozemku pri výstavbe záhradnej chaty. Objekt podľa regulatívu môže byť podpivničený, má prízemie a strechu, tak sa dostáva do určitých výšok, čo môže spôsobovať problém so zatienením. Pokiaľ u rodinnej zástavby je odstup 2 m, tam táto otázka nehrá takú rolu, lebo tieto pozemky nie sú určené na produkciu poľnohospodárskych plodín, resp. na rekreáciu. Je to na zváženie a ak sa príjme vzdialenosť 2 m, dá sa to akceptovať, no ich návrh je    3 m.

p. Knapík – Uzavrel diskusiu a dal slovo návrhovej komisii.

p. Hulmečíková – Návrhová komisia dostala doplňujúci návrh od poslanca p. Kočiša.
Mestské zastupiteľstvo v Košiciach podľa § 31 stavebného zákona a podľa príslušných ustanovení Štatútu mesta Košice schvaľuje doplnok k regulatívom pre usporiadanie územia hospodársko – sídelnej aglomerácie Košice so zmenou v kapitole C bod 5:
v záhradkárskych lokalitách umožniť výstavbu objektov individuálnej rekreácie pri dodržaní týchto limitov:
- zastavanosť pozemku do 10 %,
- odstup objektu od hraníc pozemku minimálne 2 m,
- súvis s využitím územia,
- zastavaná plocha maximálne 50 m2,
- jedno nadzemné podlažie s možnosťou využitia podkrovia a podpivničenia,

Hlasovanie č. 42: za 26, proti 2, zdržali sa 16.

p. Hulmečíková – Prečítala pôvodný návrh.
Mestské zastupiteľstvo v Košiciach podľa § 31 stavebného zákona a podľa príslušných ustanovení Štatútu mesta Košice schvaľuje
1.	zmeny a doplnky územného plánu hospodársko – sídelnej aglomerácie Košice v lokalitách Kasárne kpt. Jaroša, Južná trieda, Šebastovce, Košická Nová Ves a Výslnie v zmysle spracovaných grafických príloh,
2.	doplnok regulatívov pre usporiadanie územia hospodársko – sídelnej aglomerácie Košice so schválenou zmenou v kapitole C bod 5,
3.   doplnok ku Všeobecne záväznému nariadeniu mesta Košice č. 39/1998,   
ktorým sa vyhlasuje záväzná časť územného plánu hospodársko – sídelnej    aglomerácie Košice,
Berie na vedomie stanovisko nadriadeného orgánu územného plánovania.
Žiada primátora mesta Košice zabezpečiť uloženie zmeny územného plánu hospodársko – sídelnej aglomerácie Košice na Útvare hlavného architekta mesta Košice, na Miestnom úrade Mestskej časti Košice – Sever, na Miestnom úrade Mestskej časti Košice – Juh, na Miestnom úrade Mestskej časti Košice – Košická Nová Ves, na Miestnom úrade Mestskej časti Košice -– Šebastovce, na stavebnom úrade mesta Košice a na Krajskom stavebnom úrade v Košiciach.

Hlasovanie č. 43: za 45, proti -, zdržal sa -.

––-     ––-     ––-

20. Zmeny a doplnky ÚP zóny Košická Nová Ves, lokalita cintorín

p. Knapík – Materiál prešiel mestskou radou s odporúčaním pre mestské zastupiteľstvo 
prerokovať ho a schváliť.  Nakoľko sa do rozpravy nikto neprihlásil, dal slovo návrhovej komisii.

p. Melichárek - Mestské zastupiteľstvo v Košiciach podľa § 31 stavebného zákona 
a podľa príslušných ustanovení Štatútu mesta Košice schvaľuje 
1.	zmeny a doplnky Územného plánu zóny Košická Nová Ves v lokalite cintorín v zmysle spracovanej grafickej prílohy,
2.	doplnok regulatívov pre územný rozvoj zóny Košická Nová Ves,
3.	doplnok ku Všeobecne záväznému nariadeniu mesta Košice č. 49/2001, ktorým sa vyhlasuje záväzná časť územného plánu zóny Košická Nová Ves,
Berie na vedomie stanovisko nadriadeného orgánu územného plánovania.
Žiada primátora mesta Košice  zabezpečiť uloženie zmeny územného plánu zóny Košická Nová Ves na Útvare hlavného architekta mesta Košice, na Miestnom úrade Mestskej časti Košice – Košická Nová Ves, na stavebnom úrade mesta Košice a na Krajskom stavebnom úrade v Košiciach.

Hlasovanie č. 44: za 46, proti -, zdržal sa -.

––-     ––-     ––-

p. Kočiš – Navrhol, aby bola vyhlásená 15 minútová prestávka.

p. Matoušek – Predniesol procedurálny návrh, aby po prerokovaní bodu 26 bolo  
VI. rokovanie mestského zastupiteľstva prerušené. V takom prípade nie je za vyhlásenie prestávky, lebo rokovanie by sa značne predĺžilo.

p. Kapík – Je pravdou, že od rána bola iba jedna prestávka a tiež je toho názoru ešte 
chvíľu vydržať  a potom by sa rokovanie prerušilo a pokračovalo by sa v inom termíne. 

––-     ––-     ––-

21. Zmeny a doplnky ÚPN zóny IV. stavby obytného súboru Košice - Ťahanovce

p. Knapík – Materiál prešiel mestskou radou s odporúčaním pre mestské zastupiteľstvo 
prerokovať ho a schváliť.  Nakoľko sa do rozpravy nikto neprihlásil, dal slovo návrhovej komisii.

p. Melichárek - Mestské zastupiteľstvo v Košiciach podľa § 31 stavebného zákona 
a podľa príslušných ustanovení Štatútu mesta Košice schvaľuje 
1 zmeny a doplnky ÚPN zóny IV. stavby obytného súboru Košice – Ťahanovce  – regulačný plán, v lokalite Európska, v zmysle grafickej prílohy dokumentácie a zmenu písomných regulatívov v zmysle textovej časti dokumentácie, 
2. doplnok ku Všeobecne záväznému nariadeniu mesta Košice č. 58/2001, ktorým sa vyhlasuje záväzná časť Regulačného plánu IV. stavby obytného súboru Košice – Ťahanovce.
Berie na vedomie stanovisko nadriadeného orgánu územného plánovania.
Žiada primátora mesta Košice zabezpečiť uloženie Zmien a doplnkov Regulačného plánu Námestie osloboditeľov Košice na Útvare hlavného architekta mesta Košice, na Miestnom úrade Mestskej časti Košice - Sídlisko Ťahanovce, na stavebnom úrade mesta Košice, pracovisku Staré mesto a na Krajskom stavebnom úrade v Košiciach.

Hlasovanie č. 45: za 45, proti -, zdržal sa -.

––-     ––-     ––-

22. Novelizácia koncepcie rozvoja športu v Košiciach

p. Čečko – Dôvodom vypracovania a predloženia novej koncepcie rozvoja športu
je najmä aplikácia jestvujúcej koncepcie v praxi, ktorá po zavedení priniesla prvé poznatky a následne aj potrebu istých zmien a prispôsobenie koncepcie súčasným finančným možnostiam mesta. 

V rozprave vystúpili:

p. Halenár – Predložil návrh na uznesenie. Mestské zastupiteľstvo v Košiciach
podľa § 6 ods. 2 písm. d) Štatútu mesta Košice dopĺňa koncepciu športu v Košiciach v bode 5 – mestský informačný systém v oblasti telesnej kultúry pridaním  ďalšieho odstavca v znení:
1.	Z dôvodu informovania o súčasných možnostiach športovať, mesto na svojej internetovej stránke zriadi sekciu šport. V nej budú všetky možnosti športovej činnosti v zariadeniach v pôsobnosti mesta v členení minimálne:
- typ zariadenia, športoviska
- využiteľná plocha
- doporučené využitie – typ športu
- časové vymedzenie využitia
- finančné náklady za čas, obdobie
- kontaktná osoba
Sekcia bude obsahovať možnosti vyhľadávania a bude priebežne aktualizovaná. T.: 30.9.2007, Z: riaditeľ MMK
2.	Z dôvodu komplexného informovania o možnostiach športovať, mesto vyzve subjekty mimo pôsobnosti mesta majúce v správe športové zariadenia, aby zvážili rozhodnutie pridať do sekcie na webovú stránku mesta odkaz na svoje možnosti a aktivity. Odkaz musí byť vo forme samostatnej informácie resp. webovej stránky slúžiacej pre všetky takéto subjekty. Tento odkaz by bezplatne fungoval iba na obdobie do pasportizácie športového vybavenia v meste. T: 30.9.2007
	      Z: riaditeľ MMK
Vysvetlil svoje dôvody. Aj keď je tento materiál dosť hrubý, celkom dobre sa mu čítal, ale ide o veci vo vzdialenom horizonte. Od občanov vie, že niektoré akútne problémy sú dnes na stole a chýba tu kvalitná informácia, kde, čo a za aké peniaze sa dá urobiť a to bolo cieľom jeho doplnenia.

p. Petrvalský – Doteraz je v platnosti stará koncepcia, ktorá má svoje muchy. Hlavným
motívom na vypracovanie novej koncepcie je investícia do mládeže. Táto koncepcia podporuje šport na školách a podporuje aj vrcholový šport hlavne v mládežníckej polohe. Vynechali kluby, ktoré dokážu vyfinancovať  sami seba.  Poďakoval p. Halenárovi za nápad, ktorý pred niesol, ale s p Šulekom sa dohodli na tom, že bude športový portál mesta, kde budú všetky výsledky klubov a tieto kluby budú kontrolovateľné v rámci tejto koncepcie.
Nie je problém tento portál rozšíriť aj o takéto praktické informácie, ktoré navrhol p. Halenár.
p. Boritáš – Podporil návrh p. Halenára a vyzval k tomu aj ostatných, lebo je to dobrý 
návrh.

p. Šulek – Má sa vytvoriť informačný portál, s ktorým sa rátalo už pred rokom. Bol aj 
pôvodnej koncepcii, ktorá vznikla v roku 2005. Celý informačný portál je už rozbehnutý aj s návrhmi, ktoré predniesol p. Halenár. Sú tam aj ďalšie informácie zaujímavé pre obyvateľov, ktorí sa zaujímajú o šport. Bude to informácia o podujatiach, ktoré v meste prebiehajú, kontakty na všetky kluby, členské základne, štatutárnych zástupcov a ďalšie. Priehľadnosť koncepcie a poskytovania dotácii bude oveľa lepšia. V bode 5 to čo navrhoval p. Halenár je uvedené a samotná štruktúra je vypracovaná. Je to otázka niekoľkých dní, kedy bude viditeľná aj na stránke www.kosice.sk.

p. Halenár – Sú tam nejaké termíny a ak sa ich podarí splniť, občania budú vďační za 
	takúto možnosť vyhľadávania.

p. Knapík – Ukončil rozpravu a dal slovo návrhovej komisii.

p. Hulmečíková - Mestské zastupiteľstvo v Košiciach podľa § 6 ods. 2 písm. d) Štatútu 
mesta Košice schvaľuje Koncepciu rozvoja športu v Košiciach podľa predloženého návrhu s doplnením: v bode 5 – Mestský informačný systém v oblasti telesnej kultúry pridať ďalšie odstavce v znení:
1. Z dôvodu informovania o súčasných možnostiach športovať, mesto na svojej internetovej stránke zriadi sekciu šport. V nej budú všetky možnosti športovej činnosti v zariadeniach v pôsobnosti mesta v členení minimálne:
- typ zariadenia, športoviska
- využiteľná plocha
- doporučené využitie – typ športu
- časové vymedzenie využitia
- finančné náklady za čas, obdobie
- kontaktná osoba
Sekcia bude obsahovať možnosti vyhľadávania a bude priebežne aktualizovaná. T: 30.9.2007, Z: riaditeľ MMK. 
2. Z dôvodu komplexného informovania o možnostiach športovať, mesto vyzve subjekty mimo pôsobnosti mesta majúce v správe športové zariadenia, aby zvážili rozhodnutie pridať do sekcie na webovú stránku mesta odkaz na svoje možnosti a aktivity. Odkaz musí byť vo forme samostatnej informácie resp. webovej stránky slúžiacej pre všetky takéto subjekty. Tento odkaz by bezplatne fungoval iba na obdobie do pasportizácie športového vybavenia v meste.          T: 30.9.2007, Z: riaditeľ MMK.

Hlasovanie č. 46: za 43, proti -, zdržal sa 1.

––-     ––-     ––-

23. Poskytnutie dotácií z rozpočtu mesta v zmysle VZN mesta Košice č. 76
      o poskytovaní dotácií

p. Knapík  - Sú navrhnuté dva subjekty, ktoré sa o dotáciu uchádzajú. Materiál prešiel 
posudzovaním v mestskej rade poslaneckých klubov.

p. Matoušek – Pripomenul, že dal procedurálny návrh a požiadal, aby sa o ňom 
hlasovalo. Odporučil prerušiť  rokovanie mestského zastupiteľstva po bode 26.

p. Knapík – Dal hlasovať o procedurálnom návrhu.

Hlasovanie č. 47: za 36, proti 2, zdržali sa 4.

V rozprave k bodu 23 vystúpili:

p. Boritáš – K dotácii pre Rómsku integráciu 7777 nemal pripomienky, no  k bodu 2.
Senior dom po konzultáciách s ďalšími poslancami predložil kompromisný návrh v znení:
Mestské zastupiteľstvo v Košiciach podľa § 9 ods. 2 písm. ad) Štatútu mesta Košice schvaľuje poskytnutie dotácií z rozpočtu mesta Košice pre organizácie:
1.  Rómska integrácia 7777, o.z. vo výške 720 tis. Sk,
2.  Senior dom Košice, n.o. vo výške 100 tis. Sk, účelovo viazané na úhradu nájomného za rok 2006 mestu Košice s týmito podmienkami:
a)	Organizácia  Senior  dom  Košice,  n.o. zrealizuje  presťahovanie  svojho sídla  do iného objektu, podľa ponuky Mesta Košice,
b)	Organizácia  nebude  mať  za rok 2007 žiadne pozdĺžnosti  voči  Mestu Košice,
c)	Schválené finančné prostriedky budú Mestom Košice poukázané organizácii až po splnení všetkých podmienok uvedených v bodoch 2.a) a 2.b).
Po splnení týchto podmienok bude mať organizácia čistý štít čo sa týka účelovo viazaných prostriedkov na zaplatenie nájomného. 

p. Knapík – Ukončil rozpravu a dal slovo návrhovej komisii.

p. Melichárek – Predniesol doplnený návrh na uznesenie:
Mestské zastupiteľstvo v Košiciach podľa § 9 ods. 2 písm. ad) Štatútu mesta Košice schvaľuje poskytnutie dotácií z rozpočtu mesta Košice pre organizácie:
1.  Rómska integrácia 7777, o.z. vo výške 720 tis. Sk,
2.  Senior dom Košice, n.o. vo výške 100 tis. Sk, účelovo viazané na úhradu nájomného za rok 2006 mestu Košice s týmito podmienkami:
d)	Organizácia  Senior  dom  Košice,  n.o. zrealizuje  presťahovanie  svojho sídla  do iného objektu, podľa ponuky Mesta Košice,
e)	Organizácia  nebude  mať  za rok 2007 žiadne pozdĺžnosti  voči  Mestu Košice,
f)	Schválené finančné prostriedky budú Mestom Košice poukázané organizácii až po splnení všetkých podmienok uvedených v bodoch 2.a) a 2.b).
Po splnení týchto podmienok bude mať organizácia čistý štít čo sa týka účelovo viazaných prostriedkov na zaplatenie nájomného. 

Hlasovanie č. 48: za 43, proti 1, zdržal sa -.

––-     ––-     ––-

24. Dotácie na základe Koncepcie rozvoja športu v Košiciach

p. Knapík – Na základe posúdenia žiadosť bol spracovaný predložený návrh.

V rozprave vystúpili:

p. Hojer – Na základe výsledkov správy z kontroly o plnení podmienok pridelenia 
dotácií neodporučil prideliť dotáciu týmto subjektom: 
- Prvý mestský hádzanársky klub, ktorý dotáciu pridelenú v minulom roku použil čiastočne na  pohostenie a zakúpenie alkoholu a piva v sume 7.409,- Sk a je povinný zaplatiť mestu Košice vo výške 1.998,- Sk.
- Subjektu Donátor, ktorý použil na občerstvenie 67.932,- Sk z celkovej dotácie  104 tis. Sk a je povinný zaplatiť mestu penále vo výške 13.993,- Sk.
- Subjektu Viktória, športhala Košice, ktorý pridelenú dotáciu použil v rozpore s účelom poskytnutia na úhradu nákladov za teplo z roku 2004 vo výške 27.270,- Sk a je povinný mestu zaplatiť penále vo výške 6.899,- Sk.
- Košický šachový zväz použil dotáciu n a úhradu prenájmu nebytových priestorov vo výške 57.500,- Sk z celkovej dotácie 121.856,- Sk a je povinný mestu zaplatiť penále vo výške 16.395,- Sk.

p. Petrvalský – Osvojil si návrh hlavného kontrolóra mesta Košice. Uznesenie doplní, 
aby tieto organizácie, ktoré zneužili dotáciu mesta, nedostali pre rok 2007 finančné prostriedky.

p. Blaškovičová – Hlavný kontrolór hovoril o penalizácii. Spýtala sa, či prostriedky, 
ktoré tieto športové organizácie dostali tiež vrátia.

p. Hojer – Celú poskytnutú čiastku, ktorú použili neoprávnene, sú povinní vrátiť.

p. Knapík – Uzavrel rozpravu a dal slovo návrhovej komisii.

p. Melichárek – prečítal upravený návrh, ktorý predložil p. Petrvalský.
Mestské zastupiteľstvo v Košiciach podľa § 6 ods. 2 písm. d) Štatútu mesta  schvaľuje dotácie na základe Koncepcie rozvoja športu v Košiciach podľa predloženého návrhu okrem“
1. Prvý mestský hádzanársky klub
2. Donátor
3. Viktória Športhala Košice
4. Košický šachový zväz
z dôvodu nedodržania podmienok použitia dotácie poskytnutých v roku 2006.
/Súčasťou tohto uznesenia je priložená tabuľka, ktorá obsahuje výšku schválených dotácií pre žiadateľov./

Hlasovanie č. 49:  za 43, proti - , zdržali sa 3.

––-     ––-     ––-

24/1 Odňatie nehnuteľného majetku vo vlastníctve mesta Košice zo správy
ZŠ Charkovská 1, Košice, ZŠ Myslavská 401, Košice, ZŠ Petzvalova 4, Košice, ZŠ  Škultétyho 10, Košice

p. Knapík – Majetok bol zverený základným školám, ktoré boli na predchádzajúcom
	rokovaní mestského zastupiteľstva vyradené zo siete a navrhnuté na zrušenie.

p, Vargovčáik – Návrh na odňatie majetku predložil z dôvodu, že ministerstvo školstva
pristúpilo k vyradeniu týchto škôl zo siete škôl a školských zariadení k 31.8.2007. Nakoľko dochádza k určitej manipulácii s majetkom mesta riaditeľmi základných škôl, toto je spôsob, ako tomu zamedziť.

p. Knapík – Nakoľko sa do rozpravy nikto neprihlásil, dal slovo návrhovej komisii.

p. Hulmečíková - Mestské zastupiteľstvo v Košiciach podľa § 29 ods. 1 písm. l) 
Štatútu mesta Košice   schvaľuje
1. Odňatie nehnuteľného majetku vo vlastníctve mesta Košice zo správy 
Základnej škole Charkovská 1, Košice a to: 
a) stavba – základná škola súp. č. 692 na parcelách č. 2842, č. 2843,
b) ZDS telocvičňa súp. č. 812 na parc. č. 2844,
c) parc. č. 2842 o výmere 5768 m˛ – druh pozemku – zastavaná plocha   
    a nádvoria,
d) parc. č. 2843 o výmere 4149 m˛ – druh pozemku – zastavaná plocha     
    a nádvoria,
e) parc. č. 2844 o výmere 14942 m˛ – druh pozemku – zastavaná plocha   
               a nádvoria, nachádzajúce sa v katastrálnom území Furča, evidované   
    Katastrálnym úradom v Košiciach, Správou katastra Košice, zapísané 
        	    na LV číslo 1.
Základnej škole Myslavská 401, Košice a to: 
a/stavba – ZŠ Myslavská 401 súp. č. 401 na parc. č. 299/002/0 nachádzajúca sa v katastrálnom území Myslava, evidovaná Katastrálnym  úradom  v Košiciach, Správou katastra Košice, zapísané na LV číslo 2668.  
Základnej škole Petzvalova 4 Košice a to:
a) stavba – ZŠ Petzvalova, súp. č. 14 na parc. č. 4898,
b) parc. č. 4898 o výmere 3335 m˛ – druh pozemku – zastavaná plocha    
    a nádvoria,
c) parc. č. 4899 o výmere 15937 m˛ – druh pozemku – zastavaná plocha 
a nádvoria   nachádzajúce sa v katastrálnom území Terasa, evidované    Katastrálnym úradom  v Košiciach, Správou katastra Košice, zapísané na LV číslo 14305,
Základnej škole Škultétyho 10, Košice a to: 
a) stavba – ZŠ – Škultétyho 10 súp. č. 1359 na parc. č. 3439,
b) stavba – ZŠ – Škultétyho 10 súp. č. 1360 na parc. č. 3440,
c) stavba – ZŠ – Škultétyho 10 súp. č. 789 na parc. č. 3441,
d) parc. č. 3439 o výmere 910 m˛ – druh pozemku – zastavaná plocha 
    a nádvoria,
e) parc. č. 3440 o výmere 412 m˛ – druh pozemku – zastavaná plocha     
    a nádvoria,
f) parc. č. 3441 o výmere 790 m˛ – druh pozemku – zastavaná plocha 
    a nádvoria,
g) parc. č. 3442 o výmere 3384 m˛ – druh pozemku – ostatná plocha,
h) parc. č. 3443 o výmere 1500 m˛ – druh pozemku – zastavaná plocha 
    a nádvoria,
 i) parc. č. 3444 o výmere 4609 m˛ – druh pozemku – zastavaná plocha
     a nádvoria,
nachádzajúce sa v katastrálnom území Huštáky, evidované Katastrálnym úradom v Košiciach, Správou katastra Košice, zapísané na LV číslo 15553.
2. účel odňatia : výkon priamej správy mesta v záujme lepšieho využitia 
3. deň odňatia: 30.06.2007.

Hlasovanie č. 50: za 47, proti -, zdržal sa -.

––-     ––-     ––-

25. Prenájom priestorov zrušených základných škôl

p. Knapík – V zmysle  svojho, už skôr prijatého  uznesenia si mestské zastupiteľstvo 
vyhradilo právo posúdiť žiadosti a rozhodnúť o prenajatí uvoľnených priestorov vyradených základných škôl. Komisia posúdila žiadosti a pripravila návrh pre mestské zastupiteľstvo.

p. Vargovčák – Komisia na výber záujemcov p priestory v zrušených základných 
školách zasadla 2-krát a určila poradie pre jednotlivé školy, ktoré poslanci dostali písomnou formou. Upozornil na jednu výnimku a to je žiadosť spoločnosti U.S.Steel, ktorá odstúpila od požiadavky na prenájom pre ZŠ Škultétyho aj pre ZŠ Petzvalovu. Všetko ostatné je v materiáloch.

V rozprave vystúpili:

p. Petrvalský – Na poslaneckých kluboch sa touto otázkou podrobne zaoberali.  
Akceptujú výsledky výberovej komisie s určitými úpravami a to hlavne na ZŠ Petzvalova, kde sa im zdalo rozumné uprednostniť UPJŠ  a ponúknuť jej tieto priestory, lebo ona veľmi silne bojovala o priestory ZŠ Škultétyho. No tam uvažujú s umiestnením Evanielického gymnázia J.A.Komenského z Puškinovej 3. Ak by UPJŠ nereflektovala na tieto priestory, tak by ich ponúkli Súkromnej strednej umeleckej škole filmovej a Súkromnému tanečnému konzervatóriu., ktoré boli pri výbere na prenájom priestorov v tejto škole najúspešnejšie.
	Prečítal návrh na uznesenie.
Mestské zastupiteľstvo v Košiciach  podľa § 6 ods. 2 písm. b), ad) Štatútu mesta Košice schvaľuje 
1. Žiadosť záujemcu - Katolícka stredná pedagogická škola sv. Cyrila a Metóda, Krosnianska 2, Košice a záujemcu – Rímskokatolícka cirkev Arcibiskupstvo Košice,  Hlavná 28, Košice ( Gymnázium  sv. Edity  Steinovej,  Poľná  1 , Košice ) na  prenájom   nehnuteľnosti  zrušenej  Základnej  školy Charkovská 1,  Košice, ( s výnimkou plaveckého bazénu ).
2.  Žiadosť záujemcu – Mgr. Anna Uchnárová, Klimkovičova 24, Košice na prenájom   nehnuteľnosti zrušenej Základnej školy Myslavská 401, Košice..
3.  Žiadosť  záujemcu  –  Evanjelické  gymnázium  J.  A.  Komenského,  Puškinova 3, Košice na prenájom nehnuteľnosti zrušenej Základnej školy Škultétyho 10, Košice ( s výnimkou telocvične ).
4.  Žiadosť  záujemcu – Univerzita  P. J.  Šafárika  v  Košiciach, Šrobárova  2, Košice na prenájom nehnuteľnosti zrušenej Základnej školy Petzvalova 4, Košice. V prípade nezáujmu uvedeného subjektu mestské zastupiteľstvo súhlasí s prenájmom nehnuteľnosti zrušenej Základnej školy Petzvalova 4, Košice Súkromnej strednej umeleckej škole filmovej, Palackého 14, Košice a súčasne Súkromnému tanečnému konzervatóriu, Popradská 86, Košice.

p. Berberich – Ako predseda tlmočil stanovisko komisie cirkví, ktorá odporúča 
mestskému zastupiteľstvu tento materiál prerokovať a schváliť.

p. Čižmáriková -  Bola dosť zaskočená pozmeňujúcim návrhom p. Pertvalského.
Zase sa tu niečo upieklo na poslednú chvíľu. Nemá problém s Filozofickou  fakultou UPJŠ, lebo sama je jej absolventkou, aj keď Bratislavskej, ale ako členka komisie sa cíti dotknutá, lebo svoju niekoľkohodinovú účasť  na nej považuje v tejto chvíli za zbytočnú.

p. Blaškovičová – Aj ona bola prekvapená pozmeňujúcim návrhom p. Petrvalského,
lebo podľa materiálov, ÚPJŠ sa ani o priestory na ZŠ Petzvalova neuchádzala. Opäť sa jej potvrdzuje, že toto mesto má veľmi chabý vzťah ku kultúre a nie je záujem o to, ako budú rásť deti, ktoré majú záujem o kultúru a umenie. Opäť je to zámer odstaviť umelecké školstvo na vedľajšiu koľaj, pritom sú to jediné školy svojho druhu, ktoré sa uchádzajú o tieto priestory a boli vybrané komisiou. Je to nekorektné. Keď UPJŠ mala záujem, mala sa riadne o tieto priestory uchádzať.

p. Knapík – S takýmto názorom celkom nesúhlasil, lebo obidve umelecké školy majú 
priestory, ktoré aj využívajú a nie je tam problém, ale Filozofická fakulta vzniká, tiež poskytuje humanitné a kultúrne vzdelanie, preto odporúčanie bolo také, že sa uprednostní subjekt, ktorý priestory nemá a bude ich potrebovať na rozbeh. Ak UPJŠ nebude súhlasiť, v druhom slede je  tam návrh, aby Umelecká filmová škola aj Konzervatórium si tieto priestory podelili. Je to prijateľné riešenie.
Pozmeňujúci návrh vyšiel zo širokej diskusie a zvažovali sa všetky aspekty.

p. Cengel -  Akceptuje rozhodnutie komisie, no je na zváženie, či súkromná škola s 80 
žiakmi bude vedieť finančne utiahnuť taký veľký kolos, ktorý potrebuje peniaze na rekonštrukciu. Na druhej strane to bola súťaž, preto nepovažuje za najsprávnejšie priestory školy ponúknuť UPJŠ. Súťaž by sa mala ukončiť a potom budovu ponúknuť hoc aj priamym zadaním.
To všetko sú školy, do ktorých treba investovať. Aj s prihliadnutím na stav rozpočtu by možno stálo za úvahu, keby navrhovateľ pozmeňujúceho návrh zvážil vypustenie ZŠ Petzvalova z tohto návrhu a na najbližšom MZ by sa rozhodlo, čo s ňou.

p. Knapík – Na upresnenie, nebola to súťaž, ale posúdenie žiadosti subjektov, ktoré sa 
uchádzali o prenájom priestorov. S konečnou platnosťou o tom rozhodne mestské zastupiteľstvo. 

p. Petrvalský – Pripomenul, že komisia má len odporúčací charakter. Na poslaneckých 
kluboch KDH a SDKÚ, DS, SMK tieto odporúčania zohľadnili.  Boli tam prítomní aj zástupcovia UPJŠ  a dopodrobna vysvetlili svoje požiadavky.

p. Mutafov – Je to citlivá otázka a je pravdou, že mesto nemôže vyriešiť všetky 
problémy. A nie je isté, či Filozofická fakulta UPJŠ príjme túto alternatívu.

p. Halenár – Aj on je za to, aby sa zvážila myšlienka p. Cengela ohľadom možnosti 
predaja jednej školy. Získané prostriedky by sa mohli použiť na rekonštrukciu a nutné opravy v školách. Mali by sa k tomu vyjadriť aj ostatní poslanci, lebo treba zvážiť, predaj ktorej školy by bol pre mesto najvýhodnejší. Za dôležitý akcent považuje čas, do kedy bolo mesto schopné takúto ponuku pripraviť. Ide o to, že nehnuteľnosť bez vlastníka každým týždňom prináša známe efekty – devastáciu a zrejme by tam musela byť strážna služba. Na druhej strane prenájom priestorov tento problém rieši okamžite.
Netreba sa pozerať na čas rokovania, lebo poslanci neboli zvolení na to, aby prišli na mestské zastupiteľstvo o 8.00 hod a odišli o 16.00 hod., ale aby sa pokúsili zo seba dať čo najviac  prospech voličov.

p. Buraš – Pri racionalizácii škôl poslanci dali jasne najavo, že majetok škôl sa 
predávať nebude, ale sa bude využívať.

p. Kočiš – Upozornil na fakt, že škola ako taká má nepomerne menšiu hodnotu, keď sa 
prekvalifikuje na iný účel využitia. V tejto súvislosti znovu poukazuje na význam ÚHA, lebo toto zase končí pri zmene územného plánu.

p. Knapík – Nakoľko sa do rozpravy nikto neprihlásil, dal slovo návrhovej komisii.
p. Melichárek – Prečítal pozmeňujúci návrh p. Petrvalského.
Mestské zastupiteľstvo v Košiciach  podľa § 6 ods. 2 písm. b), ad) Štatútu mesta Košice schvaľuje 
1. Žiadosť záujemcu - Katolícka stredná pedagogická škola sv. Cyrila a Metóda, Krosnianska 2, Košice a záujemcu – Rímskokatolícka cirkev Arcibiskupstvo Košice,  Hlavná 28, Košice ( Gymnázium  sv. Edity  Steinovej,  Poľná  1 , Košice ) na  prenájom   nehnuteľnosti  zrušenej  Základnej  školy Charkovská 1,  Košice, ( s výnimkou plaveckého bazénu ).
2.  Žiadosť záujemcu – Mgr. Anna Uchnárová, Klimkovičova 24, Košice na prenájom   nehnuteľnosti zrušenej Základnej školy Myslavská 401, Košice..
3.  Žiadosť  záujemcu  –  Evanjelické  gymnázium  J.  A.  Komenského,  Puškinova 3, Košice na prenájom nehnuteľnosti zrušenej Základnej školy Škultétyho 10, Košice ( s výnimkou telocvične ).
4.  Žiadosť  záujemcu – Univerzita  P. J.  Šafárika  v  Košiciach, Šrobárova  2, Košice na prenájom nehnuteľnosti zrušenej Základnej školy Petzvalova 4, Košice. V prípade nezáujmu uvedeného subjektu mestské zastupiteľstvo súhlasí s prenájmom nehnuteľnosti zrušenej Základnej školy Petzvalova 4, Košice Súkromnej strednej umeleckej škole filmovej, Palackého 14, Košice a súčasne Súkromnému tanečnému konzervatóriu, Popradská 86, Košice.

p. Hojer – Odporučil doplniť uznesenie v 1. časti text „s výnimkou objektu v ktorom 
sa nachádza plavecký bazén“.

p. Čižmáriková – V uznesení jej chýba termín, dokedy sa má FF ÚPJŠ vyjadriť, že má
	o objekt záujem. 

p.Knapík – Nejaký čas na rozmyslenie by mali mať, lebo o tomto objekte neuvažovali.
Nebude sa to určite ťahať a ak im to nehrá do koncepcie, tak obratom odpovedia, že záujem nemajú.

Hlasovanie č. 51: za 42, proti -, zdržali sa 4.

––-     ––-     ––-

26. Doplnenie zriaďovacej listiny príspevkovej organizácie Správy mestskej 
       zelene

p. Knapík -  Nakoľko sa do rozpravy nikto neprihlásil, dal slovo návrhovej komisii.

p. Hulmečíková - Mestské zastupiteľstvo v Košiciach  podľa § 6 ods. 2 písm. ad) 
Štatútu mesta Košice  súhlasí s doplnením zriaďovacej listiny Správy mestskej zelene v časti :
	II. Podnikateľská činnosť o bod: 
		i) prevádzkovanie športových zariadení, prevádzkovanie detských ihrísk. 

Hlasovanie č. 52: za 44, proti 1, zdržal sa -.
	V súlade s hlasovaním poslancov primátor mesta Košice Ing. František Knapík prerušil VI. rokovanie mestského zastupiteľstva. Na pokračovaní sa stretnú do 14 dní. Možno vhodný termín by bol utorok 10.7.2007 o 13.00 hod. 	
	V závere pozval prítomných na kultúrne podujatie, ktoré sa uskutoční v historickej radnici 29.6.2007 o 19.00 hod.. Je to koncert pod názvom Večer krásnych piesni, výber z operiet a muzikálov. Organizujú to sólisti Štátneho divadla v Košiciach. Je to podujatie, ktoré sa koná v súlade s koncepciou a podpornými podujatiami projektu Európske hlavné mesto kultúry.

––-     ––-     ––-

Z á p i s n i c a
z pokračovania rokovania Mestského zastupiteľstva v Košiciach zo dňa 12.7.2007

Prítomní: podľa prezenčných listín 

p. Knapík – Podľa prijatého uznesenia mestského zastupiteľstva č. 178 z 28.6.2006
pokračuje rokovanie VI. Mestského zastupiteľstva v Košiciach. V úvode rokovania bolo prítomných 33 poslancov, čo je nadpolovičná väčšina a rokovanie bolo uznášania schopné.
Pripomenul, že overovateľmi zápisnice sú p. Bereš a p. Derjan.
Návrhová komisia bude vo vyhradenom rade pracovať v zložení p. Berberich, p. Melichárek a p. Hulmečíková.

––-     ––-     ––-

Stanovisko k realizácii priemyselného plánu spoločnosti KOSIT, a.s.

p. Knapík - Pri schvaľovaní programu sa dohodli, že prvým bodom na pokračovaní 
VI. rokovania mestského zastupiteľstva bude stanovisko k realizácii priemyselného plánu spoločnosti Kosit, a.s. V prvej časti 26.6.2007 bola prezentácia tohto zámeru, prebehla rozprava a boli zodpovedané technické otázky. V nasledujúcich dňoch prebehlo niekoľko rokovaní na úrovni námestníka primátora mesta Ing. Filipka. Taktiež spoločnosť Kosit, a.s. spracovala písomné odpovede, ktoré boli zaslané poslancom mestského zastupiteľstva. Taktiež sa uskutočnilo aj stretnutie s predstaviteľmi samosprávy okolitých obcí, ktoré sa nachádzajú južne od areálu Kositu.

p. Filipko – V písomne predloženom materiáli je dôvodová správa a návrh na 
uznesenie. Informoval v krátkosti prítomných o tom, čo sa udialo odo dňa prezentácie priemyselného plánu spoločnosti Kosit, a.s. na zastupiteľstve. Tak ako bolo sľúbené, veľmi rýchlo poslanci dostali odpovede na otázky, ktoré vyplynuli z diskusie. Kto by mal nejasnosti, je tu priestor na ďalšie otázky a sú prítomní aj zástupcovia Kositu.
Dňa 4. júla sa uskutočnil dialóg ochranárskych združení a spoločnosti Kosit, a.s.  za účasti zástupcov mesta, poslancov a odborných pracovníkov zo životného prostredia, kde boli rozdiskutované stanoviska a názory obidvoch strán. Možno povedať, že práve pri tejto diskusii odznel návrh predsedníčky občianskeho združenia  Abovská osa p. Urdovej, ktorý si osvojil, ktorá navrhovala, aby vzhľadom na pomerne komplexný proces celého priemyselného plánu rozdeleného do troch etáp, mestské zastupiteľstvo sa teraz vyjadrilo k I. etape, ktorá je pripravená najlepšie. Je jasné financovanie a neznamená navyšovanie kapacity spaľovne nad projektovaný rozsah. Hovorí sa o zabudovaní turbíny, čím by sa zabezpečilo energetické zhodnocovanie. Ďalej je to dobudovanie sušičky kalov, kotol 2 by mal byť upravený, aby bol vhodný na spaľovanie biomasy a kalov.
Spoločnosť Kosit, a.s. prehlásila, že neplánuje dovoz odpadov zo zahraničia. 
Na podnet starostov mikroregiónu Hornád a na podnet primátora mesta Košice sa zorganizovalo stretnutie zástupcov tohto mikroregiónu so spoločnosťou Kosit, ktoré sa udialo včera. Starostovia uvítali to, že sa mohli oboznámiť s priemyselným plánom spoločnosti Kosit. Bolo im vysvetlené, že dnes  bude mestské zastupiteľstvo rokovať a vyjadrovať sa len k I. etape. Odzneli aj kritické slová na nevhodné dočasné uskladňovanie odpadov a vzniknuté požiare. Problémom je aj veľké zaťaženie cesty, ktorá je využívaná na dovoz odpadov do spaľovne. Hľadajú sa preto riešenia, ako v krátkej budúcnosti cestu opraviť.
Na základe týchto stretnutí je predložený návrh uznesenia, kde mestské zastupiteľstvo vyjadruje podporu I. etape priemysleného plánu spoločnosti Kosit, a.s. a odporúča zástupcom Mesta Košice v štatutárnych orgánoch spoločnosti podporiť 1. etapu realizácie priemyselného plánu,
	Ukladá riaditeľovi Magistrátu mesta Košice 
1. Rokovať so spoločnosťou Kosit, a.s. o spôsobe a forme úhrady vkladu mesta Košice do realizácie priemyselného plánu, vo výške akcionárskeho podielu.    T: do najbližšieho rokovania MZ, Z: riaditeľ MMK
2. Pripraviť podklady pre spracovanie „Programu odpadového hospodárstva“ pre Mesto Košice v súlade s platnou legislatívnou SR o odpadoch. Informáciu o stave príprav predložiť na rokovanie MZ do konca roka 2007. T: v texte,       Z: riaditeľ MMK
Ozrejmil, že program odpadového hospodárstva má mesto Košice vypracovaný do roku 2005. Ďalší program vypracuje v náväznosti na krajský program odpadového hospodárstva, čo vyplýva z legislatívy. Z časových dôvodov sa to do konca roka zrejme nebude dať urobiť. Uznesenie ukladá zodpovedným pracovníkom pripravovať koncepciu a podklady.

p. Knapík – Je dobre, že problém bol rozdiskutovaný, lebo je to téma, ktorá má veľa 
otáznikov a keď debatoval so zástupcami spoločnosti Priatelia zeme, tak vnímal, že oni majú na to svoj pohľad, ktorý nie je úplne totožný s navrhovaným postupom. No treba si všímať aj kritické hlasy.

V rozprave vystúpili:

p. Halenár – Ocenil rýchlosť odpovede od Kositu, kvalitu odpovede však považuje za 
katastrofálnu. Položil 4 otázky. Na prvú úplne triviálnu otázku odpovedali na piatich stranách, kde stačila odpoveď na štvrť strany a na ďalšie dôležité otázky síce odpovedali, no asi rozprávajú inými jazykmi, lebo on sa pýtal na niečo úplne iné, než na čo mu odpovedali. Išlo hlavne o kvalitu a beh projektu vzhľadom na vplyv konkurencie a na vplyv smerníc európskej únie, ktoré hovoria o nejakých dátumoch a povinnostiach, ktoré majú členské krajiny vzhľadom na separovaný zber odpadu, hlavne bioodpadu. Na tieto otázky mu vôbec neodpovedali, čím dosť podryli u neho svoju povesť odborníkov v tejto oblasti. 
Pri celom pripravovanom projekte v hodnote niekoľko stomiliónov korún by si mesto nemalo všímať len tú prvú sumu 12 mil. Sk, ktoré od neho Kosit chce na začiatku. Mesto by si malo všímať celý projekt, ktorý je nejasný. Je jasná iba jeho 1. etapa a aj v nej ide o stámilióny korún.
To, že mesto je 34 %-tným podielnikom v tejto obchodnej spoločnosti, je vecou vývoja. Treba si však uvedomiť, že táto obchodná spoločnosť má monopolné postavenie. Tým, že mesto podporí tento projekt, podporí aj silu tohto monopolu na ďalšie roky. Vôbec si nemyslí, že v tomto veľmi silnom otvárajúcom sa segmente trhu, lebo spracovanie a zneškodňovanie odpadov celkovo sa javí ako skutočne veľmi zaujímavý segment trhu a je predmetom zisku, aby Košice podporovali monopol. Práve naopak, Košice by mali vytvárať atmosféru konkurencie. Už to, že mesto podpísalo zmluvu v tejto oblasti s firmou Kosit, ktorá jej zaručuje monopol, je škandál.
Vyzval kolegov poslancov, aby skutočne zvážili, ako budú hlasovať pri tomto návrhu uznesenia aj z toho dôvodu, že má osobnú skúsenosť s tým, že Kosit klame. A klame v tak banálnej záležitosti, ako je zber separovaného komunálneho odpadu. Vykazuje činnosti, ktoré neboli prevedené. Dôkazy poslal komisii životného prostredia. Aj na základe týchto drobností poukázal na to, že by poslanci mali byť  veľmi zdržanliví a v tejto fáze by mali návrh odmietnuť.

p. Melichárek -  Tento bod programu sprevádzajú rôzne, rozporuplné diskusie. Aj 
poslanci dostávali rôzne informácie od spoločnosti Kosit i od skupiny ochranárov,  kde sa navzájom obviňovali z nepravdivých informácií. Ako laik povedal, že samospráva nemôže byť rukojemníkom týchto záujmových skupín a v prvom rade by mala sledovať to, čo je prioritné pre občanov mesta a regiónu a v tomto smere, nič čo bolo povedané, nezohľadňovalo, že je tu aj istý ekologický dopad na občana, ktorý treba zvážiť a ktorý sa dá monitorovať. Množstvo komunálneho odpadu narastá, preto je určite nutné revitalizovať spaľovňu, ale treba zabrániť aj tomu, aby sa tu dovážal a spracovával odpad zo zahraničia. 
Toto ho vedie k návrhu, aby Magistrát mesta vypracoval plán kontroly dovozu a spaľovania komunálneho odpadu a zároveň, aby v rámci realizácie tohto projektu bolo vytvorené určité monitorovacie stredisko, ktoré by mohlo reagovať aj na podnety občanov a spätne zistiť, aký druh odpadu a kedy bol spaľovaný. Hovorí o tom na základe konkrétnych pripomienok občanov, ktorí sa s tým stretli, lebo Kosti pracuje veľmi intenzívne práve v dňoch pracovného pokoja, v sobotu a nedeľu, keď v noci sa ozýva hluk a vychádza nepríjemný zápach zo spaľovne. Takto by sa dalo zabrániť tomu, aby sa Košice nestali strediskom Európy na spaľovanie odpadu.

p. Dittrich – Mesto má vypracovaný program odpadového hospodárstva len do roku 
2005? Ak je to tak, je na mieste otázka, že čo robí oddelenie životného prostredia a prečo sa nezaoberalo touto problematikou, lebo je polovica roku 2007. Pritom sa riaditeľovi Magistrátu mestu dáva úloha iba pripraviť podklady na vypracovanie programu odpadového hospodárstva. Osobne si myslí, že Košice by mali mať takýto program a riaditeľovi MMK by sa malo uznesením uložiť, aby bol do konca roka spracovaný. Bez neho je mesto vo vzduchoprázdne. 
Navyše to, čo prezentuje firma Kosit vo svojom „podnikateľskom zámere“ je viac veci spochybniteľných a nereálnych, lebo si protirečia. Navrhol, aby sa o predloženom návrhu na uznesenie, ktoré je v troch bodoch, hlasovalo jednotlivo o každom bode. Je to procedurálny návrh.

p. Filipko – Vysvetľoval, že z legislatívy vyplýva, že mesto môže vypracovať svoj 
program odpadového hospodárstva až potom, keď bude vypracovaný Krajským úradom  životného prostredia, ktorý ešte nie je. Nie je to preto, žeby mesto nechcelo, alebo nestíhalo. Pracuje sa podľa určitých smerníc a pravidiel, ktoré sú platné a tie platia do roku 2010 a z platnej legislatívy vyplývajú povinnosti, ktoré mesto musí dodržiavať. Samotný program odpadového hospodárstva mesta Košice sa bude môcť spracovať pri zachovaní postupnosti.

p. Petrvalský – Podivil sa, že mesto musí čakať na nejaké smernice  z kraja. Určité 
smernice platia a aj v roku 2005 sa plán odpadového hospodárstva dal spracovať.

p. Slavkovská – Program odpadového hospodárstva v zmysle platnej legislatívy sa 
spracováva na štyroch úrovniach. Je to program odpadového hospodárstva Slovenskej republiky, následne program odpadového hospodárstva kraja, obvodných úradov životného prostredia a nakoniec je to program odpadového hospodárstva obcí a všetkých  právnických osôb, ktoré nakladajú s odpadmi. V zmysle platnej legislatívy jednoducho platí, že program odpadového hospodárstva nižšieho stupňa musí byť v súlade so záväznou časťou programu odpadového hospodárstva vyššieho stupňa. V súčasnosti sa pripravujú spracovania programov odpadového hospodárstva krajov.
Nedá sa povedať, žeby program odpadového hospodárstva mesta, ktorý bol spracovaný v rokoch 2001- 2002, nebol platný. V jeho intenciách mesto naďalej plní podmienky obcí pri nakladaní s komunálnym odpadom v súlade s platnou legislatívou. 
Program odpadového hospodárstva mesta podlieha schváleniu Krajského úradu životného prostredia a kým ten nemá spracovaný svoj vlastný progam, nemôže odsúhlasiť ani program mesta.

p. Gamcová – Podporila stanovisko p. Halenára, pretože si myslí, že vopred si 
pripraviť odpovede na otázky a potom ich napísať  na papier a poslať ich poslancom, nepovažuje za správne. Predstavitelia Kositu mali odpovedať na otázky vtedy, keď sa ich poslanci pýtali a to že na odpoveď minuli množstvo papiera svedčí o tom, že tu niečo nie je v poriadku.
Vyjadrila sa k odpovediam na svoje otázky. Nie je presvedčená o tom, že poplatky za odpad stanovuje mestské zastupiteľstvo. Schvaľuje ich síce, ale na základe dohody s Kositom, s jedným obrovským monopolom na spracovanie odpadov. To si treba uvedomiť a občania by to mali vedieť. Nie je presvedčená, že poplatky ostanú na tejto úrovni, ako sú dnes. Predložený priemyselný plán hovorí naozaj o tom, že Kosit bude mať finančné problémy a bude tlačiť na mesto, aby zvyšovalo poplatky a deklarované zisky stoja na veľmi labilných n nohách. 
Spochybniteľná je aj odpoveď na otázku, aká je separácia v meste Prešov. V Prešove začala separácia na základe recyklačného fondu a projektu, ktorý bol akceptovaný a dovolila si tvrdiť, že mesto Prešov za rok dosiahlo podstatne výraznejšie výsledky ako Kosit.
Trvá na tom, že odpoveď Kositu nie je dostatočná. Tvrdia, že nie sú zverejnené výsledky separovania, ale ona ich dobre poznám. Mesto Prešov má svoju vlastnú spaľovňu a má svoje vlastné stredisko na spracovanie odpadov a nemá nejeký monopol, ktorému ešte musí platiť a z tejto separácie má vlastné príjmy. Ďalšie vlastné príjmy má za spracovanie biologického odpadu a ďalších komodit. Možno by sa malo uvažovať o tom, aby aj Košice mali svoj samostatný podnik, ktorý sa bude zaoberať tak významným spracovaním a recykláciou odpadu. Možno potom by sa mohli porovnávať aj ceny, či sú dobré, alebo zlé.

p. Halenár – Pripomienka k dátumom, lebo je mu ľúto, že si vypočuli kopu prázdnych 
slov od p. Slavkovskej, z ktorých sa nič konkrétne nedozvedel. Upozornil prítomných, že  na komisiu životného prostredia jedna členka povedala, že do roku 2010 Európska únia zaväzuje členské štáty, aby začali zberať a zhodnocovať bioodpad. Dnes bioodpad v Košiciach tvorí asi 45 % celkového odpadu. Tým, že polovica dopadu, ktorý dnes toto mesto produkuje, by sa v roku 2010 mal dostať mimo spaľovne a mimo zberu. To je podstatná informácia. Je mu ľúto, že Kosit na priame otázky odpovedal kopou prázdnych slov a chce od poslancov stanovisko k stámiliónom korún. To je jadro problému, že na jednej strane predpisy budú tlačiť mesto k tomu, aby sa čím menej odpadu spaľovalo a na druhej strane je tu projekt Kositu, ktorý žiada peniaze, aby mohol spaľovať omnoho viac odpadu. To mu nejde dokopy.

p. Knapík – Oznámil, že p. Hegyi ho informoval o tom, že je pripravená petícia 
obyvateľov v súvislosti s odpadmi. Požiadal p. Hegyiho, aby ju predložil do podateľne na zaevidovanie a s touto petíciou sa mestské zastupiteľstvo bude zaoberať.
Odzneli kritické slová k informáciám zo strany Kositu, dal im preto priestor na vysvetlenie.

p. Makatúrová – Materiály, ktoré pripravil Kosit,  v súvislosti s oficiálnym  
materiálmi, sú platné na území  Slovenska. Slovenská republika má vypracovaný program odpadového hospodárstva na roky 2005 – 2010. V záväznej časti programu odpadového hospodárstva Slovenskej republiky v čl. III ods. 4 - údaje o nakladaní s komunálnymi odpadmi sa uvádza: 
-	využiť existujúcu kapacitu spaľovní na komunálny odpad v Bratislave a Košiciach, 
-	ukončiť rekonštrukciu spaľovne komunálnych odpadov v Košiciach,
-	uprednostniť energetické zhodnotenie spaliteľných vysoko kalorických zložiek pre ich ukladaním na skládky,
Na stránke recyklačného fondu je tabuľka, ktorú má k dispozicii a program odpadového hospodárstva SR má tiež. Mesto Košice od recyklačného fondu získalo za separovaný zber, ktorý vykonala spoločnosť Kosit, získalo peniaze podľa ton vyzbieraných komodít. Mesto Košice sa ocitlo na 1. mieste pred mestom Kremnica a spolu dostalo 6.778.120,- Sk. Mesto Prešov – umiestnenie nevie odhadnúť, ale dostalo spolu 840.420,- Sk. Táto informácia hovorí za všetko.
Čo sa týka rekonštrukcie, vychádzajú z aktuálne platných údajov. 
Na otázku p. Halenára – V § 32 zákona o energetike sa ako obnoviteľný zdroj charakterizuje biologicky rozložiteľná zložka komunálnych odpadov. Znamená to, že komunálne odpady majú tiež svoj biologicky rozložiteľný podiel, ktorý je uplatniteľný energeticky a majú stanovisko Ministerstva hospodárstva SR, ktoré hovorí o to, že priemyselný plán, ktorý predložili mestskému zastupiteľstvu je v súlade s energetickou politikou vlády SR.
Čo sa týka čísel – záväzné čísla pre Európsku únie nie sú len pre separovaný zber, podotkla, že tieto spĺňajú, ale sú aj pre určité technologické vybavenie, ktoré musí spaľovňa, ktorá chce pracovať na trhu, mať.
Prosia mestské zastupiteľstvo, aby im dovolilo zrekonštruovať jeden existujúci kotol, ktorý je zatiaľ odstavený, v ktorom behajú pavúky a pokiaľ ho nezrekonštruujú, v prípade poruchy  musí spaľovňa stáť. 
Prosia mestské zastupiteľstvo, aby im dovolilo opraviť existujúcu K2 a aby im dovolilo postaviť turbínu, pretože Tepláreň ich odpája a paru musia púšťať do vzduchu. Tá para môže byť predaná, môže vyrobiť peniaze, ktoré musia odpočítať z ceny odpadu.
Ďalej prosia o dovolenie pomocou pary vyrobiť sušiace zariadenie na kaly z čističky odpadových vôd aj z Košíc, ktoré sú momentálne vyvážané na skládky, lebo sú nekompostovateľné. 
Prosia o dovolenie po ich usušení zhodnotiť ich v tom istom zariadení, ktoré majú. 
O tom majú poslanci mestského zastupiteľstva hlasovať.

p. Jeník – Komisia verejného poriadku, životného prostredia  a ochrany zdravia 
zasadala síce bez zástupcov Kositu, ale ešte pred tým predseda komisie a členovia boli prítomní na stretnutí zástupcov Kositu, pracovníkov Magistrátu mesta a všetkých ostatných odborníkov v tejto oblasti, kde boli prizvaní aj zástupca Sosny, ale účasť nepotvrdili.
Otázka spracovania biomasy vrátane kompostovania sa v zmysle zákona mala riešiť do konca roka 2005. Udelená výnimka so dotýka Správy mestskej zelene aj Kositu, ktorý podal podrobné vysvetlenie, ako budú postupovať v tejto oblasti. Je to dôležité, preto treba na tom popracovať. Pre korektnosť a objektívnosť povedal, že o týchto veciach sa veľa hovorilo.

p. Halenár – Reagoval na vystúpenie p. Makatúrovej. Voči tomu čo povedala sa nedá 
namietať okrem toho, že nepýtal sa na to, o čom hovorila. Celá idea jeho postoja spočíva v tom, že presne to o čom hovorila, by malo byť zdrojom súťaže. V tejto oblasti sa skutočne otvára veľmi vážny trh a on nevidí jeden jediný dôvod, prečo by mal hlasovať pre posilňovanie pozície Kositu. 
Ešte raz zdôraznil, že Kosit, okrem toho že sú problémiky s platením faktúry a uznaním ceny za zimnú údržbu, ktorú nepovažuje za podstatné a pritom v účtovníctve rastie mestu nejaká položka, Kosit klame. Kosit klame v banálnych veciach, čo sa týka zberu separovaného odpadu. To je pre neho veľmi vážny podnet k otvoreniu trhu a k preskúmaniu celej zmluvy.

p. Krištof – Má určite skúsenostiv oblasti samosprávy ako aj v oblasti manažmentu
firiem. Mesto Košice je akcionárom v Kosite. Mesto Košice je zodpovedné zo zákona za likvidáciu odpadu a nie je možné ísť na nezrekonštruovaných zariadeniach spaľovne do ďalšieho obdobia. To, akým smerom sa pôjde ďalej znamená aj zefektivňovanie ďalšej čínnosti či už v oblasti bioodpadov, či kalov. Je na mestskom zastupiteľstve, čo bude ďalej a konkurencia donúti mesto, aby riešilo túto oblasť komplexne, v intenciách zákonných noriem. V tejto fáze je mestské zastupiteľstvo povinné reagovať a zhodnocovať súčasný majetok mesta z pozície akcionára a zároveň aj rekonštruovať dané zariadenie, aby sa nezneprijemňoval okoliu a občanom život.

p. Makatúrová – Počula obvinenie, e klamú, no nevie v čom. Množstvo 
vyseparovaných komodít vrátane zberných dvorov a obchodných činnosti má zosumarizované v tabuľke. Je tam uvedená každá komodita – plasty, sklo, fólie. Nieje tam zahrnutý veľkoobjemný odpad, ktorý sa triedi na novom stredisku separovaného v objeme 1700 ton za mesiac. Okrem toho predávajú palivové drevo do sociálne slabších domácností, robia zber pneumatík a ďalšie aktivity. Na EI je pripravený návrh veľkej triediacej linky na plasty, na sklo a je to spojené s kompostárňou. 
Ak jej p. Halenár povie v čom klamú, bude vedieť, na čo má reagovať.

p. Knapík – Bol by rád, keby sa tie veci vysvetlili, lebo mesto má v spoločnosti 
spoluúčasť.

p. Makatúrová – Treba vysvetliť jednu vec. Zákon im ukladá evidovať všetky 
privezené odpady aj komodity. Vedia dokázať evidenciu na bráne v minútových intervaloch. Je zaevidované každé auto, ktoré príde. Je odvážené, zakategorizované, skontrolované. Keďže sú povinní dodržiavať nielen zákon, ale sú aj držiteľmi ISA 9001 a 14001, tak majú vypracovaný celý systém, akým spôsobom sa u nich materiály prezentujú, uchovávajú aj dávajú. Čokoľvek u nich prejde cez bránu vedia od roku 2001 ukázať. To sa týka aj komodít za separovaný zber. Tieto komodity vykazujú pre recyklačný fond a sú veľmi prísne kontrolované, pretože z nich sa získavajú štátne prostriedky, ktoré nedostáva Kosit, ale mesto Košice.
	
p. Knapík – Požiadal, aby tie konkrétne informácie, ktorými p. Halenár disponuje, 
	boli Kositu poskytnuté, aby spoločnosť mohla reagovať.

p. Filipko – Reagoval na vystúpenie p. Halenára. Mestské zastgupiteľstvo nie je 
fórum, ktoré má riešiť, kto klame. Ak má p. Halenár také informácie, je povinnosťou poslanca, aby zareagoval, oznámil to mestu a kompetentným orgánom. 
K vyjadreniam p. Gamcovej.  Hovorí sa o cenách, no treba dať pravdivú a komplexnejšiu informáciu. Dnes je cena za odpad v Košiciach 650,- Sk na obyvateľa. Táto cena bola stanovená úplne na počiatku tohto procesu. Nebola menená. Už v tom čase Bratislava, ktorá je zrovnateľná svojim spôsobom likvidácie odpadu ma cenu 1.200,- Sk. V meste Košice za 650,- Sk bol ponúknutý oveľa väčší komfort, oveľa viacej služieb. Vybudovali sa zberné dvory, vykonáva sa separovaný zber a pri tých 650,- Sk sa poskytujú služby občanom, na ktoré sa už ani nevyberú peniaze na poplatkoch. 
Ťažko je zrovnávať Košice s inými mestami, ale robil sa prieskum samospráv, kde  jednotlivé mestá zadávali určité čísla a v kategórii veľkých miest nad       50 tis. obyvateľov poplatok za odpad sa pohybuje od 300,- do 570,- Sk pri ukladaní na skládke. 

p. Blaškovičová – Bola požiadaná, aby prečítala znenie petície, ktorú podpísalo
	2195 občanov. 
My občania mesta Košice a priľahlých obcí žiadame poslancov mestského zastupiteľstva v Košiciach, aby nepodporili priemyselný plán spoločnosti Kosit z týchto dôvodov:
Obsahuje ekonomicky neisté aktivity a kalkuluje s niektorými nadhodnotenými údajmi. Akýkoľvek iný vývoj oproti ideálnym podmienkam, s ktorými Kosit počíta a jeho následný neúspech by sme museli zaplatiť vo zvýšených poplatkoch za odpad my občania. Aj keď ide rádovo o stovky miliónov korún, doteraz nebola poslancom, ktorí majú hlasovať o jej podpore, poskytnutá informácia o celkovej výške plánovanej investície. Zvýšením kapacity spaľovne na 190 až 200 tisíc ton odpadov ročne a množstva spaľovaných odpadov hrozí zvýšenie množstva celkových ročných emisií. Zvýši sa riziko dovozu odpadov zo zahraničia do spaľovne. Zvýšia sa negatívne dopady nákladnej dopravy na prostredie a množstvo nebezpečných odpadov produkovaných spaľovňou. Kvôli potrebe plniť spaľovňu veľkým množstvom odpadov sa zníži záujem Kositu o rozvoj triedeného zberu odpadu pre recykláciu a kompostovanie. 
Plán spoločnosti Kosit ide proti ekolgicky a proti ekonomicky výhodnejším spôsobom nakladania s odpadmi, kalmi a biomasou. Spaľovňu odpadov v súčasnosti nie je potrebné rekonštruovať, ani rozširovať. Prešla nedávno rekonštrukciou, spĺňa emisné limity a ani jediný kotol s kapacitou 80 tisíc ton nie je naplnený. Podpísané 2195 občanmi.

p. Kočiš – Kde je pre občana záruka, že nebude za likvidáciu odpadu platiť viac?
Čo chce robiť mesto v oblasti separácie zberu? Poplatok za likvidáciu odpadu sa totiž stanovuje tak, že sa do neho premietajú náklady toho, kto odpad likviduje mínus separácia. Občan vôbec nepociťuje zo strany mesta žiadnu snahu znižovať poplatky za likvidáciu odpadu. Z predloženého materiálu lmu vyšlo, že likvidácia odpadu bude lacnejšia tým, že bude produkovaná elektrická energia. Na jej výrobu však treba produkovať odpad. Vychádza mu to tak, že keď chce mať lacnejšiu likvidáciu, tak či sa mu páči, alebo nie, musí produkovať odpad. Z tohto materiálu sa mu nezdá, že je to pre občana výhodné. Rozumie tomu, že Kosit chce produkovať elektrickú energiu, bude to lukratívna záležitosť, no na druhej strane sa pýta, prečo mesto nerobí žiadne aktivity. Prečo si nezvýši podiel v nejakej obchodnej spoločnosti? Prečo samo niečo nevytvára? Prečo sa o tom nerokuje?

p. Knapík – To, že sa teraz o tom rokuje, je jedna z možností a to je aj odpoveď na 
otázku p. Kočiša. Mesto je v Kosite akcionárom a do istej miery sa ho predložený zámer dotýka. Treba mať komplexný pohľad a v budúcnosti sa tým zapodievať. Možno treba strategicky rozhodnúť o zvýšení podielu mesta v Kosite, alebo o inej alternatíve.

p. Dittrich – Dostali sa do polohy, keď jeden poslanec povedal, e firma klame.
Nechcel k tomu bodu hovoriť, lebo čas beží a najlepšie by bolo túto rozpravu skončiť a celý materiál posunúť niekde inde. Dovolil si však uviesť niekoľko čísel, ktoré svojím spôsobom potvrdia to, čo tvrdí p. Halenár. V 04/2002  predložil hlavný kontrolór Ing. Bernát výsledky kontroly v Kosite. Tá kontrola mala niekoľko častí a hovorí sa tam aj o spaľovaní. V tejto správe sa uvádza čiastka 37500 ton za rok. Násobil to 1.500,- korunami a bol z toho nejaký finančný výsledok. Zaujímavé je číslo 37500 ton. Prečo? Pretože priemyselný plán, ktorý predložil Kosit v peknej brožúrke, za rok 2002 uvádza 52276 ton. Je to o trochu viac. Navyše materiál, ktorý poslanci dostali v prehľadnej tabuľke uvádza za rok 2002 množstvo odpadu 72290 ton. 
Poslanci sú zavádzaní, sú klamaní, sú vodení za nos. Darmo p. Makatúrová povie, že od roku 2001 vie preukázať všetko, čo prešlo vrátnicou, tieto čísla hovoria o tom, že asi nehovorí pravdu.

p. Makatúrová – Množstva zneškodnených odpadov sú v odpovedi Kositu. Tie 
množstva sú kontrolované štátnou správou, sú podložené aj váhovými lístkami a povinnú evidenciu týchto odpadov vedie aj mesto Košice a primátor mesta ju každoročne posiela príslušným zodpovedným štátnym úradom. Primátor mesta od roku 2001 so svojimi odbornými pracovníkmi jednak kontroluje evidenciu a mesto robí svoju vlastnú povinnú evidenciu, ktorá je posielaná na štátnu správu. Nemajú dôvod klamať v množstvách odpadov.

p. Gamcová – Reagovala na poplatky. Stále sa nedozvedeli jednu závažnú odpoveď, 
ako zaručí mesto zmluvne, aby sa nezvyšovali poplatky za komunálny odpad. Dovolí si tvrdiť, že Prešov je v tomto ozaj ďalej. Darmo p. Makatúrová hovorí niečo iné. Ona si ju ešte pamätá ako poslankyňu, keď bola veľmi kritická a teraz zrazu nechce počúvať žiadne kritické poznámky. Občania Prešova platia podstatne menej za spracovanie odpadu a stačí sa prísť pozrieť do ktoréhokoľvek rodinného domu a domácnosti, ako tam mesto pokročilo v oblasti separovaného zberu. Keď chce na sídlisku KVP separovať svoj odpad, tak musí prejsť pomaly pol kilometra, aby mohla odovzdať sklo, papier, alebo iné komodity. A keď si chcela zabezpečiť separovaný zber, tak musela žiadať, aby dali pred jej blok jednu nádobu. To je jej jedna skúsenosť.

p. Halenár – Bolo p. Makatúrovou spomenuté, že čísla, ktoré predkladá Kosit sú 
korektné, keďže ich podpisom potvrdzuje primátor mesta a na ich správnosti pracujú ľudia na Magistráte mesta. Dovolil si spochybniť aj túto vetu a to z dôvodu, že ako člen komisie životného prostredia, keď bola téma separovaný zber, tak na otázku, koľko ton separovaného zberu bolo za rok vyzbierané, odpovedal pracovník magistrátu, že to je obchodné tajomstvo, že to sa nesmú dozvedieť. Dnes tu p. Makatúrová stoji a snaží sa obhájiť tri rôzne čísla, čo je fakt, ktorý sa nedá zmeniť. Počet ľudí, ktorí na magistráte kontrolujú vyúčtovanie faktúr a počet ľudí, ktorí sa dostávajú ku skutočne podstatným informáciám a nie sú ochotní zdieľať ich s členmi komisie, ktoré sú na to určené, jasne podrýva pozíciu Kositu aj v tomto projekte, aspoä u neho.

p. Balún – Spaľovňa je už niekoľkoročným problémom. Pri návrate do minulosti, kto 
si spomenie, ako bolo predkladané exnámestníkom p. Budayom, že spaľovňa je strieborné vajce v meste Košice a v zapätí z nepochopiteľných dôvodov sa spaľovňa predávala a už odvtedy sa vlečú tie problémy a myslí si, že to nebude tak skoro ukončené. Tie problémy budú, lebo tu nie je konkurencia. Spomenul vtedy mesto Ulm v Nemecku na rozhraní dvoch spolkových republík ma dve spaľovne. 
Pokiaľ ide o cenu, je pravdou, že cena sa od začiatku nemenila. Ale je treba povedať aj tú druhú časť, že už na začiatku bola stanovená neprimerane vysoko. Tá cena nebola vtedy adekvátna prostrediu a podmienkam. Nechápe to, že mesto  pustilo jedno veľké sústo, akým spaľovňa je,  do súkromných rúk. Už sa tam vymenili majitelia, aj sa urobili potrebné rekonštrukcie, no kde je záruka, že následné informácie nebudú mať tlak na mesto a následne na občanov. 
Nedá sa porovnávať mesto Košice s ostatnými mestami. Už roky je tu množstvo veľmi nejasných otázok, na ktoré je veľmi ťažko nájsť odpoveď aspoň pre bežného človeka, ale peniaze dáva.

p. Filipko – Upozornil, že sa v diskusia rozbehla všetkými smermi, ktoré sa dotýkajú 
odpadového hospodárstva a jedným hlasovaním o podpore priemyselného plánu spoločnosti Kosit by sa chceli vyriešiť všetky problémy, ktoré mesto v odpadovom hospodárstve trápia. 
Témou je podpora priemyselného plánu a na všetky ostatné veci bude priestor. Je presvedčený, že sa do konca roka bude schvaľovať aj VZN o odpadoch, kde sa môžu riešiť aj spomínané problémy.
K p. Gamcovej – vo všetkých oblastiach života sa ceny hýbu smerom hore, či je to za elektrinu, vodu a všade sa uplatňuje nejaký inflačný príplatok a tu prevláda názor, že tá košická zázračná spaľovňa, alebo spoločnosť Kosit dokáže fungovať ako uzavretý systém, ktorý bol v roku 2002 schválený s určitými víziami, keď sa ešte presne nevedelo, ako to bude fungovať. Je tu presvedčenie, že nielenže netreba do toho systému investovať, ale poplatky sa budú zázračne  znižovať. Nie je pravda, že mesto sa vôbec nestará o separáciu, lebo to čo realizuje Kosit, to je v súlade s určitými pravidlami a predpismi.
Odznievajú tu dnes veľmi neadresné a veľmi nepodložené informácie. Nechce každého komentovať, len si treba uvedomiť, že perpetum mobile, ani zázračný systém na tomto svete neexistuje a treba to vnímať reálne.

p. Halenár – To sa skrátka nedá počúvať. Poslanci tu nie sú preto, aby to schválili.
Sú tu preto, aby o predloženom materiáli rokovali. To je veľký rozdiel. Zo strany námestníka môže také vystúpenie vyznieť ako ovplyvňovanie poslancov. To povedal úplne b okom.
Súhlasí s tým, že sa mesto  zapojilo do určitého integračného procesu. Tie ceny a čísla budú jednoducho rásť, tomu sa nedá vyhnúť, ale inak ich bude chápať a inak ich budú chápať občania, ak tie čísla budú rásť, alebo sa budú hýbať v nejakom konkurenčnom prostredí, alebo sa budú hýbať v posilnenom monopole. A o to sa jedná. Tu sa predkladá materiál, ktorý významnou mierou posilňuje monopol.

p. Melichárek – Vzhľadom na vývoj diskusie svoj doplňujúci návrh stiahol.

p. Knapík – Dal hlasovať o procedurálnom návrhu p. Dittricha, aby sa o jednotlivých 
bodoch uznesenia hlasovalo osobitne.

Hlasovanie č. 1: za 22, proti 2. zdržali sa 13.

p. Melichárek – K predloženému návrhu na uznesenie neodzneli žiadne ďalšie 
	návrhy. Prečítal prvý bod.
Mestské zastupiteľstvo v Košiciach podľa § 6 ods. 2 písm. ad) Štatútu mesta Košice vyjadruje podporu I. etape priemysleného plánu spoločnosti Kosit, a.s. a odporúča zástupcom Mesta Košice v štatutárnych orgánoch spoločnosti podporiť 1. etapu realizácie priemyselného plánu,

Hlasovanie č. 2: za 29, proti 6, zdržali sa 5.

p. Melichárek –Prečítal druhý bod návrhu na uznesenie.
Mestské zastupiteľstvo v Košiciach podľa § 6 ods. 2 písm. ad) Štatútu mesta Košice ukladá riaditeľovi Magistrátu mesta Košice 
Rokovať so spoločnosťou Kosit, a.s. o spôsobe a forme úhrady vkladu mesta Košice do realizácie priemyselného plánu, vo výške akcionárskeho podielu.    T: do najbližšieho rokovania MZ, Z: riaditeľ MMK

Hlasovanie č. 3: za 28, proti 5, zdržali sa 7.

p. Melichárek – Prečítal tretí bod návrhu na uznesenie.
Mestské zastupiteľstvo v Košiciach podľa § 6 ods. 2 písm. ad) Štatútu mesta Košice ukladá riaditeľovi  MMK pripraviť podklady pre spracovanie „Programu odpadového hospodárstva“ pre Mesto Košice v súlade s platnou legislatívnou SR o odpadoch. Informáciu o stave príprav predložiť na rokovanie MZ do konca roka 2007. T: v texte, Z: riaditeľ MMK.

Hlasovanie č. 4: za  38, proti -, zdržal sa 3

––-     ––-     ––-

27. Správa o realizácii „Rozvoja služieb pre seniorov mesta Košice na obdobie 
      rokov 2005 – 2007“

p. Knapík – Nakoľko sa do rozpravy nikto neprihlásil, dal slovo návrhovej komisii.

p. Hulmečíková - Mestské zastupiteľstvo v Košiciach podľa § 6 ods. 2 písm. ad) 
Štatútu mesta Košice berie na vedomie správu o realizácii schváleného materiálu „Rozvoj služieb pre seniorov mesta Košice na obdobie rokov 2005 – 2007“.

Hlasovanie č. 5: za 37, proti -, zdržal sa 1.

––-     ––-     ––-

20. Správa o realizácii Koncepcie rozvoja bývania pre sociálne znevýhodnené 
      skupiny obyvateľov mesta

p. Knapík – Správa hovorí o realizácii koncepcie od doby, kedy bola schválená 
a o tom, ako sa postupne uvádza do života.

p. Vaegovčák – Koncepcia je spracovaná do roku 2010 a v správe sa vyhodnocuje 
obdobie jún 2006 – máj 2007.

V rozprave vystúpili:

p. Mutafov – V súvislosti s rekonštrukciou sociálnych bytov na Popradskej 72 by pri 
umiestňovaní obyvateľov mala byť použitá istá miera selekcie, lebo s touto skupinou ľudí majú isté problémy v súvislosti s Borovicovým hájom, ktorý je systematiky znečisťovaný aj týmito občanmi, ktorí tam bývajú. Pripomína to potom cyklus točenia sa v kruhu – prevádza sa tam čistenie a keď tam ostáva istá societa, tak sa to opakuje. Na druhej strane časť podnikateľov, ktorí pôsobia vedľa v podnikateľskom centre, majú tam svoje objekty, sú istým spôsobom handicapovaní, keď musia prechádzať k svojim kanceláriám cez priestor, ktorý je do istej miery znehodnotený. 
Je to len prosba, aby sa rozmýšľalo, akým spôsobom sa budú ponúkať byty pre konkrétne skupiny ľudí.

p. Dittrich – Sociálna a bytová komisia materiál prerokovala a odporúča ho 
zastupiteľstvu tak isto prerokovať a zobrať ho na vedomie.
p. Knapík – Uzavrel rozpravu a dal slovo návrhovej komisii.

p. Melichárek - Mestské zastupiteľstvo v Košiciach podľa § 6 ods. 2 písm. ad) Štatútu 
mesta Košice berie na vedomie správu o realizácii Koncepcie rozvoja bývania pre sociálne znevýhodnené skupiny obyvateľov mesta do roku 2010 za obdobie jún 2006 – máj 2007.

Hlasovanie č. 6: zan38, proti -, zdržal sa -.

––-     ––-     ––-

29. Správa o využívaní a stave malometrážnych bytov 

p. Knapík – Správa hovorí o využívaní malometrážnych bytov za obdobie rokov 2003
	až 2006.

p. Dittrich – Sociálna a bytová komisia materiál prerokovala a odporúča ho 
zastupiteľstvu tak isto prerokovať a zobrať ho na vedomie.

p. Knapík – Nakoľko sa do rozpravy nikto neprihlásil, dal slovo návrhovej komisii.

p. Hulmečíková - Mestské zastupiteľstvo v Košiciach podľa § 6 ods. 2 písm. ad) 
Štatútu mesta Košice berie na vedomie správu o využívaní a stave malometrážnych bytov za obdobie rokov 2003 – 2006.

Hlasovanie č. 7: za 39, proti -, zdržal sa -.

––-     ––-     ––-

30. Vydávanie mesačníka samosprávy mesta Košice METROPOLIS

p. Knapík – V tomto bode je predložený návrh na vydávanie košických metropolitných 
novín pod názvom Metropolis. Návrh vychádza z dlhodobej potreby samosprávy mesta a mestských častí spracovať v istej periodicite informácie, ktoré považujú za zaujímavé, o dlhodobých zámeroch mesta, riešeniach, plánoch, oblasť kultúry a celého spektra života. Noviny by v pravidelných intervaloch informovali, čo samospráva plánuje, aké rozhodnutia robí a možno aj analyzovať to, čo sa udialo či už na rokovania zastupiteľstva, alebo na iných fórach. Ktoré majú charakter verejnej správy konkrétne v podmienkach mesta. Materiál je v písomnej podobe a mohol by to byť zaujímavý prvok na to, aby sa zvýšila informovanosť verejnosti, aby občanom ponúkli zhodnotenie programu hospodársko-sociálneho rozvoja, prípadne z podkladov, ktoré sa dielčím spôsobom dostávajú do médií. Ambíciou tohto periodika by bolo poskytnutie presného obrazu o dianí v meste. Nadviazalo by sa na tradíciu, ktorá tu pred nejakým obdobím bola.

V rozprave vystúpili:

p. Čižmáriková – Keďže je z odboru žurnalistiky, vyjadrila sa k zámeru. Podporuje
myšlienku, aby toto mesto malo nejaké svoje noviny. Tradícia večerníka bola pomaly 40 ročná, ale teraz má formu týždenníka. Osobne je jej ľúto, že niekedy úspešná mestská televízia TV NAŠA a pred tým Cabel plus, ktorý už zanikol, dnes vysiela vo veľmi obmedzenom časovom horizonte. 
Mysli si, že občania tohto mesta, ktorých je pomaly 250 tisíc, majú právo na informácie. Iste, do mnohých súčasných periodík sa dostáva veľa informácií z oblasti samosprávy, no netreba sa tomu čudovať, ale každá redakcia má svoju cieľovú skupinu a určité predstavy majiteľov a vtláčajú svoju pečať. Taktiež ne všade a nie vždy sú novinári vítaní,
Osobne by chcela diskutovať k cene periodika, pretože treba veľmi zvážiť, za akých podmienok by mesto vydávalo svoje vlastné periodikum. Áno, platí stará zásada, že čo ľudia dostanú zadarmo, tak to si obyčajne nevážia, ale má to určité ďalšie súvislosti. Rozhodne to nemôžu byť samé aktuality, lebo mesačná periodicita neumožňuje poskytovať denné správy. Najčítanejší denník je Korzár a ten prináša absolútne aktuality. Nevie, či v obsahu by mali byť komentované VZN, ľudia sa v tom nevyznajú, alebo komentované uznesenia. Toto Korzár stíha robiť, aj keď samozrejme z určitého uhla pohľadu. Ďalej platí fakt, že mesto má vlastnú webovú stránku a informatizácia veľmi postupuje a je snaha túto stránku robiť aktuálnou, čo sa jej osobne páči a hodnotí to kladne.
Jej názor je taký. 9,- Sk pre občana na to, aby si kúpil mestské noviny, je pomerne dosť. Korzár stojí 10,- Sk a vychádza denne. Na druhej strane, občan nerád číta také suchšie materiály a nie je veľa novinárov, ktorí vedia relatívne suchšiu tému podať šťavnato. Väčšina mestských častí, ktorá má svoje periodika to rieši tak, že ich vydávanie zafinancuje  z vlastného rozpočtu a tlačí sa taký počet kuso, koľko je domácnosti. Keď by povedala, že mestské noviny by mali vychádzať v 80-ticísovom náklade, tak je to slušný balík peňazí. Ale z vlastnej skúsenosti vie, lebo stála za rozbehom viacerých periodík, je to fantasticky namáhavá práca získať ľudí, aby si kúpili tie vaše noviny. Na to treba veľkú podpornú reklamnú kampaň a nevie, či by mesto na to malo prostriedky. A spoliehať sa na určitý lokalpatriotizmus – však si nás ľudia kúpia, lebo sme mestské noviny, za súčasného stavu, keď je na trhu Korzár, Nový čas, Pravda, Sme, Plus jeden deň – to sú všetko denníky, ktoré prinášajú dosť aktuálne informácie, preto sa trochu obáva toho, či si ľudia noviny budú kupovať, aby sa po určitom čase nekonštatovalo: Áno, myšlienka to bola, tím ľudí to rozbehol, čo je ozaj náročná práca, no bohužiaľ, minulo sa to s úspechom.
Ak už, bola by za to zvážiť, aby sa mesto buchlo po vrecku a dalo noviny do každej košickej domácnosti.

p. Boritáš -  V uznesení je uvedené, že mestské zastupiteľstvo žiada primátora 
zabezpečiť finančné, technické, personálne a organizačné podmienky pre realizáciu projektu. Túto úlohy by preorientoval na riaditeľa Magistrátu mesta.
Materiál sa prejednával na legislatívno-právnej komisii. Konštatovali, že do konca roka by sa mal prijať nejaký postup, prehodnotiť vydávanie mesačníka a potom by sa rozhodlo, že čo ďalej. Do konca roka by sa mal predávať za 2,- Sk. Nie je za to, aby mesačník išiel do všetkých domácností, skôr do stánkov, kde by bola vhodná reklama. Spýtal sa, či to bude zverejnené aj na webovej stránke mesta, lebo v tom prípade si istý počet ľudí články prečíta tam a nebude mať záujem noviny si kúpiť.

p. Matoušek – Faktická poznámka. Pripojil sa k názoru p. Boritáša. Konštatoval, že 
tento návrh na uznesenie ne je dobrý. Personálne zabezpečenie musí byť podchytené v organizačnom poriadku, keď sa hovorí o finančnom zabezpečení, musí byť položka na noviny schválená v rozpočte mesta. Požiadal predkladateľa, aby si to vykonzultoval a pred hlasovaní takéto upravené uznesenie pripravil. 

p. Halenár – On je tiež proti tomuto uzneseniu, ale z úplne iného dôvodu. Nevie, ako 
to má hodnotiť, ale keď je toto produkt oddelenia marketingu tohto Magistrátu mesta, v rozpočte na rok 2008 bude celkom iste hlasovať proti výdavku na marketing. Keď toto oddelenie vyprodukovalo takýto materiál, je na najlepšej ceste, aby sa rozpustilo. To je predsa neuveriteľné, aby si primátor, viceprimátori a starostovia robili reklamu za peniaze daňových poplatníkov. Naozaj si primátor mesta myslí, že toto  je treba riešiť z peňazí daňových poplatníkov, aby mal svoje fórum a a by sa toto dostávalo ľuďom do rúk? Je to jednoznačná reklama a pre neho je to neprípustné. Bije sa to so všetkými pravidlami hry, ktoré on pokladá za správne.
Upozornil kolegov, že okrem tejto správy, ktorá je v písomnej forme, na komisii životného prostredia p Ičo argumentoval asi takto: Média sa venujú hlúpostiam, je treba predstaviť vážne projekty a to bude platforma pre profesionálne periodikum. Šéfredaktor bude nezávislý novinár, ktorý bude mať systém a bude poskytovať objektívne informácie. Za objektívnu informáciu považuje, že zajtra výjde slnko, voda, ktorá je zohriata na 100 stupňov sa mení na paru. To sú podľa neho objektívne informácie. Ďalší argument p. Iča: Nemôžme byť odkázaní na Korzár, ktorý je orientovaný na bulvár. Naozaj má mesto toľko peňazí, aby mesačne dalo štvrť milióna len tak, aby sa pokúsilo o niečo. Naozaj tu prevláda pocit, že ľudia nemajú dostatok informácií práve o nejakých veľkých projektoch? Pár mesiace dozadu tu boli projekty Aupark, Kasárne kpt. Jaroša – ak by to občania dostali v takej forme, ako to bolo pôvodne predložené, myslí si, žeby dostali veľmi zlú informáciu. Vyzval všetkých, aby boli dobrými hospodármi mestského majetku, lebo to sľubovali, keď preberali mandát z rúk primátora.

p. Knapík –Nemyslí si, žeby hlavnou rubrikou malo byť fórum primátora, alebo 
viceprimátorov, či starostov a už vôbec nie, aby to bola reklama. Na to nikto z nich nie je odkázaný. Už v úvode povedal, že by to mali byť informácie, ktoré by istým plánovaným spôsobom boli z úrovne samosprávy poskytované obyvateľom. Je pravdou, že nie je vždy dostatok informácií pri rozhodovacom procese a keď je veľa materiálov, tak sa všetko neobjaví v novinách. Vyberie sa to, čo je zaujímavé, kde je problém , ale iná rovnako dôležitá oblasť sa v médiách nemusí objaviť. To nie je len jeho názor, ale prišlo sa na to, keď sa analyzovala úroveň informovanosti občanov v rámci mesta. Toto je jedno z možných riešení, aj keď nie je ideálne, ani najlepšie, alebo že vyrovná ten deficit, či informačnú dieru. Závisí to od toho, ako sa celá vec rozbehne, ako sa naplnia zámery, ktoré sú v štruktúre a dôvodovej správe uvedené. Rubriky nie sú podstatné, ale to, čo bude tvoriť jadro informačného materiálu. 
Mestské časti skúsenosti majú. Niekoľko rokov vydávajú takéto informačné periodika a nie je to tak, žeby to nemalo svoju odozvu. Poskytujú sa tam aktuálne informácie pre občanov. Je to jeho pohľad a nemusí byť totožný s pohľadom poslancov a ak sa tento materiál neschváli, nič sa nedeje. Informácie sa budú posúvať tak ako doteraz a budú sa hľadať iné spôsoby. 

p. Halenár – Keď dobre pochopil primátora mesta, iba neschopnosť médií na 
súčasnom trhu ho vedie k myšlienke, že to čo on považuje za dôležité, by sa malo objaviť ešte v ďalšom separátnom médiu. Nič proti tejto vete nemá, ale nech si skúsi to médium uhradiť on sám. Nech si ho zaplatí, vydáva, nech si to vyskúša. Ak si myslí, že média nepochopia jeho myšlienky, nech si to urobí sám. Stačí si zobrať hocijaké predvianočné číslo, keď sa nejaký poslanec pýta pána starostu - typ otázok v katastrofálnom duchu. V takom periodiku sa neobjaví jedna jediná kritická myšlienka. A to je to podstatné na zvrhlosti tohto návrhu. Používať peniaze daňových poplatníkov na presadzovanie vlastných myšlienok, to je na tom zlé.

p. Knapík – Nemyslí si, že toto by malo byť vnímané ako neschopnosť miestnych 
médií informovať verejnosť o jeho myšlienkach. To sú prisilné slová a tento materiál to neobsahuje. Je to pohľad p. Halenára. 
Ide o jeden z návrhov, ako zlepšiť informovanosť občanov. Ak nie je dobrý, tak treba hovoriť o tom, ako to zlepšiť. Určite nebude skúšať na poli mediálneho podnikania to, aby založil vlastné noviny. Nemal to doteraz za potreby, ale toto nie je vec, ktorá by v týchto dňoch bola vymyslená za stolom, aby to malo slúžiť čisto jemu, či námestníkom, alebo ďalším ľuďom zo samosprávy. Takéto materiály na slušnej žurnalistickej úrovni fungujú aj v iných mestách, takže nevidí to tak, žeby sa teraz objavovala 100 stupňová vriaca voda, ktorá sa mení na paru a poskytovali to obyvateľom ako objektívnu informáciu.

p. Forgáč – Pokiaľ vie, aj p. Halenár vydáva nejaké noviny, preto ho požiadal, aby 
	nechal možnosť aj mestu Košice prezentovať sa pred svojou verejnosťou.

p. Mutafov – Poopravil jeden názor p. Halenára. Ešte nevie, či bude hlasovať za toto 
periodikum, ale nemožno uprieť primátorovi, ktorý je volený priamo občanmi mesta, právo, ale aj povinnosť informovať ich o svojej práci a na to používa aj verejné prostriedky, lebo bol zvolený. A je na zastupiteľstve, koľko na to vyčlení finančných prostriedkov.

p. Gamcová – Podporila stanovisko p. Halenára, že nie je zaručená objektivita, či je to 
potrebné, alebo nie. Aj na webovú stránku sa dá nahodiť počitadlo a zistiť si, koľko ľudí denne má záujem o informácie z mesta, ktoré sa denne aktualizujú a myslí si, že je to zaujímavejšie médium ako papierová tvorba. Akým spôsobom sa zabezpečí objektivita? Zaujíma ju zloženie redakčnej rady. Svoj nesúhlas s týmto materiálom podporila argumentom, že sa možno stačí pozrieť na dotácie, ktoré mesto venovalo na rozvoj sociálnych služieb v meste Košice, na starostlivosť o starých občanov dostali 500 tis. Sk. Je to žalostne málo. Svoju      žiadosť o príspevok podložili číslami, ktoré sa dajú hocikedy overiť. Vyhodiť 230 tis. Sk na vydávanie nejakého mesačníka, ktorého nákup je len v nejakých víziách sa jej nezdá a peniaze by sa dali využiť na dôležitejšie veci. Priorít je tu podstatne viac, než vydávanie mestského mesačníka, preto bude hlasovať proti tomuto návrhu.

p. Krištof -  Barca vydáva obecné noviny už od 60-tých rokov. Mestská časť Barca 
v tom pokračuje od roku 1990. Vydáva Barčiansky súčasník, na ktorom robí poväčšine on, ale sú tam aj podnety od spolupracovníkov, občanov a rôznych dopisovateľov. Vyprosil si od kolegu poznámky typu – že si tam robia prezentáciu. Nebol starostom od roku 1990, informácie boli vždy objektívne a môže povedať, že informovanosť občanov o práci samosprávy je tiež objektívna.
Okamžite sa spomínajú peniaze daňových poplatníkov. Ale štruktúra príjmov má viac položiek, ktoré vyplývajú z činností, ktoré obec zabezpečuje. Podľa neho by mestské noviny mali byť. Zatiaľ je tu týždenník – Večerník a niektoré jeho stránky týkajúce sa histórie, sú fantastické. 
Je tu internet, webová stránka – no z 250 tisíc ľudí si väčšia polovica radšej prečíta noviny.
Stotožnil sa z názorom p. Boritáša, aby sa noviny predávali za symbolickú cenu 2,- Sk. Konkrétna poznámka k distribúcii – časť by sa mala predávať v stánkoch a v prvej fáze by sa mala využiť distribúcia formou vložiek do niektorých novín. 
V Barci noviny roznášajú, dostáva ich každá mestská časť aj jednotlivé inštitúcie, podnikateľské subjekty. Ohlas je jednoznačne pozitívny.

p. Boritáš – Veľa sa rozpráva, no nepadol žiaden pozmeňujúci návrh. Ak to bude 
schválené, tak je dôležité, aby na decembrovom zastupiteľstve bola predložená informácia ako to funguje, aby sa poslanci vedeli rozhodnúť, či vydávanie novín bude pokračovať aj v budúcom roku. Nezaznela odpoveď na otázku, či budú noviny zverejnené na internetovej stránke.

p. Halenár – Zareagoval na fakt, ktorý poznajú všetci, že klesá čítanosť periodika, 
ktorý sa volá Večerník. A pokiaľ toto nie je dostatočne varovný signál pre poslancov, tak už nevie čo. Pamätá sa na dobu, keď mesto malo dva večerníky, modrý a červený. S modrým večerníkom to bol podobný projekt, ako sa chystá teraz, len za trochu väčšie peniaze. Čo iné dáva jasný ukazovateľ o tom,  nakoľko sa môže také periodikum uchytiť na trhu?

p. Knapík – Poznamenal, že toto nie je podnikateľská aktivita, ide o informačné 
médium, ktoré z vôle tých, ktorí chcú informovať a ktorí sú tu z vôle občanov, rozhodnú o tom či sa noviny vydávať budú a ak sa o rok o dva rozhodne, že neplní to svoj účel, tak aj tak tie prostriedky nebudú úplne zmarené, lebo istú informačnú povinnosť splnili. Veď aj internet niečo stojí a nemusí byť využívaný všetkými. Dajú sa o tom viesť nekonečné diskusie a záver by bol aj tak zložitý.

p. Ičo -  Noviny mesta budú na webe, no v trochu modifikovanej podobe. Nemalo by 
to presne kopírovať mesačné vydanie, bude to skôr doplnok tlačeného periodika.
K cene – Prešli si mnoho periodík podobného typu s podobnou výrobou na Slovensku i v Čechách, kalkulovali, prepočítavali a vyšlo im to na 9,- Sk. Zabezpečenie objektivity, nezávislosti – k tomu sa dá ťažko vyjadriť, to by sa malo ukázať v procese výroby časopisu, v jeho čítanosti a ohlase vo verejnosti.
K pripomienkam p. Halenára – počúval na komisii síce pozorne, len zabudol povedať, že bol vyzvaný k spolupráci. Objektívnosť chceli zabezpečiť tým, že p. Halenár by bol jedným z aktívnych dopisovateľov pre tento mesačník. Aj takáto kontrola by mohla byť zaujímavá.
Čo sa týka personálneho obsadenia, išlo by o dvoch ľudí, ktorí by sa tomu venovali naplno.

p. Halenár – Naposledy k tejto téme, ale nevládal nereagovať. Je fakt, že bol vyzvaný, 
aby prispieval do tohto  periodika, ale to dokážu iba ozaj gumené charaktery, byť proti niečomu a ešte do toho prispievať. Neuveriteľné je už aj to, že to tu p. Ičo vôbec spomenul.. To je ukážka myslenia, ktoré mu je totálne proti srsti.

p. Kanpík – Nakoľko sa už nikto do rozpravy nehlásil, uzavrel ju a dal slovo návrhovej 
komisii.

p. Melichárek – Bol predložený jeden pozmeňujúci návrh od p. Boritáša.
Mestské zastupiteľstvo v Košiciach schvaľuje vydávanie mesačníka samosprávy mesta Košice METROPOLIS, 
Ukladá riaditeľovi Magistrátu mesta Košice zabezpečiť finančné, technické, personálne a organizačné podmienky pre realizáciu projektu.
	T: po VI. rokovaní MZ, Z: riaditeľ MMK.

Hlasovanie č. 8: za 24, proti 5, zdržali sa 5.

––-     ––-     ––-

31. Rámcová obsahová náplň rokovaní Mestského zastupiteľstva v Košiciach
       na II. polrok 2007

p. Knapík – Materiál je v písomnej podobe s návrhom tém a úloh, ktoré by mali byť 
v mestskom zastupiteľstve prerokované. Je to otvorený materiál a vždy je aktuálna potreba vniesť do toho  témy, ktoré bude treba prerokovať a doplniť.

V rozprave vystúpili:

p. Kažimír – Prečítal uznesenie, ktoré bolo prijaté na 7. rokovaní Rady starostov mesta
Košice. Navrhujú materiál doplniť v mesiaci 10/2007 v oblasti legislatívno-právnej, bod 4 Novelizáciu Štatútu mesta Košice. Táto požiadavka je v zmysle dohody medzi Radou starostov a mestom Košice, aby Štatút mesta bol účinný od januára 2008. Prehodnotili aj niektoré kompetencie, ktoré by sa presunuli na mestské časti a malo by to byť aj v tomto návrhu materiálu. Podľa neho v decembri je už neskoro o tom diskutovať a schvaľovať to.

p. Boritáš – Osvojil si návrh starostu p. Kažimíra. Zároveň predložil svoj návrh, ktorý 
vyplýva z uznesenia schváleného 28.6.2007 ohľadom MFK Košice, kde sa uložilo riaditeľovi MMK, aby poslancom boli poskytované základné informácie o hospodárení. Aby to bolo v súlade s týmto materiálom, predniesol návrh na uznesenie. Mestské zastupiteľstvo schvaľuje rámcovú obsahovú náplň rokovaní mestského zastupiteľstva v Košiciach na II. polrok roku 2007 s tým, že pri každom rokovaní bude doplnený nový bod „Informácia o činnosti a hospodárení MFK Košice, a.s. v zmysle platného uznesenia MZ č. 160 bod  3/2“

p. Knapík – Nakoľko sa do rozpravy nikto neprihlásil, dal slovo návrhovej komisii.

p. Melichárek – Prečítal ávrh p. Kažimíra, ktorý si osvojil p. Boritáš.
Mestské zastupiteľstvo v Košiciach podľa § 6 ods. 2 písm. ad) Štatútu mesta Košice a § 20 ods. 3 Rokovacieho poriadku mestského zastupiteľstva schvaľuje  doplnenie Rámcovú obsahovú náplň rokovaní Mestského zastupiteľstva v Košiciach na II. polrok  2007 o tieto body:
- rokovanie MZ október 2007
doplniť legislatívno-právnu oblasť o bod č. 4 Novelizácia Štatútu mesta    
Košice,
- rokovanie MZ december 2007
vypustiť z legislatívno-právnej oblasti bod č. 4 Novelizácia Štatútu mesta   
   Košice,

Hlasovanie č. 9: za 37, proti -, zdržal sa 1.

p. Melichárek – Návrh p. Boritáša.
Mestské zastupiteľstvo v Košiciach podľa § 6 ods. 2 písm. ad) Štatútu mesta Košice a § 20 ods. 3 Rokovacieho poriadku mestského zastupiteľstva schvaľuje  doplnenie Rámcovú obsahovú náplň rokovaní Mestského zastupiteľstva v Košiciach na II. polrok  2007 s tým, že na každom riadnom rokovaní mestského zastupiteľstva bude predložená informácia o činnosti a hospodárení MFK Košice, a.s. v zmysle  uznesenia MZ č. 160 zo dňa 28.6.2007 písm. C. bod 2.

Hlasovanie č. 10: za 37, proti 1, zdržal sa 1.

p. Melichárek – Prečítal pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. ad) Štatútu mesta Košice a § 20 ods. 3 Rokovacieho poriadku mestského zastupiteľstva schvaľuje  Rámcovú obsahovú náplň rokovaní Mestského zastupiteľstva v Košiciach na II. polrok  2007 so schválenými pozmeňujúcimi návrhmi.

Hlasovanie č. 11: za 36, proti 1, zdržal sa -.

––-     ––-     ––-

32. Interpelácie poslancov

p. Halenár – Interpeloval primátora mesta a štatutára mesta, ktoré je 100 %-tným 
 akcionárom  v DPMK, a.s.:
1.	Koľko sprostredkovateľských subjektov pracuje pre DPMK, a.s. vo veci      vymáhania pohľadávok od čiernych pasažierov?
2.	Koľko peňazí vymohli sprostredkovateľské subjekty vo veci vymáhania pohľadávok od čiernych pasažierov? Uveďte podľa jednotlivých subjektov a rokov, počas ktorých pracujú pre DPMK, a.s.
3.	Koľko peňazí získali sprostredkovateľské subjekty od DPMK, a.s. vo veci vymáhania pohľadávok od čiernych pasažierov? Uveďte podľa jednotlivých subjektov a rokov, počas ktorých pracujú pre DPMK, a.s.
4.	Aké kroky urobil primátor mesta v súvislosti s informáciou hlavného kontrolóra ohľadom nevýhodne nastavených výberových podmienok pre obstaranie autobusov v sume 120 mil. Sk?
5.	Aké kroky urobil primátor mesta v súvislosti s informáciou bývalého predstavenstva DPMK, a.s., ktorú predložil hlavný kontrolór, kde predstavenstvo vyslovilo podozrenie z porušenia obchodného tajomstva bývalým riaditeľom?
6.	Ktoré zmluvy predchádzajúce predstavenstvo DPMK, a.s. označilo za nevýhodné? Uveďte  dôvody nevýhodnosti a predpokladanú sumu, ktorú DPMK, a.s. vydal naviac, ak by sumy neboli výhodné. Uveďte tieto sumy a zmluvy podľa dodávateľov a rokov.
7.	Ktoré z týchto zmlúv sú už po dobe ich platnosti a ktoré ešte platia? Uveďte, aké dôsledky boli vyvodené pre tých, čo podpisovali takéto nevýhodné zmluvy.
8.	Ktoré z ďalších zmlúv vzniknutých už počas práce predchádzajúceho predstavenstva DPMK, a.s. je možné označiť za nevýhodné? Uveďte dôvody nevýhodnosti a predpokladanú sumu, ktorú DPMK vydáva naviac, ak by zmluvy neboli nevýhodné. Uveďte tieto sumy a zmluvy podľa dodávateľov a rokov.
9.	Uveďte všetky zmluvy DPMK, z ktorých plynie monopolné postavenie pre dodávateľa na dobu dlhšiu než 3 roky.

Spýtal sa primátora mesta p. Knapíka, ako štatutára mesta Košice:
1.	Prečo nie sú zverejňované zápisnice z rokovania poslancov Mestského zastupiteľstva Košice, aby občania mali možnosť nahliadnuť do priebehu rokovaní bez toho, aby boli na nich fyzicky prítomní? Podľa zákona č. 211/2000 § 5 ods. 6 a 2 je mesto povinné toto učiniť.
2.	Sú zasadania stálych komisií mesta Košice  verejné? Žiada o odpoveď: áno/nie.
3.	Prečo nie sú na web stránke mesta verejne prístupné materiály, ktoré poslancom mestského zastupiteľstva predkladá hlavný kontrolór?

Spýtal sa primátora mesta p. Knapíka, ako štatutára  mesta Košice, ktoré má najväčší obchodný podiel  vo VVS, a.s. a tiež ako podpredsedu predstavenstva VVS, a s.:
1.	Či by spolu s členom dozornej rady VVS, a.s. a poslancom MZ v Košiciach  p. Mutafovom požiadali riaditeľa VVS, a.s. o okamžité preverenie možnosti pripojiť rodinné domy na Kostolianskej ceste na kanalizáciu. Od apríla 2005 má VVS, a.s. žiadosť na riešenie kanalizácie od MMK aj s návrhom na finančnú spoluúčasť. Súčasne by sa mohli opýtať riaditeľa a predsedu predstavenstva, aké kroky vykonala VVS, a.s. pre uskutočnenie výstavby tejto kanalizácie najmä vzhľadom na stav v budovaní kanalizačného zberača z Kostolianskej cesty na Podhradovú. Ďalej spolu s poslancom p. Mutafovom môžu požiadať riaditeľa VVS, a.s., aby výsledkom preverenia možností bol konkrétny návrh  riešenia urýchleného pripojenia rodinných domov na Kostolianskej ceste na kanalizáciu.
2.	Aké kroky a v akom čase vykonalo oddelenie MMK majúce v kompetencii podávanie žiadostí na projekty financované z eurofondov v prípade kanalizácie na Kostolianskej ulici? Ako sa prejavila súčinnosť MMK a VVS, a.s. ohľadom tejto  kanalizácie? Žiadosť riešiť pripojenie rodinných domov na verejnú kanalizáciu a žiadosť o súčinnosť MMK a VVS, a.s. v tejto veci bola z komisie výstavby a životného prostredia odoslaná dňa 25.4.2005.
3.	Vie primátor mesta o skutočnosti, že VVS, a.s. ako monopolný dodávateľ na účely komunikácie s okolím platí reklamnú agentúru? Ak áno, prečo ako podpredseda predstavenstva tomu nezabránil? Ak nie, aké kroky hodlá podniknúť na zamedzenie tohto stavu, ktorý môže budiť podozrenie z míňania peňazí a majetku akcionárov?

p. Mutafov – Interpelácia na p. Čečka, námestníka primátora.
Na aprílovom zastupiteľstve upozornil na to, že majetková komisia má starý štatút, ale členovia sa volili podľa osobitného návrhu. Požadoval zosúladiť tieto veci a to prijať nový štatút a voľby uskutočniť podľa neho. Pripomenul, že do komisie boli zvolené fyzické osoby, no v štatúte je uvedené, že to majú byť predsedovia jednotlivých komisií.  Na toto odpoveď nedostal a nezriadila sa ani náprava.
Pýtal sa tiež na organizačnú štruktúru, ktorá bola v tom čase na webe  a zároveň sa pýtal, koľko ľudí bolo prijatých nad rámec tejto organizačnej štruktúry. Dostal odpoveď, že organizačná štruktúra sa bude prejednávať na zastupiteľstve. To nie je odpoveď na ním položenú otázku. 
Požiadal zástupcov DPMK, aby sa starali o koľajišťa, lebo na mnohých miestach je veľká tráva, neboli vydezinfikované, ani urobené postreky a nevyzerá to dobre. Možno je pripravený nejaký systém postrekov, aby tam tráva nerástla, ale na niektorých miestach je toho dosť.

p. Drábik – Interpeloval primátora mesta.
Ako bude mesto Košice riešiť otázku vytvárania nelegálnych osád neprispôsobivými občanmi v MČ Košice – Nad jazerom. Tieto nelegálne osady totiž ohrozujú bezpečnosť občanov mesta a ich majetku. Je to akútne, treba to riešiť čo najrýchlejšie, aby sa predišlo horším veciam.
Na koho sa majú obrátiť riaditelia materských škôl v meste Košice pri riešení problému budovania hygienických kapacít, aby spĺňali hygienické normy na počty žiakov. Na oddelenie školstva sa už obrátili, ale ten túto problematiku nedokáže riešiť. Ako príklad uviedol, že jedna nemenovaná škola na sídlisku KVP mala návštevu štátneho stavebného dozoru a bolo povedané, že na tento počet detí je málo sociálnych zariadení. Majú dve možnosti: vybudovať väčší počet sociálnych zariadení, alebo znížiť počet detí. A táto nemenovaná materská škola má 400 tis. Sk príjem od policajtov, ktorí platia nájomné za užívanie časti budovy, no všetko odvádzajú mestu a naspäť sa im nedostane nič.
Bol oslovený niekoľkými vozíčkarmi, že sa nevedia dostať do obchodného domu Dargov, lebo je tam veľmi silne poškodený asfalt. Ak ide sám od slovenskej sporiteľne, nevie sa dostať ani cez prejazd. Nemal čas si to preverovať, ale bol by rád, keby sa kompetentní na to pozreli.

p. Dolná – Požiadala riaditeľa MMK, aby poslancom bol doručený telefónny zoznam  
všetkých pracovníkov Magistrátu mesta i mestských podnikov, lebo veľmi ťažko sa vedia dostať na jednotlivé oddelenia.. Uvítala by, keby boli pripojené aj meilové  adresy. 

p. Gamcová -  Mala niekoľko otázok v súvislosti s novou tarifou v DPMK.
Pripravuje sa nejaká osveta,, lebo nový spôsob mnohým ľuďom nie je jasný, dokonca ani jej. Musela si  naštudovať, že keď má človek elektronickú peňaženku, pri vstupe do autobusu ju treba priložiť k snímaču a ten mu automaticky priradí najdrahší lístok, pričom by si cestujúci mohol vybrať z troch možných. Takto pri vystupovaní musí cestujúci znovu priložiť kartu k snímaču a vtedy zaráta cestu, ktorú absolvoval. Obyčajný človek sa o tom nikde nedočíta, nikto ho o tom neinformuje.  A v dnešnej dobe by nemal byť problém mať na dverách ďalší snímač, ktorý by pri výstupe z dopravného prostriedku túto pravdu automaticky identifikoval. Keď si DPMK zvyšuje tarify, mal by ponúknuť aj takúto kvalitu. Žiada, aby bola zabezpečená lepšia osveta.
Zdravotne ťažko postihnutí občania sa pýtajú, prečo musia dokladovať rozhodnutie a vydanie poukazu ZŤP. Považuje to za šikanovanie občanov, lebo keď príde do DPMK vybaviť si čipovú kartu a preukáže sa platným zdravotným preukazom, tak pracovníci by to mali akceptovať. Rozhodnutie je doklad, na základe ktorého sa vydáva preukaz ZŤP, kde je číslo rozhodnutia a fotka razítko. To by pre DPMK malo byť postačujúce na vydanie čipovej karty. Požiadala DPMK, aby zbytočne nešikanoval ľudí.
Ďalšia otázka smeruje na oddelenie školstva.
Zaujíma ju počet pedagogických a nepedagogických pracovníkov, korí dostali výpoveď pri racionalizácii škôl a školských zariadení, ktorá bola nedávno schválená. Zaujíma ju objem finančných prostriedkov, ktoré budú vyplatené v zmysle vypovedaných pracovných zmlúv plus odstupné. Zaujíma ju počet pracovníkov pedagogických i nepedagogických, ktorí od 1.9.2007 budú pokračovať na nástupníckych a iných školách a celkový dlh škôl a školských zariadení k 1.9.2007. 
K organizačnému poriadku. Pri prejednávaní tohto bodu sa pýtala na úsporu finančných prostriedkov. Doteraz nedostala odpoveď na túto svoju otázku, ktorú pokladá za relevantnú. Požiadala primátora mesta, aby zjednal nápravu. Už nekomentovala odpoveď toho pána, ktorého ani nepoznala, ktorý na ňu tak arogantne vystúpil. Toto sa nemôže opakovať a trvá na tom, aby jej bolo povedané s výhľadom do roka 2010 aká bude úspora finančných prostriedkov a koľko súčastných zamestnancov dostane výpoveď.

p. Bereš – Interpeloval primátora mesta vo veci organizovania rokovaní mestského
zastupiteľstva. Keďže je opäť 60-bodové rokovanie a nepamätá sa, keby naposledy stihli v jednom dni rokovania prebrať celý program, či by nebolo dobre organizovať to rovno ako 2-dňové zastupiteľstvo, prípadne rokovať každý mesiac. Veď ja teraz je 15.30 a majú pred sebou ešte 30 bodov. 

p. Melichárek – Mal interpeláciu vo vzťahu k DPMK.
Ako chce DPMK zabezpečiť predaj lístkov na MHD v MČ Košice – Šaca, pretože v tejto mestskej časti vôbec nie je možné zakúpiť si lístok pre MHD. 
Pracujúci U.S.Steelu, ktorí nastupujú na zastávke pri 1.l súkromnej nemocnici v Šaci nedokážu použiť  12,- Sk cestovný lístok, lebo je to viac ako 4 zastávky a musia kupovať časový lístok. V tomto smere by sa mohlo uvažovať o zmene, lebo veľa ľudí z tejto lokality cestuje za prácou do U.S.Steelu.

p. Kočiš – Interpeloval vedenie mesta, konkrétne majetkové oddelenie.
Ide o stavebné konanie. Stavebník potrebuje zriadiť prípojku, ktorá ide cez mestský majetok. V takom prípade musí s  mestom uzavrieť zmluvu ohľadom vecného bremena a za to musí platiť. To by aj bolo v poriadku, no prípojku si môže zriadiť až po vydaní stavebného povolenia, pričom ho nemusí vôbec získať, lebo súvisí  aj s účastníkmi konania, pričom on už musí platiť za prípojku, hoci ju nemá zriadenú. Nebolo by to čistejšie pre občana, keby sa to riešilo zmluvou o budúcej zmluve, kde sa stavebník zaväzuje, že uzavrie zmluvu s mestom a bude za užívanie verejného priestranstva platiť, ak získa stavebné povolenie  a prípojka sa zrealizuje.

p. Knapík – Dal priestor na odpovede. Najprv k otázkam týkajúcich sa DPMK.

p. Filipko – Ľutuje, že neboli prítomní zástupcovia DPMK, hoci ich o to žiadal. 
Vyvodí z toho určité závery. Nový software, ktorý bol zavedený má určité problémy. Aj v tlači bola uverejnená informácia, aby občania mesta boli trpezlivý pri jeho zavádzaní a vzhľadom na to, že zmena tarify bola schválená dosť neskoro, bolo krátke časové obdobie na prepracovanie softwarov na túto požadovanú úroveň. Podľa informácií už koncom minulého týždňa mala byť namontovaná nová verzia softwaru. Bude to dostatočne spropagované aj v tlači a na web stránke DPMK. Vie o tom, že DPMK venoval dosť prostriedkov aj do propagácie tohto systému.

p. Gamcová – Doplnila vystúpenie p. Filipka. Treba si uvedomiť, že cestovanie MHD 
využíva stredná a nižšia vrstva a je nehorázne, aby toľké peniaze platila za cestu len preto, lebo nemá dostatok informácií, ako nový systém používať. Malo by to byť jasne vysvetlené hlavne v Korzári, ktorý číta najviac košičanov. Dosť veľa ľudí používa elektronické peňaženky a pri nástupe do autobusu by mal mať cestujúci možnosť vybrať si z troch lístkov. No program je nastavený tak, že nasníma ten najdrahší lístok a to je podľa nej nesprávne, lebo občania nevedia, že pri výstupe musia znovu priložiť elektronickú peňaženku k snímaču.

p. Müller – Skúsenosť z dneška. Cestoval trolejbusom č. 72. Použil elektronickú 
peňaženku, z ktorej mu pri nástupe snímač stiahol 19,-Sk a pri výstupe sa nič neudialo, snímač po priložení karty nereagoval. Takže ak to už funguje, tak isto nie na všetkých autobusoch. Cestoval za najvyššiu cenu.

p. Knapík – Systém bude treba otestovať a doladiť, aby bol funkčný. Určite nie je 
	zámerom DPMK, ani mesta, aby cestujúcu verejnosť oberali o prostriedky.

p. Nagy – riaditeľ dopravy DPMK.
Systém aj po prvotnom testovaní dodávateľskej spoločnosti po inštalovaní do vozidiel, vykázal chybovosť pri elektronickej peňaženke. Chybovosť bola taká, že pri 2-násobnom, alebo pri opätovnom priložení karty bol odpočítaný kredit, vykonali všetky potrebné kroky k tomu, aby identifikovali problém. Nebolo to vo všetkých vozidlách, ani na všetkých linkách. Prišlo sa na problém a minulý víkend sa program nahral opravnou verziou a odvtedy by už k takýmto situáciám nemalo dochádzať. Pri niektorých označovačoch sa chyby objavujú, no je to len malé počet prípadov.

p. Müller – Zopakoval svoju skúsenosť z dneška.

p. Nagy – Nahlásené chyby okamžite riešia. Čítačka v konkrétnom trolejbuse zrejme 
nebola aktualizovaná. Promptne vyriešia tento trolejbus. Všetky takéto prípady, ak sa cestujúci ozve aj finančne vysporiadajú. Vedia podchytiť takúto kartu, zistiť viacnásobne odrátaný kredit a cestujúcim ponúkajú možnosť v predpredaji na Bardejovskej ulici vrátiť na kartu nesprávne odpočítanú sumu.

p. Knapík – No pre cestujúcich je to strata času. Systém treba nastaviť tak, aby bol 
funkčný.

p. Halenár – Zodpovedných netreba hľadať medzi zamestnancami DPMK. 
Zodpovedný je štatutár mesta, ktoré má 100 %  akcií v tejto firme, je to námestník, ktorý má zodpovednosť za tento podnik.

p. Blaškovičová – Obrátili sa na ňu niektorí rozhorčení občania nad 70 rokov, ktorí 
pociťujú zo strany DPMK ako šikanovanie to, že potrebujú čipovú kartu, ktorú si musia ísť vybaviť, musia za ňu zaplatiť, musia zaplatiť  za fotografovanie a obnovovať je každý rok. Pre niektorých je aj toto finančný záťaž. Nekorektné je to, že takúto čipovú kartu nepotrebujú občania, ktorí v Košiciach nežijú, oni môžu cestovať na občiansky preukaz. Požiadala, aby sa touto situáciou vedenie DPMK zaoberalo.

p. Petrenka – Na aprílovom zastupiteľstve naniesol požiadavku obyvateľov 
Herlianskej 79 a 81. Zrejme nebola celkom dobre pochopená. V mene bývajúcich prosil, aby aj v bytovke č. 79-81 boli zriadené a osadené vane. Momentálne je v bytoch osadený sprchový kút a obyvatelia tam z toho dôvodu majú nadmernú  spotrebu vody. Podporuje to aj tým, že v objekte 83-95, ktorý bol skolaudovaný a má sa uviesť do užívania sú tieto vane osadené.
Investorom a prevádzkovateľom tejto stavby je BPMK, ktorý má v správe aj prístupovú komunikáciu. Na tejto prístupovej komunikácií nie je sfunkčnené verejné osvetlenie. Požaduje, aby toto verejné osvetlenie svietilo.

p. Knapík –Konštatoval, že témami sa prešlo do bodu 33, kde sú dopyty, informácie, 
vysvetlenia.

p. Matoušek – Možno to bude únavou, ale interpelácie smerujú k primátorovi. Toto či 
tu odznelo, kvalifikuje ako dopyty. Požiadal primátora mesta, aby viedol schôdzu v zmysle schváleného programu.

p. Jutka – Podporil myšlienku p. Bereša a tiež si myslí, že keď sa bude viesť rokovanie 
takýmto spôsobom, tak tu budú do 22.00 hod. a možno sa bude rokovať aj tretí deň. Vyzval prítomných, aby zvažovali čo povedia, aby sa z toho nerobilo diskusné fórum.

p. Knapík – Uzavrel bod interpelácie.

Poznámka: Poslankyňa p. Hulmečíková odovzdala organizačnému referátu MMK písomnú interpeláciu. 

––-     ––-     ––-

33. Dopyty, informácie a vysvetlenia

p. Boritáš – Dopyty na riaditeľa MMK.
Oslovili ho dvaja poslanci MsZ MČ Košice – KVP, ktorí žiadali o vyjadrenie v istej veci. Dopyt odovzdal písomne.
Plaváreň pri ZŠ Starozagorská – zatiaľ je to majetok mesta a mesto by malo urýchlene zvažovať odpredaj možno aj za korunu. Je to vo veľmi zlom stave.

p. Kočiš – Spýtal sa zástupcov SKK na ulice Ungárova a Floriánska, ktoré sú 
prejazdné, je tam zákaz vjazdu nákladných vozidiel. Prečo sú tieto ulice zanedbané, prečo sú tam diery a kto bude znášať náklady, ak tam dôjde k poškodeniu motorového vozidla? Malo by tam byť aspoň označenie, že sú tam super veľké diery.
Na ktorých  uliciach v meste a podľa akých kritérií sú osadené dopravné značky „zákaz vjazdu“ všetkých motorových vozidiel s výnimkou dopravnej obsluhy?
Je spracovaný harmonogram, alebo podľa čoho sa prevádza čistenie a polievanie vozoviek? Bolo dlho obdobie bez dažďa, dážďová mestská kanalizácia vysýcha, upcháva sa a potom v prípade dažďov  dochádza k zaplavovaniu vozoviek.
Je harmonogram, kde by sa plánovala obnova vodorovného dopravného značenia na parkoviskách v centre a na sídliskách? Má to súvis s využívaním parkovísk, lebo nie každý vodič má odhad kde má zaparkovať a tak parkovisko, ktoré má kapacitu 50 miest je využité len 45 autami. 
Na Poľovníckej ulici pod topoľom bol zložený veľkokapacitný kontajner s označením Kosit. Zaujalo to aj ľudí, ktorí tam bývajú. Kto to povolil a aké sú kritéria na osadzovanie veľkokapacitných kontajnerov? Pri osadzovaní bola poškodená aj verejná zeleň.

p. Petrvalský – Dopyt na SKK k vertikálnemu značeniu. Na sídlisku Ťahanovce sú 
niektoré značky v takom stave, že nie je na nich nič vidieť. Požiadal, aby toto vertikálne značenie bolo dané do poriadku, aby bolo čitateľné.

p. Filipko – Požiadal zástupcov DPMK, aby zareagovali na vznesenú otázku, čo sa 
týka preukazovania sa potvrdením pre občanov s preukazom ZŤP a dôchodcov. Je možné očakávať zmiernenie, alebo jednoduchšie nastavenie celkového procesu? Prečo bol vlastne nastavený tento proces s potvrdeniami?

p. Figeľ – Dopyt na predstaviteľov DPMK.
Je počet označovačov v autobusoch konečný? Má skúsenosť, že nie pri všetkých dverách sú tieto prístroje a v malých autobusoch sú len pri stredných dverách. Pri plnom autobuse je to katastrofa, keď sa ľudia tlačia k stredným dverám.

p. Gamcová – Otázka na riaditeľa MMK.
Kedy sa začne prevádzka jedálne a bufetu? Kedy začne stravovanie dôchodcov a akým spôsobom je teraz zabezpečené stravovanie dôchodcov?

p. Maliarová  - vedúca oddelenia obchodu a marketingu.
V prvom rade sa ospravedlnila za DPMK občanom mesta, za nedostatky pri zavádzaní nového dopravného systému. Poprosila tiež o trpezlivosť. Všetky tieto nedostatky zaznamenávajú a riešia s dodávateľskou firmou.
Pri skupine cestujúcich, ktorá má nárok, na bezplatné cestovanie v zmysle zákona 43/2007 nastala dopravcovi povinnosť preukazovať únik tržieb za bezplatné cestovanie. Tento zákon museli zohľadniť pri zavádzaní novej tarify. Zvolili najprijateľnejšiu formu, zaznamenávania bezplatného cestovania. Nechceli ísť formou, ktorú používajú niektorí prepravcovia, že predávajú evidenčné korunové lístky za každú jazdu, aby tieto osobitné skupiny nevystavili zháňaniu týchto korunových lístkov. Do konca roka si budú môcť vybaviť osobitnú kartu, ktorá bude platiť natrvalo. Povinnosť ďalšieho platenia tu nebude.
Občania nad 70 rokov, ktorí bývajú v Košiciach, majú touto formou zabezpečené bezplatné cestovanie. No občania, ktorí bývajú mimo územia Košíc si musia zakúpiť 50 %-tné zľavnené lístky. Necestujú bezplatne na občiansky preukaz. To isté platí pre skupinu ZŤP občanov. V schválenej tarife je zvoľnenie pre doprovod takej osoby, že sa môžu prepravovať bezplatne aj mimo Košíc. Jednali s dodávateľom a vybavili pre nich nižšiu sumu na kartu. Snažili sa naplniť zákon tak, aby to túto osobitnú skupinu postihlo čo najmenej.
K otázke označovačov – práve prebiehajú prípravné práce na doplnenie označovačov na k všetkým dverám. Táto práca by mala byť ukončená koncom augusta.

p. Gamcová – Keď sa preukazuje niekto ZŤP, tak musí doniesť rozhodnutie z Úradu 
práce sociálnych vecí a rodiny. Pýtala sa, prečo DPMK trvá na tomto rozhodnutí, lebo to považuje za šikanovanie zdravotne postihnutých občanov. Predsa keď donesú preukaz, ten má takú istú právnu normu a takú istú vážnosť, ako má rozhodnutie. Pre niektorých občanov je problém toto rozhodnutie predložiť.
Keď si občan v dôchodkovom veku vybaviť čipovú kartu, musel zaplatiť 160,- Sk a bolo mu povedané, že keď príde v júli, tak bude platiť menej. To sa jej tiež zdá nenormálne.

p. Maliarová – Cenu karty na 125,- Sk dohodli neskôr, preto nemohli predčasne dávať 
nižšiu cenu, lebo to ešte nebolo potvrdené. 
K držiteľom preukazov ZŤP a ZŤPS – preukazy považujú za správne a akceptujú ich, ale ide o to, že cez prepravnú kontrolu zachytili mnohé ako falšované. Ak má občan preukaz aj rozhodnutie, tak má na bezplatné cestovanie nárok. Pri falšovanom preukaze toto rozhodnutie občan nemá.

p. Knapík – Má preukaz číslo? Ak ho má, tak úradník to môže preveriť s ÚPSaR, ktorý
	 to vydal a netreba preháňať občana s postihom. Myslí si, že to je riešiteľné.

p. Borítáš – Keď bola posledná prezentácia Auparku, pýtal sa, ako to bude s dopravou.
Verejne mu bolo prisľúbené, že alternatívy riešenia dopravy Aupraku budú predložené tomuto zastupiteľstvu. Preto pri spoločných rokovaniach treba investorom a ich zástupcom pripomenúť tento ich verejný prísľub.

p. Knapík – Na dopravných riešeniach sa pracuje. Akonáhle sa dopracuje alternatíva, 
ktorá bude riešiť širšie dopravné vzťahy, tak sa to predloží poslancom v mestskom zastupiteľstva.

p. Sabol – Odpovedal p. Gamcovej ohľadom stravovania. Výberové konanie 
zabezpečovala SMMK, s.r.o., vyzval riaditeľa organizácie p. Hermana, aby informoval prítomných v akom je to stave.

p. Herman – Výber prebehol, v komisii boli aj poslanci mestského zastupiteľstva. 
Úspešný prevádzkovateľ je na svete s tým, že nájomná zmluva je z ich strany podpísaná a teraz mu bola predložená. Sú v nej zapracované všetky podmienky. Prebehli viaceré rokovania za účasti správcu konkurznej podstaty, od ktorého veľa záviselo, lebo priestory po bývalom prevádzkovateľovi sa museli uzavrieť, veľmi rýchlo vysporiada, odovzdať SMMK, s.r.o. Včera prebehlo rokovanie za účasti predsedu stravovacej komisie, za účasti Správy majetku s tým, že návrh zmluvy zo strany prevádzkovateľa voči mestu na odber stravy je predmetom pripomienkovania a od pondelka by už stravovanie malo fungovať. Všetko závisí od podpisu zmluvy medzi mestom a prevádzkovateľom

p. Knapík - Uzavrel bod 33. Na nezodpovedané otázky treba pripraviť písomné 
odpovede.

––-     ––-     ––-

34. Odňatie majetku mesta Košice zo správy MČ Košice - Sídlisko KVP 

p. Knapík   - Nakoľko sa do rozpravy k písomne predloženému materiálu nikto 
nehlásil, dal slovo návrhovej komisii.

p. Melichárek  - Mestské zastupiteľstvo v Košiciach podľa § 29 ods. 1 písm. l) Štatútu 
mesta Košice schvaľuje odňatie majetku mesta Košice zo správy MČ Košice - Sídlisko KVP :

	1. názov nehnuteľnosti	: pozemky
	2. k.ú.				: Grunt
	3. LV č. 			: 965
	4.
Parcela
číslo	Výmera na odňatie	Druh pozemku	Účtovná hodnota	
3029	374	zastavaná plocha	299.200,-	
3035	382	zastavaná plocha	305.600,-	
3038	378	zastavaná plocha	302.400,-	
3046	371	zastavaná plocha	296.800,-	
3047	373	zastavaná plocha	298.400,-	
3049	374	zastavaná plocha	299.200,-	
3068	370	zastavaná plocha	296.000,-	
3070	368	zastavaná plocha	294.400,-	
3071	370	zastavaná plocha	296.000,-	
3091	371	zastavaná plocha	296.800,-	
3092	370	zastavaná plocha	296.000,-	
3093	370	zastavaná plocha	296.000,-	
3101	372	zastavaná plocha	297.600,-	
3102	371	zastavaná plocha	296.800,-	
3127	371	zastavaná plocha	296.800,-	
3129	375	zastavaná plocha	300.000,-	
3178	371	zastavaná plocha	296.800,-	
3179	373	zastavaná plocha	298.400,-	
3203	375	zastavaná plocha	300.000,-	
3214	371	zastavaná plocha	296.800,-	
3219	354	zastavaná plocha	283.200,-	
3229	353	zastavaná plocha	282.400,-	
3223	357	zastavaná plocha	285.600,-	
3263	357	zastavaná plocha	285.600,-	
3267	357	zastavaná plocha	285.600,-	
3269	358	zastavaná plocha	286.400,-	
3320	357	zastavaná plocha	285.600,-	
3287	371	zastavaná plocha	296.800,-	
3501	368	zastavaná plocha	294.400,-	
3496	372	zastavaná plocha	297.600,-	
3707	373	zastavaná plocha	298.400,-	
5. účel odňatia :     	postupný odpredaj pozemkov pod družstevnými bytovými   
 			domami 
6. deň odňatia  :     	dňom účinnosti dodatku k zmluve o zverení majetku do   
 			správy.

Hlasovanie č. 12: za 35, proti – zdržal sa 1.

––-     ––-     ––-

35. Odňatie nehnuteľného majetku mesta Košice zo správy MČ Košice – 
      Staré mesto

p. Knapík – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach podľa § 29 ods. 1 písm. l) Štatútu 
mesta Košice  schvaľuje odňatie nehnuteľného majetku mesta Košice zo správy MČ Košice – Staré mesto:
1.	názov nehnuteľnosti	  : pozemok a komunikácia	
2.	k. ú. 	  : Stredné mesto
3.	LV č. 			   : 10527
4.	účtovná hodnota pozemku	   : 888 000,- Sk
5.	parcela číslo 		              : 2544
6.	výmera		              : 1110 m2
7.	druh pozemku		              : zastavaná plocha a nádvorie
8.	účtovná hodnota komunikácie       : 208 982,- Sk
9.	účel odňatia                       	    : zabezpečenie jednotnej správy
      10.  deň odňatia				    : deň účinnosti dohody o zrušení 
                                                               zmluvy o zverení

Hlasovanie č. 13: za 37, proti -, zdržal sa -.

––-     ––-     ––-

35/1 Odpredaj nehnuteľností v k.ú. Terasa a Huštáky formou obchodnej verejnej 
        súťaže 

p. Knapík – Materiál bol pri zaraďovaní zdôvodnený, počíta sa s ním aj pri zmene 
rozpočtu, ktorá bola schválená so zámerom riešiť asanačné pásmo. Navrhnutý spôsob predpokladá vyhlásenie obchodnej verejnej súťaže

 V rozprave vystúpili:

p. Mutafov – Zdôraznil, že MČ Košice – Západ má uznesenie, že pozemky mestskej 
časti by mali byť súčasťou verejnej obchodnej súťaže , aby pozemky mesta i mestskej časti boli ponúkané v celku. Toto treba zapracovať do schvaľovacej časti.

p. Cengel -  Spýtal sa, či sa uvažuje s nejakou klauzulou, aby nový majiteľ vysporiadal
súkromné vlastníctvo. Aby sa nestalo, že kúpi majetok mesta a ostane to nevysporiadané.

p. Knapík – Celý proces by sa mal pripraviť so spoločnosťou, ktorá by sa tomu 
venovala, aby to nebolo spochybniteľné, aby trochu pomohla aj s investorom a pri precizovaní súťažných podmienok aj toto bude zapracované.
Nakoľko sa do rozpravy nikto neprihlásil, odovzdal slovo návrhovej komisii.
p. Berberich - Mestské zastupiteľstvo v Košiciach podľa § 6 ods. 2 písm. b) a § 29 ods. 
1 písm. b) Štatútu mesta Košice schvaľuje odpredaj nehnuteľností v  MČ Košice – Západ a v MČ Košice - Staré mesto v súčinnosti s MČ Košice – Západ 
POZEMKY: 
Katastrálne územie: Terasa, 
LV č. 12576 - Parcela / výmera (m2) : 
1914/284, 1916/245, 1917/282, 1920/195, 1921/146, 1922/330, 1923/329, 1924/	145, 1925/189, 1959/156, 1960/279, 1969/246, 1970/171, 1971/289, 1972/260,  1975/144,  1976/173, 2091/1374, 2101/99, 2102/93, 2103/168, 2104/210,  2105/148,   2124/350,   2125/173,   2127/361, 2128/70, 2129/84, 2130/224, 2192/125, 2204/236, 2226/162, 2227/226,2229/145, 2230/188, 2240/223, 2241/1/99, 2241/2 /129, 2278/229, 2282/288, 2287/170, 2288/193, 2308/1/48, 2341/132, 2342/263, 	2359/3/4921.		 
	LV č. 15038 – Parcela/výmera (m2) :
	1871/16/1746, 1927/307, 1989/2/11, 1990/2/840, 
	Katastrálne územie : Huštáky
LV č. 12 576 – Parcela/výmera (m2) :
	1871/8/90, 1981/1/42, 1981/2/250, 1982/107, 1983/464, 1984/199, 	1985/307,	1986/180, 1987/345, 2012/	16, 2013/100, 2016/	180, 2017/92, 2037/1/563.		2037/2/1833, 2037/4/942, 
LV č. 15 038 – Parcela/výmera (m2)
	1871/10/836, 1871/11/98, 1989/1/308, 1990/1/995, 
	STAVBY
Katastrálne územie : Terasa
Súpisné číslo	na parcele č.                       
	650/2102, 3757/2101, 720/2159, 693/2192, 742 /2282, 749/2308/1,
	9241/2104 
vo vlastníctve mesta Košice formou obchodnej verejnej súťaže za cenu minimálne  podľa znaleckého posudku,
Ruší
a)	uznesenie MZ č. 468 zo dňa 24.a 25.6.2004
b)	uznesenie MZ č. 886 zo dňa 27.10.2005
c)  uznesenie MZ č. 1190 zo dňa 26.9.2006.

Hlasovanie č. 14: za 39, proti -, zdržal sa -.

––-     ––-     ––-

36. Prevod vlastníctva nebytového priestoru a alikvotnej časti pozemku
      pre spoločnosť Detekt na Drevnmom trhu 3

p. Knapík – Ospravedlnil sa z rokovania zastupiteľstva vzhľadom na to, že má
	ďalší pracovný program a ďalším vedením poveril námestníka primátora 
	p. Vargovčáka.

V rozprave vystúpili:

p. Hojer – Zhodou okolností sa v tomto balíku odpredajov stretli také, ktoré ho
prinútili zauvažovať nad účelnosťou týchto odpredajov. Jeho argumenty sa vzťahovali na body programu 36, 38 a 45 a požiadal poslancov, aby tieto predaje neodsúhlasili. Pokiaľ k tomu dôjde, tak požiada primátora mesta, aby tieto uznesenia nepodpísal, lebo sú pre mesto výrazne nevýhodné. 
Nebytový priestor na Drevnom trhu má rozlohu 194 m2 a nachádza sa v bytovom dome, kde ostatné priestory okrem jedného sú byty. Byty v starom meste majú hodnotu 40.000,- Sk/m2. Mesto za tento nebytový priestor chce 10.000,- Sk/m2. Urobil si prehľad ponuky realitných kancelárií a byt o rozlohe 130 m2 na Starej Baštovej ponúkajú za 5 mil. Sk. Byt o rozlohe 100 m2 na Hlavnej ulici ponúkajú za 4,5 mil. Sk. Byt o rozlohe 130 m2 na Hlavnej ponúkajú za 3.7 mil. Sk. Mesto chce tento nebytový priestor predať za 2.395 tis. Sk. Prečo nie je tento nebytový priestor prevedený naspäť na bytové účely a prečo tento byt nie je predaný v dražbe? Ide      o 194 m2. 
Nebytový priestor na Hlavnej 115 s rozlohou 210 m2 ponúka mesto za 6.672 tis. Sk, nebytový priestor na Južnej triede 5 s rozlohou 272 m2 ponúka mesto za 5.305 tis. Sk a dom na Hlavnej 33, ktorý sa predáva v dvoch bodoch, bode 38 a v bode 45 sa ponúka za 5.490 tis. Sk. Sú to ceny, ktoré nie sú úmerné hodnote tohto majetku a mesto už nie je v tej situácii, že musí predať každý majetok a za každú cenu. Pokiaľ tieto priestory nie sú v dobrom stave, tak treba do tohto priestoru investovať, dať ho do poriadku a potom predať.

p. Halenár – Pri takýchto prevodoch bude vždy hlasovať proti a to z toho dôvodu, že 
v tomto meste sa veci hýbu príliš pomaly. Jedná vec je znalecký posudok, druhá vec je cena, ktorú navrhuje majetková komisia a tretia cena je tá, ktorú sa poslanci pred hlasovaním nikdy nedozvedia a to je skutočná trhová cena. V týchto prevodoch majetku sa mesto správa ako zlý hospodár. Motivácia mesta získať peniaze je jasná, lebo treba zaplniť nejaké diery, na druhej strane na komisii výstavby a dopravy bolo spomenuté, že mesto by si už zaslúžilo cenovú mapu, čo by mohlo napomôcť príslušným ľuďom v majetkovej komisii  rozhodovať za podstatne iných podmienok, resp. majetok mesta, najmä v takýchto lukratívnych oblastiach predávať inou formou než cez návrh majetkovej komisie. Preto do doby, kým nebude cenová mapa mesta, bude hlasovať proti prevodom. Požiadal aj kolegov poslancov, aby sa dobre zamysleli nad tým o koľko peňazí mesto prichádza len pri týchto prevodoch. Poďakoval hlavnému kontrolórovi p. Hojerovi, že upozornil poslancov na niektoré fakty a bude rád, keď ich poslanci zoberú do úvahy pri svojom hlasovaní. Keď sa nehnuteľnosť premení na financie, to neznamená, že mesto niečo získalo, to sa iba premenila jedna hodnota na inú hodnotu. Dôležité je, čo sa s tými hodnotami urobí.

p. Cengel – Nie je tu v pozícii, aby obhajoval tieto prevody, sám bol proti tomu, aby sa 
predávali nebytové priestory na Hlavnej, no na druhej strane pripomenul, že je schválený nejaký kľúč, podľa ktorého sa postupuje pri predajoch. Určitému počtu ľudí sa priestory na Hlavnej predali a to podľa ceny, ktorú určilo mestské zastupiteľstvo. Súhlasí so všetkým, čo tu bolo povedané, len sa mu zdá neseriózne ak sa spustí nejaký proces a v polovici sa upravia pravidla.

p. Hojer – Nebytové priestory na Hlavnej 33 sú po 25 tis. Sk, ale byty nad nimi sú 
za 6.924,- Sk/m2 v situácii, keď byty na Hlavnej sa predávajú po 40 tis. Sk/m2. Naozaj treba nájsť každý zdroj príjmov. Nie je proti predaju, ale za primeranú cenu.

p. Cengel – Neprie sa o to či predať, alebo nepredať, no považuje za neseriózne, ak sa 
spustí nejaký proces s dopredu určenými podmienkami, niektorým sa to podľa týchto podmienok predá a ďalším už nie. Toto mu vadí.

p. Vargovčák –Uzavrel rozpravu a dal slovo návrhovej komisii.

p. Berberich - Mestské zastupiteľstvo v Košiciach podľa § 6 ods. 2 písm. b) a § 29 ods. 
1 písm. b) Štatútu mesta Košice 
schvaľuje prevod vlastníctva nebytového priestoru a alikvotnej časti pozemku  podľa zákona  NR SR č. 182/1993 Z. z. v znení neskorších zmien pre nájomcu nebytového priestoru za  cenu  určenú  uznesením  MZ  č. 552  zo dňa 22.2.2001 a uznesením MZ č. 370 zo dňa  26. 2. 2004  doplnené uznesením MZ č. 1209 zo dňa 26.10.2006 a uznesením MZ č. 1251 zo dňa  14. 11. 2006 a to pre Detekt, s.r.o, nebytový priestor na ul. Drevný trh 3 za cenu 2.395 tis. Sk.

Hlasovanie č. 15: za 5, proti 7, zdržali sa 25.

––-     ––-     ––-

37. Prevod vlastníctva nebytového priestoru a alikvotnej časti pozemku
      na Hlavnej 13 pre Ing. Emanuela Olšavského - MANOL

p. Mutafov – Návrhy, ktoré predniesol hlavný kontrolór sú dosť vážne. Možno by bolo 
dobre, keby si ich predkladateľ osvojil a stiahol predmetné body z programu rokovania.

p, Vargovčák –Poďakoval za pripomienku. Nakoľko sa do rozpravy nikto neprihlásil, 
dal slovo návrhovej komisii.

p. Berberich - Mestské zastupiteľstvo v Košiciach  podľa § 6 ods. 2 písm. b) a § 29 
ods. 1 písm. b) Štatútu mesta Košice schvaľuje prevod vlastníctva  nebytového  priestoru   a  alikvotnej časti pozemku  podľa zákona NR SR  č. 182/1993 Z. z. v  znení neskorších zmien pre nájomcu nebytového priestoru za cenu  určenú  uznesením  MZ  č.  552 zo dňa 22.2.2001 a uznesením MZ č. 370 zo dňa 26. 2. 2004 doplnené uznesenie MZ č. 1209  zo  dňa  26. 10. 2006 a uznesenie MZ č. 1251 zo dňa 14. 11. 2006 a to pre Ing. Emanuela Olšavského - MANOL, nebytový priestor na Hlavnej 13 za cenu 1 000 000,- Sk.

Hlasovanie č. 16: za 29, proti 2, zdržali sa 8.

––-     ––-     ––-

38. Prevod vlastníctva nebytového priestoru a alikvotnej časti pozemku
       pre Jozefa Maskaľa - SOLIT na Hlavnej č. 33

p, Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach  podľa § 6 ods. 2 písm. b) a § 29 
ods. 1 písm. b) Štatútu mesta Košice schvaľuje prevod vlastníctva  nebytového  priestoru   a  alikvotnej časti pozemku  podľa zákona NR SR  č. 182/1993 Z. z. v  znení neskorších zmien pre nájomcu nebytového priestoru za cenu  určenú  uznesením  MZ  č.  552 zo dňa 22.2.2001 a uznesením MZ č. 370 zo dňa 26. 2. 2004 doplnené uznesenie MZ č. 1209  zo  dňa  26. 10. 2006 a uznesenie MZ č. 1251 zo dňa 14. 11. 2006 a to pre Jozefa Maskaľa – SOLIT, nebytový priestor na Hlavnej 33 za cenu 3.620 tis. Sk.

Hlasovanie č. 17: za 7, proti 8, zdržali sa 23.

––-     ––-     ––-
39. Prevod vlastníctva nebytového priestoru a alikvotnej časti pozemku
       na Hlavnej 47 pre U 2, s.r.o.

p, Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach podľa §  6 ods. 2 písm. b) a § 29 
ods. 1 písm. b) Štatútu mesta Košice schvaľuje prevod vlastníctva nebytového priestoru a alikvotnej časti pozemku  podľa  zákona  NR SR č. 182/1993 Z. z. v znení neskorších zmien pre nájomcu nebytového priestoru za  cenu  určenú  uznesením  MZ  č. 552  zo dňa 22.2.2001 a uznesením MZ č. 370 
zo dňa  26. 2. 2004  doplnené uznesením MZ č. 1209 zo dňa 26.10.2006 a uznesením MZ č. 1251 zo dňa  14. 11. 2006 a to pre U 2, s.r.o. nebytový priestor na Hlavnej 47 za  cenu 10 940 000,- Sk.

Hlasovanie č. 18: za 27, proti  2, zdržali sa 11.

––-     ––-     ––-
40. Prevod vlastníctva nebytového priestoru a alikvotnej časti pozemku
       pre  Jozefa Rudyho - Zdravomat

p, Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach podľa §  6 ods. 2 písm. b) a § 29 
ods. 1 písm. b) Štatútu mesta Košice schvaľuje prevod vlastníctva nebytového priestoru a alikvotnej časti pozemku  podľa  zákona  NR SR č. 182/1993 Z. z. v znení neskorších zmien pre nájomcu nebytového priestoru za  cenu  určenú  uznesením  MZ  č. 552  zo dňa 22.2.2001 a uznesením MZ č. 370 
zo dňa  26. 2. 2004  doplnené uznesením MZ č. 1209 zo dňa 26.10.2006 a uznesením MZ č. 1251 zo dňa  14. 11. 2006 a to pre Jozefa Rudyho – Zdravomat, nebytový priestor na Hlavnej 115 za cenu 6.672 tis. Sk.

Hlasovanie č. 19: za 15, proti 6, zdržali sa 18.

––-     ––-     ––-

41. Zmluvné prevody nehnuteľného majetku mesta v užívaní fyzických osôb
       bez zmluvného vzťahu

p, Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach podľa § 6 ods. 2 písm. b) a § 29 ods. 
1 písm. b) Štatútu mesta Košice schvaľuje zmluvné prevody nehnuteľného majetku mesta v užívaní fyzických osôb bez zmluvného vzťahu:
1. Magdaléna Kramárová,  parc. č. 4440, k. ú. Severné mesto, 18 m2, 
    28 368,- Sk
2. Pavol Vojtaník,  parc. č. 148/13, k. ú. Letná, 18 m2, 31 968,- Sk.

Hlasovanie č. 20: za 29, proti 2, zdržali sa 7.

––-     ––-     ––-

42. Kúpa pozemku v k.ú. Barca pre majetkovoprávne usporiadanie pozemku
pod budovou v areáli záhrady Bernátovce od Východoslovenskej vodárenskej spoločnosti a.s.

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach podľa § 6 ods. 1 a § 29 ods. 1 písm. 
a) Štatútu mesta Košice schvaľuje kúpu nehnuteľnosti v MČ Košice – Barca, pozemku parc. č. 2661, zastavaná plocha s výmerou 869 m˛ v k.ú. území Barca vo vlastníctve Východoslovenskej vodárenskej spoločnosti a. s. zapísanú v katastri nehnuteľností na Správe katastra Košice na LV 2336 pre  mesto Košice za cenu 350 000,- Sk.

Hlasovanie č. 21: za 34, proti -, zdržali sa 6.

––-     ––-     ––-

43. Zámena nehnuteľností medzi Mestom Košice a Spoločnosťou dcér 
      kresťanskej lásky sv. Vincenta de Paul a následné zverenie do správy 
      MČ Košice - Juh

V rozprave vystúpili:

p. Forgáč – Informoval prítomných, že on zastupuje Spoločnosť dcér kresťanskej lásky 
sv. Vincenta de Paul, preto sa nezúčastní hlasovania, lebo by to bol konflikt záujmov. Povedal však zásadnú vec a to, že ide o zámenu rovnocenných pozemkov podľa znaleckých posudkov.

p. Berberich – Materiál bol prerokovaný v cirkevnej komisii, kde bola prizvaná 
pracovníčka z oddelenia správy majetku MMK a po jej vysvetlení komisia odporučila prerokovať a schváliť tento návrh.

p. Cengel – Informoval, že MČ Košice – Juh má záujem po rokoch konečne vyriešiť 
tieto vlastnícke vzťahy. Požiadal poslancov, aby tento materiál schválili aj z toho dôvodu, že tento rád supluje činnosť mesta. Robí to, čo by malo robiť mesto. Dáva bezdomovcom polievku, dáva im ubytovanie. 

p. Kažimír – Rada starostov, ale zrejme len z nedostatku informácií, prijala 
uznesenie č. 17, kde odporúča mestskému zastupiteľstvu pri tejto zámene upraviť výšku doplatku v prospech Spoločnosti dcér kresťanskej lásky sv. Vincenta de Paul z pôvodnej výšky 2.471 tis. Sk na 1/10 tejto sumy t.j. na     247 tis. Sk.

p. Ivanko – Proti tomuto návrhu vystúpil aj na komisii a stojí si za svojim slovom. 
Ak mu niekto vysvetlí výhodnosť tejto zámeny, tak sa rád dá presvedčiť, ale pokiaľ je tam uzavretá zmluva na 50 rokov a mesto predáva majetok cirkvi za 10,- Sk a teraz sa tam ide vyrovnať 2,5 mil. Sk, tak s tým nemôže súhlasiť.

p. Cengel – V tom netreba hľadať žiadnu výhodnosť. Je to fakt, že takýmto spôsobom 
chcú pomôcť aj tomuto rádu, ktoré poskytuje služby občanom v núdzi nezištne a supluje mesto.

p. Drábik – Faktická poznámka. Čože to rád robí nezištné? Dáva polievky? Mesto mu 
na to schválilo 500 tis. Sk z rozpočtu. Treba pomenovať veci priamo. Nerobia to nezištne, zadarmo a z kresťanskej lásky, lebo mesto im na to prispieva.

p. Krištof – Problematika pozemkov, ktoré vyplynuli z požiadavky základnej školy na 
zámenu pozemku za účelom bežeckej dráhy – pri rokovaní došlo k situácii, že Spoločnosť dcér kresťanskej lásky požadovala riešiť aj otázku MČ Košice – Juh. Znamená to, že z titulu uzavretia zmluvy v dobe, keď ešte bol limitovaný nájom na výšku 4,- Sk je to z jeho pohľadu vo vzťahu MČ Košice – Juh a mesta Košice logické vysporiadanie pozemkov, ktoré malo byť zabezpečsené v rámci mesta.
p. Vargovčák – Uzavrel rozpravu a dal slovo návrhovej komisii.

p. Berberich - Mestské zastupiteľstvo v Košiciach podľa § 6 ods. 2 písm. b) a § 29 ods. 
1 písm. l) Štatútu mesta Košice schvaľuje
1.  zámenu nehnuteľností vo  vlastníctve mesta  Košice :
- pozemok  časť parc. č. 1151/1 ( novovytvorená parcela č. 1151/6 ) s výmerou  
   30 m2 , ostatná plocha,  k.ú.  Barca 
- pozemok parc. č. 1660/6 s výmerou 22 m2, zastavané plochy a nádvoria, 
  k.ú. Južné mesto
za nehnuteľnosti vo vlastníctve Spoločnosti dcér kresťanskej lásky sv. Vincenta de Paul:
- pozemok  parc. č. 1662/8 s výmerou 792 m2, zastavané plochy a nádvoria,  
   k.ú. Južné   mesto 
- pozemok parc. č. 1662/7 s výmerou 114 m2, zastavané plochy a nádvoria, k.ú. 
   Južné mesto
- pozemok časť parc. č. 1151/2 ( novovytvorená parcela č. 1151/5 ) s výmerou 
   660 m2, ostatná plocha, k.ú. Barca
s finančným vyrovnaním v prospech Spoločnosti vo výške  2 379 346,- Sk
po schválení finančných  prostriedkov  v rozpočte mesta.
2. zverenie majetku mesta Košice do správy MČ Košice – Juh
1. názov nehnuteľnosti		: pozemky
2. parcelné číslo			: 1662/7, 1662/8
3. k. ú.				: Južné mesto
4. výmera				: 906 m2
5. druh pozemku			: zastavané plochy a nádvoria
6. účtovná hodnota			: 724 800,- Sk 
7. účel zverenia 			: zabezpečenie správy a údržby pozemkov
8. doba zverenia			: predmet správy sa zveruje dňom platnosti a   						  účinnosti zmluvy o zverení do správy 
						  na dobu neurčitú.

Hlasovanie č. 22: za 28, proti 2, zdržali sa 7.

––-     ––-     ––-

44. Zmena uznesenia MZ č. 54 zo dňa 8.3.2007 o odpredaji nebytového priestoru 
       na Železiarenskej ul. 28 pre Milana Karaffu

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach  podľa § 6 ods. 2 písm. b) a § 29 
ods. 1 písm. b) Štatútu mesta Košice mení uznesenie MZ č. 54 zo dňa 8.3.2007 v časti schvaľuje nasledovne: slová „za cenu 365 000,- Sk“ sa nahrádzajú slovami „za cenu 460 000,- Sk“ .

Hlasovanie č. 23: za 35, proti 1, zdržali sa 3.
45. Odpredaj dvoch bytov pre nájomcov v rodinnom dome na Hlavnej 33
      a Orlej 5

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach  podľa § 6 ods. 2 písm. b) a § 29 
ods. 1 písm. b) Štatútu mesta Košice schvaľuje odpredaj bytov v rodinnom dome Hlavná 33, Orlia 5, súp. č. 107 na pozemku parc. č. 829/1, k.ú. Stredné mesto podľa predloženého návrhu.

Hlasovanie č. 24: za 7, proti 7, zdržali sa 26.

––-     ––-     ––-

45/a Odpredaj budovy a pozemkov v k.ú. Myslava pre MČ Košice - Myslava

p. Müller – Obidva predaje sú pre mesto veľmi výhodné. Mestská časť kupuje starú 
budovu, postavenú ešte pred rokom 1900 a tento odpredaj je s právom spätnej kúpy nehnuteľnosti mestom Košice za tú istú cenu. Vklad do katastra platí kupujúci a keďže je to s právom spútnej kúpi, tak pripláca ešte 2.000,- Sk.
Vyjadril sa aj k bodu 45/b. Dr. Zborovjanová kupuje od mesta pozemok a v prípade výstavby komunikkácie, dá mestu potrebné m2.

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach podľa § 6 ods. 2 písm. b) a § 29 ods. 
1 písm. b) Štatútu mesta Košice schvaľuje odpredaj nehnuteľností v  MČ  Košice – Myslava, budovy súp. č. 644 nachádzajúcej sa na pozemku parc. č. 50/1 a pozemkov parc. č. 50/1 s výmerou 569 m2, parc. č. 49 s výmerou  137 m2 a časť parc. č. 50/1 a 51 ( novovytvorená parc. č. 50/3 ) s výmerou  520 m2 v  k.ú.  Myslava  vo  vlastníctve  mesta  Košice pre MČ Košice - Myslava za cenu   324 146,- Sk,  t.zn. 10 % z hodnoty  znaleckého posudku s  právom  spätnej  kúpy nehnuteľnosti mestom Košice za tú istú cenu.

Hlasovanie č. 25: za 34, proti -, zdržal sa -.

-----     -----     -----

45/b Odpredaj pozemku v k.ú. Myslava pre JUDr. Slávku Zborovjanovú

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach podľa § 6 ods. 2 písm. b) a § 29 ods. 
1 písm. b) Štatútu mesta Košice schvaľuje odpredaj  nehnuteľnosti v MČ Košice – Myslava pozemok časť parc. č. 701 (novovytvorená parc. č. 701/3) s výmerou 73 m2  v k. ú. Myslava vo  vlastníctve mesta Košice pre JUDr. Slávku Zborovjanovú  za cenu 1500,- Sk/m2.

Hlasovanie č. 26: za 37, proti 2, zdržal sa -.

46. Odpredaj pozemkov v k.ú. Brody pre Jiřinu Kralčákovú

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach podľa § 6 ods. 2 písm. b) a § 29 ods. 
1 písm. b) Štatútu mesta Košice schvaľuje odpredaj  nehnuteľností – pozemkov parc. č. 3169 s výmerou 105 m2 a parc. č. 3170/1  s výmerou  291 m2  v k. ú.  Brody vo vlastníctve mesta Košice pre Jiřinu Kralčákovú za cenu 1 600,- Sk/m2.

Hlasovanie č. 27: za 34, proti 2, zdržal sa - .

––-     ––-     ––-

47. Odpredaj pozemku v k.ú. Huštáky pre DELF, a.s.

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach podľa § 6 ods. 2 písm. b) a § 29 ods. 
1 písm. b) Štatútu mesta Košice schvaľuje odpredaj  nehnuteľností – pozemku  parc. č. 3399/24  s výmerou  7 m2 v k.ú. Huštáky vo vlastníctve mesta Košice pre DELF, a.s. za cenu  2 500,- Sk/m2.

Hlasovanie č. 28: za 39, proti 1, zdržal sa 1.

––-     ––-     ––-

48. Odpredaj nehnuteľností v k.ú. Južné mesto na Holubyho č. 18
      formou obchodnej verejnej súťaže

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich  - Mestské zastupiteľstvo v Košiciach podľa § 6 ods. 2 písm. b) a § 29 
ods. 1 písm. b) Štatútu mesta Košice schvaľuje odpredaj  nehnuteľnosti v  MČ Košice – Juh, domu súp. č. 1924 na parc. č. 2487 a pozemku parc. č. 2487 s výmerou 282 m2 v k .ú. Južné mesto vo vlastníctve mesta Košice formou obchodnej verejnej súťaže s minimálnou kúpnou cenou 600 000,- Sk.

Hlasovanie č. 29: za 40, proti 1, zdržal sa -.

49. Odpredaj pozemku v k.ú. Čermeľ pre Mgr. Alexandra Vaca

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach podľa § 6 ods. 2 písm. b) a § 29 ods. 
1 písm. b) Štatútu mesta Košice schvaľuje odpredaj nehnuteľnosti – pozemku, časť parc. č. KN-E č. 12398/1 ( novovytvorená parc. č. 2160/7 ) s výmerou 353 m˛ , v k. ú. Čermeľ vo vlastníctve mesta Košice pre Mgr. Alexandra Vaca za cenu  650,- Sk/m2 s podmienkou, že kupujúci vybuduje na vlastné náklady verejné parkovisko pri objekte „ Občerstvenie pod vežou“.

Hlasovanie č. 30: za 35, proti 1, zdržal sa 1.

––-    ––-     ––-

50. Odpredaj pozemku v k.ú. Čermeľ pre Mgr. Milana Háza a manželku Máriu

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach podľa § 6 ods. 2 písm. b) a § 29 ods. 
1 písm. b) Štatútu mesta Košice schvaľuje odpredaj  nehnuteľnosti – pozemku, časť parc. KN-E č. 12579  ( novovytvorené parc. č. 1940/5 a 1943/2 ) s výmerou 36 m˛  v k. ú. Čermeľ vo  vlastníctve  mesta  Košice pre Mgr. Milana Háza a manželku Máriu za cenu 1000,- Sk/m2.

Hlasovanie č. 31: za 34, proti 2, zdržali sa 5.

––-     ––-     ––-

51. Odpredaj pozemku v k.ú. Grunt na Drábovej ulici v Košiciach
       formou obchodnej verejnej súťaže

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach podľa § 6 ods. 2 písm. b) a § 29 ods. 
1 písm. b) Štatútu mesta Košice schvaľuje odpredaj  nehnuteľnosti v MČ Košice – Sídlisko KVP pozemku, časť parc. č. 1624/4 s výmerou 14 m˛ , zastavaná plocha a časť parc. č. 1624/16 s výmerou 4 m2, zastavaná plocha ( novovytvorená parc. č. 1624/587 ) v k. ú. Grunt vo  vlastníctve  mesta  Košice formou obchodnej verejnej súťaže za cenu minimálne 2550,- Sk/m˛.

Hlasovanie č. 32: za 40, proti -, zdržal sa 1.

––-     ––-     ––-

52. Odpredaj pozemku v k.ú. Huštáky na Floriánskej ulici v Košiciach
       pre firmu GLOBAL GROUP, a.s.

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach podľa § 6 ods. 2 písm. b) a § 29 ods. 
1 písm. b) Štatútu mesta Košice schvaľuje odpredaj  nehnuteľnosti v  MČ  Košice – Staré mesto,  pozemku  časť parc. č. 3835/1( novovytvorená parc. č. 3835/7  a 3835/8 )  s výmerou 157 m˛, zastavaná plocha v k.ú. Huštáky vo vlastníctve mesta Košice pre firmu GLOBAL GROUP, a.s. za cenu 3000,- Sk/m˛.
Hlasovanie č. 33: za 35, proti 1, zdržali sa 4.

––-     ––-     ––-

53. Odpredaj pozemku v k.ú. Jaklovce pre firmu PRK, s.r.o. Košice

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach podľa § 6 ods. 2 písm. b) a § 29 ods. 
1 písm. b) Štatútu mesta Košice schvaľuje odpredaj  nehnuteľnosti v obci Jaklovce, pozemok parc. č. 1156/6  s  výmerou  125  m2 v k. ú. Jaklovce  vo  vlastníctve  mesta Košice pre firmu  PRK, s.r.o. Košice za cenu 150,- Sk/m2. 

Hlasovanie č. 34: za 32, proti 3, zdržali sa 3.

––-     ––-     ––-

54. Odpredaj pozemku v k.ú. Južné mesto pre Borisa Medviďa

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach podľa § 6 ods. 2 písm. b) a § 29 ods. 
1 písm. b) Štatútu mesta Košice schvaľuje odpredaj   nehnuteľnosti  v   MČ   Košice  –  Juh,    pozemok   časť  parc.  č.  2531/1( novovytvorená parc. č. 2531/59 ) s výmerou 9 m2 v k. ú. Južné mesto vo  vlastníctve mesta Košice pre 
Borisa Medviďa za cenu 1100,- Sk/m2. 

Hlasovanie č. 35: zs 38, proti 2, zdržal sa 1.

––-     ––-     ––-

55. Odpredaj pozemku v k.ú. Košická Nová Ves pre Rehoľu sv. Augustína 
      na Slovensku

p. Vargovčák – Nakoľko sa do rozpravy nikto neprihlásil, dal slovo návrhovej komisii.
p. Berberich - Mestské zastupiteľstvo v Košiciach podľa § 6 ods. 2 písm. b) a § 29 ods. 
1 písm. b) Štatútu mesta Košice schvaľuje odpredaj  nehnuteľností pozemkov v MČ Košice – Košická Nová Ves časť pozemnoknižných neknihovaných parciel vedených ako cesta č. 1209 (novovytvorená   parc. č. 1163/44 diel č. 16) s výmerou 293 m2 a č. 9373 (novovytvorená   parc. č. 1163/44 diel č. 18) s výmerou 251 m2 k.ú. Košická Nová Ves vo  vlastníctve mesta  Košice pre Rehoľu sv. Augustína na Slovensku za cenu  10,- Sk/m2.

Hlasovanie č. 36: za 34, proti 1, zdržali sa 5.

––-     ––-     ––-

56. Odredaj 2/18 podielu mesta Košice k nehnuteľnosti na Masarykovej ul. č. 21

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach podľa § 6 ods. 2 písm. b) a § 29 ods. 
1 písm. b) Štatútu mesta Košice schvaľuje odpredaj  2/18 podielu mesta Košice k nehnuteľnosti v  MČ Košice – Staré mesto domu súp. č. 1644 na parc. č. 2185, pozemkov parc. č. 2185 s výmerou 534 m2 a parc. č. 2184 s výmerou 287 m2  k.ú.  Stredné mesto pre Agnesu Fodorovú v podiele1/18 k celku za cenu 387 221,- Sk a Ing. Petra Semana v podiele 1/18 k celku za cenu
387 221,- Sk.

Hlasovanie č. 37: za 37, proti 1, zdrali sa 2.

––-     ––-     ––-

57. Odpredaj pozemku v k.ú. Terasa pre Miroslava Prochádzku 
       a manželku Zlaticu

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach podľa § 6 ods. 2 písm. b) a § 29 ods. 
1 písm. b) Štatútu mesta Košice schvaľuje odpredaj nehnuteľnosti v MČ Košice – Západ pozemok časť parc. č. 4680/1 (diel č. 1) s výmerou 20 m2 v k. ú. Terasa vo vlastníctve mesta Košice pre Miroslava Procházku a manželku Zlaticu za cenu 1500,- Sk/m2.

Hlasovanie č. 38: za 35, proti 1, zdržali sa 3.

––-     ––-     ––-

58. Zrušenie uznesenia MZ č. 1133 zo dňa 29.6.2006 a odpredaj pozemkov 
      v k.ú. Terasa pre Ing. Ľubomíra Palka a manželku Ing. Máriu Palkovú

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach podľa § 6 ods. 2 písm. b) a § 29 ods. 
1 písm. b) Štatútu mesta Košice schvaľuje odpredaj nehnuteľností v MČ Košice – Západ pozemky časti parc. č. 4680/11, 4699/168, 4699/179 a 4699/184 (novovytvorená parc. č. 4699/280) spolu s výmerou 208 m2 k. ú. Terasa vo vlastníctve mesta Košice pre Ing. Ľubomíra Palka a  manželku Ing. Máriu Palkovú za cenu 317 800,-Sk.
Ruší uznesenie MZ č. 1133 zo dňa 29. júna 2006. 

Hlasovanie č. 39: za 39, proti -, zdržali sa 2.

––-     ––-     ––-

14. Informácia o preverení možnosti založenia Agentúry regionálneho rozvoja 
       mesta Košice

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich - Mestské zastupiteľstvo v Košiciach  podľa § 6 ods. 2 písm. ad) Štatútu 
mesta Košice berie na vedomie informáciu o preverení možností založenia Agentúry regionálneho rozvoja mesta Košice, vrátane jej financovania. 

Hlasovanie č. 40: za 25, proti 2, zdržali sa 13.

––-     ––-     ––-

59. Rôzne

p. Buraš – Dal do pozornosti myšlienku súvisiacu so zasadnutiami komisií mestského
zastupiteľstva v nasledujúcom polroku, pretože teraz veľmi často dochádzalo k situácii, že v jeden deň zasadali 4 komisie. Mnohí poslanci sú vo viacerých komisiách a stalo sa, že ich rokovania sa prelínali. Požiadal preto predsedov komisií, ak by to bolo možné, skôr než začnú pripravovať termíny stretnutí, aby si preverili možnosť rozloženia zasadnutí jednotlivých komisií a následne by sa to dalo na vedomie členom komisií. Nie je možné, aby v jeden deň o 14.00 hod. boli 3 komisie.
Je to aj iniciovanie stretnutia predsedov jednotlivých komisií MZ.

––-     ––-     ––-

59/1 Personálne zmeny v komisiách MZ

p. Filipko – Predložil návrh na voľbu neposlanca , člena komisie národnostných
	menšín JUDr. Júliu Sokolovú.

p. Berberich – U neho sú sústredené návrhy za komisiu cirkví a za komisiu
	školstva.

p. Buraš – Požiadal kolegov, ktorí nominovali do komisie regionálneho rozvoja
a cestovného ruchu osoby: Petra Prokopa, Ing. Mikuláša Szaba a Ing. Ladislava Štefanoviča, aby dodali ich adresy na organizačný referát, pretože nie je možné sa s nimi skontaktovať a doteraz neboli ani na jednom zasadnutí komisie regionálneho rozvoja a cestovného ruchu.

p. Vargovčák – Nakoľko sa do rozpravy nikto neprihlásil, dal slovo návrhovej komisii.

p. Berberich – Doplnenie člena neposlanca do komisie národnostných menšín.
Mestské zastupiteľstvo v Košiciach podľa § 15 ods. 2  zákona SNR č. 369/1990 Zb. o obecnom zriadení v znení neskorších predpisov, § 6 ods. 2 písm. ad) a § 11 ods. 2 Štatútu mesta Košice volí do Komisie národnostných menšín pri MZ člena neposlanca MUDr. Júliu Sokolovú.

Hlasovanie č. 41: za 39, proti -, zdržal sa 1.

p. Berberich – Doplnenie člena neposlanca do komisie cirkví.
Mestské zastupiteľstvo v Košiciach podľa § 15 ods. 2  zákona SNR č. 369/1990 Zb. o obecnom zriadení v znení neskorších predpisov, § 6 ods. 2 písm. ad) a § 11 ods. 2 Štatútu mesta Košice volí do Komisie cirkví pri MZ člena neposlanca Janku Starincovú.

Hlasovanie č. 42: za 39, proti -, zdržal sa 1.

p. Berberich - Mestské zastupiteľstvo v Košiciach podľa § 15 ods. 2  zákona SNR č. 
369/1990 Zb. o obecnom zriadení v znení neskorších predpisov, § 6 ods. 2 písm. ad) a § 11 ods. 2 Štatútu mesta Košice odvoláva z Komisie školstva, športu a mládeže pri MZ člena neposlanca  Eriku Makóovú na vlastnú žiadosť.

Hlasovanie č. 43: za 38, proti -, zdržal sa -.

––-     ––-     ––-

	Program pokračovania VI. rokovania mestského zastupiteľstva sa vyčerpal. Rokovanie mestskej rady, ktoré bolo pôvodne plánované na 2.8.2007 sa prekladá na 9.8.2007 a následne aj VII. riadne rokovanie mestského zastupiteľstva, ktoré bolo plánované na 23.8.2007 sa uskutoční 30.8.2007.
	Námestník primátora mesta Košice MUDr. Marek Vargovčák poďakoval prítomným za aktívnu účasť a vyhlásil VI, rokovanie Mestského zastupiteľstva v Košiciach za ukončené

           RNDr. Milan Sabol						Ing. František  Knapík
riaditeľ Magistrátu mesta Košice					primátor mesta Košice

Zápisnica vyhotovená 18.7.2007
Zapisovateľka: Mária Lapšanská

Overovatelia zápisnice:

MUDr. Milan Bereš, PhD. ..........................................	Podpísal dňa : .........................

Štefan Derján 		..........................................	Podpísal dňa : .........................

O b s a h :

1	Úvod , k programu rokovania 
3	Petícia obyvateľov zo dňa 26.4.2007 vo veci  odvolania námestníka primátora 
MUDr. Mareka Vargovčáka
4 	Prerokovanie petície obyvateľov mesta Košice k regulačnému plánu mesta
5	 Informácia o plnení uznesení MZ
7	Informácia primátora mesta Košice
8. 	Správa hlavného kontrolóra o činnosti od IV. rokovania mZ
13	Správa náčelníka Mestskej polície v Košiciach
15	Správa o odpovediach na interpelácie a dopyty
17	Priemyselný plán spoločnosti KOSIT - prezentácia
25	Rozbor hospodárenia mesta Košice k 31. 3. 2007
26	Informácia o výsledku hospodárenia obchodných spoločností za rok 2006 
s účasťou mesta a stave konkurzných konaní obchodných spoločností
28	Problematika zmeny právnej formy príspevkovej organizácie Bytový podnik mesta Košice
30	Plán investičných akcií DPMK, a.s. na rok 2007
30	2. úprava rozpočtu mesta Košice na rok 2007
40	Priebežné vyhodnotenie plnenia úloh vyplývajúcich z Príkazu primátora mesta
na zabezpečenie plnenia opatrení na odstránenie nedostatkov zistených NKÚ
40	Zmena organizačnej štruktúry samosprávnych a výkonných orgánov 
Mesta Košice
51	VZN mesta Košice o erbe a vlajke MČ Košice - Šaca
51	Zrušenie VZN mesta Košice č. 4 o Mestskom požiarnom zbore v Košiciach
51	Zrušenie VZN mesta Košice č. 7 o dražobnom poriadku
51	Zmena a doplnky VZN mesta Košice č. 65 o úhradách za poskytovanie 
sociálnych služieb v pôsobnosti územnej samosprávy mesta
52	Zmeny a doplnky územného plánu HSA Košice lokality: Výslnie, Košická 
Nová Ves, Kasárne kpt. Jaroša, Južná trieda, Šebastovce
54	Zmeny a doplnky ÚPN zóny Košice – Košická Nová Ves, lokalita Cintorín
55	Zmeny a doplnky ÚPN zóny IV. Stavby obytného súboru Košice –Ťahanovce, lokalita  Európska trieda
56	Novelizácia Koncepcie športu v Košiciach
57	Poskytovanie dotácií z rozpočtu mesta v zmysle VZN č. 76 o poskytovaní dotácií
59	Poskytovanie dotácií v zmysle Koncepcie rozvoja športu v Košiciach
60	Odňatie  nehnuteľného  majetku  vo  vlastníctve  mesta  Košice zo  správy  	ZŠ Charkovská 1, Košice, ZŠ Myslavská 401, Košice, ZŠ Petzvalova 4, 
Košice, ZŠ  Škultétyho 10, Košice
61	Prenájom priestorov zrušených základných škôl
64	Doplnenie zriaďovacej listiny príspevkovej organizácie Správy mestskej 
zelene
65	Prerušenie VI. rokovania Mestského zastupiteľstva  v Košiciach

66	Pokračovania VI. rokovania MZ
67	Stanovisko k realizácii priemyselného plánu spoločnosti KOSIT, a.s.
77	Správa o realizácii „Rozvoja služieb pre seniorov mesta Košice na obdobie rokov 2005 – 2007“
77	Správa o realizácii Koncepcie rozvoja bývania pre sociálne znevýhodnené skupiny obyvateľov mesta
78	Správa o využívaní a stave malometrážnych bytov 
78	Vydávanie mesačníka samosprávy mesta Košice METROPOLIS
83	Rámcová obsahová náplň rokovaní Mestského zastupiteľstva v Košiciach
na II. polrok 2007
85	Interpelácie poslancov
91	Dopyty, informácie a vysvetlenie
94	Odňatie majetku mesta Košice zo správy MČ Košice - Sídlisko KVP 
95	Odňatie nehnuteľného majetku mesta Košice zo správy MČ 
Košice – Staré mesto
95	Odpredaj nehnuteľností v k.ú. Terasa a Huštáky formou obchodnej verejnej súťaže 
96	Prevod vlastníctva nebytového priestoru a alikvotnej časti pozemku
	pre spoločnosť Detekt na Drevnom trhu 3
98	Prevod vlastníctva nebytového priestoru a alikvotnej časti pozemku
na Hlavnej 13 pre Ing. Emanuela Olšavského – MANOL
99	 Prevod vlastníctva nebytového priestoru a alikvotnej časti pozemku
	pre Jozefa Maskaľa – SOLIT na Hlavnej č. 33
99	Prevod vlastníctva nebytového priestoru a alikvotnej časti pozemku 
na Hlavnej 47 pre U 2, s.r.o.
99	Prevod vlastníctva nebytového priestoru a alikvotnej časti pozemku
	pre Jozefa Rudyho - Zdravomat
100	Zmluvné prevody nehnuteľného majetku mesta v užívaní fyzických osôb
bez zmluvného vzťahu
100	Kúpa pozemku v k.ú. Barca pre majetkovoprávne usporiadanie pozemku
pod budovou v areáli záhrady Bernátovce od Východoslovenskej vodárenskej spoločnosti a.s.
101	Zámena nehnuteľností medzi Mestom Košice a Spoločnosťou dcér kresťanskej lásky sv. Vincenta de Paul a následné zverenie do správy MČ Košice - Juh
102	Zmena uznesenia MZ č. 54 zo dňa 8.3.2007 o odpredaji nebytového priestoru na Železiarenskej ul. 28 pre Milana Karaffu
103	Odpredaj dvoch bytov pre nájomcov v rodinnom dome na Hlavnej 33
103	Odpredaj budovy a pozemkov v k.ú. Myslava pre MČ Košice – Myslava
103	Odpredaj pozemku v k.ú. Myslava pre JUDr. Slávku Zborovjanovú
104	Odpredaj pozemkov v k.ú. Brody pre Jiřinu Kralčákovú
104	Odpredaj pozemku v k.ú. Huštáky pre DELF, a.s.
104	Odpredaj nehnuteľností v k.ú. Južné mesto na Holubyho č. 18 formou obchodnej verejnej súťaže
105	Odpredaj pozemku v k.ú. Čermeľ pre Mgr. Alexandra Vaca
105	Odpredaj pozemku v k.ú. Čermeľ pre Mgr. Milana Háza a manželku Máriu
105	Odpredaj pozemku v k.ú. Grunt na Drábovej ulici v Košiciach formou obchodnej verejnej súťaže
106	Odpredaj pozemku v k.ú. Huštáky na Floriánskej ulici v Košiciach
pre firmu GLOBAL GROUP, a.s.
106	Odpredaj pozemku v k.ú. Jaklovce pre firmu PRK, s.r.o. Košice
106	Odpredaj pozemku v k.ú. Južné mesto pre Borisa Medviďa
106	Odpredaj pozemku v k.ú. Košická Nová Ves pre Rehoľu sv. Augustína 
na Slovensku
107	Odpredaj 2/18 podielu mesta Košice k nehnuteľnosti na Masarykovej ul. č. 21
107	Odpredaj pozemku v k.ú. Terasa pre Miroslava Prochádzku a manželku Zlaticu
108	Zrušenie uznesenia MZ č. 1133 zo dňa 29.6.2006 a odpredaj pozemkov 
v k.ú. Terasa pre Ing. Ľubomíra Palka a manželku Ing. Máriu Palkovú
108	Informácia o preverení možnosti založenia Agentúry regionálneho rozvoja mesta Košice
108	Rôzne
109	Zmeny v komisiách mestského zastupiteľstva
110	Záver